യു.പിയിൽ മാധ്യമപ്രവർത്തകനെ പൊലീസ് പിടികൂടി; ഒടുവിൽ ക്ഷമാപണം | Journalist Detained, ‘Abused’ by UP Cops Amid Anti-CAA Protest, Released With Apology for ‘Confusion’ -india news | Madhyamam\ndate_range 21 Dec 2019 8:32 AM GMT\nയു.പിയിൽ മാധ്യമപ്രവർത്തകനെ പൊലീസ് പിടികൂടി; ഒടുവിൽ ക്ഷമാപണം\nലഖ്നോ: ഉത്തർപ്രദേശിലെ ലഖ്നോവിൽ മാധ്യമ പ്രവർത്തകനെയും സുഹൃത്തിനേയും പൊലീസ് കസ്റ്റഡിയിലെടുത്തു. ‘ഹിന്ദു’വിലെ മാധ്യമപ്രവർത്തകനായ ഉമർ റഷീദിനെയാണ് കലാപകാരിയെന്ന് ആരോപിച്ച് കസ്റ്റഡിയിലെടുത്തത്.\nപൗരത്വ ഭേദഗതി നിയമത്തിനെതിരെ നടക്കുന്ന പ്രതിഷേധ സമരത്തിെൻറ പശ്ചാത്തലത്തിലായിരുന്നു ഇവരെ കസ്റ്റഡിയിലെടുത്തത്. തെൻറ സുഹൃത്ത് റോബിൻ വർമയെയും കസ്റ്റഡിയിലെടുത്തതായും ഹസ്രദ്ഗഞ്ച് പൊലീസ് സ്റ്റേഷനിലെത്തിച്ച് പൊലീസുകാർ ബെൽറ്റ്കൊണ്ട് അടിച്ചതായും ഉമർ റാഷിദ് പറഞ്ഞു.\n‘‘ഞാൻ ഒരു മാധ്യമപ്രവർത്തകനാണെന്ന് അവരോട് പറഞ്ഞിരുന്നു. എെൻറ തിരിച്ചറിയൽ കാർഡ് കാണിച്ചു. എന്തിനാണ് എന്നെ പിടികൂടുന്നതെന്ന് ചോദിച്ചു. അവർ എെൻറ ഫോൺ പിടിച്ചെടുക്കുകയും അധിക്ഷേപിക്കുകയും ചെയ്തു. ’’ -ഉമർ റാഷിദ് പറഞ്ഞതായി പി.ടി.ഐ റിപ്പോർട്ട് ചെയ്തു.\nതാനാണ് പൗരത്വ ഭേദഗതി നിയമത്തിനെതിരെ വ്യാഴാഴ്ച നടന്ന പ്രതിഷേധ സമരം സംഘടിപ്പിച്ചതെന്നും തനിക്കെതിരെ ഗൂഢാലോചനക്ക് കേസെടുക്കുമെന്നാണ് പൊലീസ് ആരോപിക്കുന്നതെന്നും അദ്ദേഹം അഭിപ്രായപ്പെട്ടു.\nഅൽപസമയത്തിനു ശേഷം തങ്ങളെ സുൽത്താൻപുരി പൊലീസ് സ്റ്റേഷനിലെത്തിക്കുകയും ഉത്തർപ്രദേശ് ഡി.ജി.പി ഒ.പി സിങ് ഇടപെട്ടതിനു ശേഷം വിട്ടയക്കുകയുമായിരുന്നു. പിന്നീട് തെറ്റിദ്ധരിച്ച് കസ്റ്റഡിയിലെടുത്തതിന് ഹസ്രദ്ഗഞ്ച് സർക്കിൾ ഓഫീസർ അഭയ് കുമാർ നേരിൽ കണ്ട് ക്ഷമാപണം നടത്തി.\nതെറ്റിദ്ധാരണയുടെ പേരിലാണ് കസ്റ്റഡിയിലെടുക്കേണ്ടി വന്നതെന്ന് വ്യക്തമാക്കികൊണ്ട് തന്നെ അധിക്ഷേപിച്ച പൊലീസുകാർ ക്ഷമാപണം നടത്തിയെന്നും ഉമർ റാഷിദ് പറഞ്ഞു.\nഅതേസമയം, മാധ്യമപ്രവർത്തകനെ കസ്റ്റഡിയിലെടുത്തെന്ന ആരോപണം ഹസ്രദ്ഗഞ്ച് പൊലീസ് അധികൃതർ നിഷേധിച്ചു.\nTAGS:CAA protest Journalist Detained UP Cops india news malayalam news\nNews Summary - Journalist Detained, ‘Abused’ by UP Cops Amid Anti-CAA Protest, Released With Apology for ‘Confusion’ -india news


തുല്യത ഗുണത പ്രാപ്യത ;പുതിയ പാഠ്യപദ്ധതി പരിഷ്കരണത്തിന് തുടക്കം കുറിച്ച് കേരളം\nBy\tPothujanam June 16, 2022\t18\t0\nEquality Quality Accessibility: Kerala on the Beginning of New Curriculum Reforms\nസംസ്ഥാനത്ത് പുതിയ പാഠ്യപദ്ധതി പരിഷ്കരണത്തിന് തുടക്കമായി. തുല്യത, ഗുണത,പ്രാപ്യത എന്നിവ ഉറപ്പ് വരുത്തിയാകും പാഠ്യപദ്ധതി പരിഷകരണം.\nആധുനിക കാലത്തെ ആവശ്യങ്ങൾക്ക് അനുസരിച്ച് പാഠ്യപദ്ധതി പരിഷ്കരണം നടപ്പാക്കണമെന്ന് സ്കൂൾ പാഠ്യപദ്ധതി പരിഷ്കരണവുമായി ബന്ധപ്പെട്ട ആശയരൂപീകരണ ശില്പശാല ഉദ്ഘാടനം ചെയ്യവേ ധനമന്ത്രി കെ എൻ ബാലഗോപാൽ അഭിപ്രായപ്പെട്ടു. സാങ്കേതിക വിദ്യയുടെ വളർച്ചയെ ഉൾക്കൊള്ളുന്നതാകണം പാഠ്യപദ്ധതി. പൊതുവിദ്യാഭ്യാസ മേഖലയുടെ പ്രത്യേകതകൾ പാഠ്യപദ്ധതി അഭിസംബോധന ചെയ്യണമെന്നും അദ്ദേഹം ചൂണ്ടിക്കാട്ടി.\nകാലത്തിനനുസരിച്ചുള്ള പാഠ്യപദ്ധതി പരിഷ്കരണമാണ് അക്കാദമിക മികവിന്‍റെ അടിസ്ഥാനമെന്ന് ശില്പശാലയിൽ അധ്യക്ഷനായ പൊതുവിദ്യാഭ്യാസവും തൊഴിലും വകുപ്പ് മന്ത്രി വി ശിവൻകുട്ടി പറഞ്ഞു. ആധുനിക സാങ്കേതികവിദ്യയിലുണ്ടായ ദ്രുതഗതിയിലുള്ള വളര്‍ച്ച, തൊഴില് നൈപുണി വിദ്യാഭ്യാസം ഉറപ്പാക്കുന്നതിന്‍റെ ആവശ്യകത, ഉള്ളടക്കത്തില് വേണ്ട കാലാനുസൃതമാറ്റം എന്നിവയൊക്കെ കണക്കിലെടുത്ത് നവകേരള സൃഷ്ടിക്ക് ഉതകുന്നവിധത്തില് പാഠ്യപദ്ധതിയും പഠനസാമഗ്രികളും സമഗ്രമായി പരിഷ്ക്കരിക്കുവാനാണ് ആഗ്രഹിക്കുന്നത്. പോസ്റ്റ് കൊവിഡ് കാലത്തെ വിദ്യാഭ്യാസത്തെക്കൂടി കണക്കിലെടുത്തുവേണം വിദ്യാഭ്യാസത്തിന്‍റെ ഉള്ളടക്കത്തിലും വിനിമയത്തിലും മൂല്യനിര്‍ണയത്തിലും കാലോചിതമായ മാറ്റം വരുത്തുന്നത്. ഇങ്ങനെ ചെയ്യുമ്പോള് തന്നെ അവസര തുല്യത, പങ്കാളിത്തം, ഗുണനിലവാരം, മാനവികത എന്നിവയ്ക്ക് കൂടുതല് ഊന്നല് അനിവാര്യമാണ്. അതോടൊപ്പം കേരളത്തെ വൈജ്ഞാനിക സമൂഹമാക്കി മാറ്റുന്നതിനുള്ള പ്രവര്‍ത്തനങ്ങള്‍ക്ക് കരുത്തു പകരാനും ഉതകുന്നതാകും പുതിയ പാഠ്യപദ്ധതി.\nമതേതരത്വം, ജനാധിപത്യം, സമഭാവന, എല്ലാവരേയും ഉള്‍ക്കൊള്ളാനുള്ള സന്നദ്ധത, മാനവിക ബോധം എന്നിവയെല്ലാം പാഠ്യപദ്ധതിയുടെ അടിസ്ഥാന ആശയങ്ങളാകും. ദേശീയ വിദ്യാഭ്യാസനയം ഇത്തരം കാര്യങ്ങളില് മൗനം പാലിക്കുമ്പോള് കൂടുതല് ജാഗ്രത കാണിക്കണം. ലിംഗസമത്വവും ശാസ്ത്രീയ മനോഭാവവും ജീവിതപരിസരത്ത് വെല്ലുവിളികള് നേരിടുകയാണ്. ഇവിടെയാണ് പാഠ്യപദ്ധതിയുടെ ഊന്നല് മേഖലകളില് പുനരാലോചന ആവശ്യമായി വരുന്നത്. വിമര്‍ശന ചിന്തയും സര്‍ഗ്ഗാത്മകതയും യുക്തിചിന്തയും സ്ക്കൂള് വിദ്യാഭ്യാസകാലം മുതല് തന്നെ കുട്ടികളുടെ ശീലങ്ങളായി വികസിപ്പിക്കപ്പെടണമെന്നും മന്ത്രി വി ശിവൻകുട്ടി ചൂണ്ടിക്കാട്ടി.അടൂർ ഗോപാലകൃഷ്ണൻ,കെ ജയകുമാർ ഐ എ എസ്, എ പ്രദീപ് കുമാർ തുടങ്ങി കമ്മിറ്റി അംഗങ്ങളായ പ്രമുഖർ പങ്കെടുത്തു.\nശില്പശാലയ്ക്ക് ശേഷം കരിക്കുലം സ്റ്റിയറിങ്ങ് കമ്മിറ്റി - കോർ കമ്മിറ്റി സംയുക്ത യോഗവും ചേർന്നു. എസ് സി ഇ ആർ ടി ഡയറക്ടർ ഡോ. ജയപ്രകാശ് ആർ കെ പാഠ്യപദ്ധതി പരിഷ്കരണം രൂപരേഖ അവതരിപ്പിച്ചു.പൊതുവിദ്യാഭ്യാസ ഡയറക്ടർ ജീവൻ ബാബു കെ. ഐ എ എസ്,സമഗ്ര ശിക്ഷ കേരളം പ്രോജക്ട് ഡയറക്ടർ ഡോ. എ ആർ സുപ്രിയ,കൈറ്റ് സി ഇ ഒ കെ.അൻവർ സാദത്ത്,എസ് ഐ ഇ ടി ഡയറക്ടർ ബി. അബുരാജ്,സ്കോൾ കേരള വൈസ് ചെയർമാൻ ഡോ. പി. പ്രമോദ്,സാക്ഷരതാ മിഷൻ ഡയറക്ടർ എ. ജി. ഒലീന,കെ എസ് ടി എ ജനറൽ സെക്രട്ടറി എൻ. ടി. ശിവരാജൻ തുടങ്ങിയവരും പങ്കെടുത്തു.\n« 2022-2023 സാമ്പത്തികവർഷത്തിൽ പൊതുവിദ്യാഭ്യാസ വകുപ്പിന് കീഴിലുള്ള മുഴുവൻ ഓഫീസുകളും ഇ - ഓഫീസ് സംവിധാനത്തിലേക്ക് മാറുമെന്ന് മന്ത്രി വി ശിവൻകുട്ടി ഭാഷാ ഇൻസ്റ്റിറ്റ്യൂട്ടിന്റെ വൈജ്ഞാനിക ശില്പശാല സമാപിച്ചു »


ഇത് മാത്രം നിങ്ങൾ കഴിച്ചാൽ മതി..5ദിവസത്തില് നിങ്ങളുടെ ചാടിയ കൊഴുപ്പുള്ള വയറ് മുഴുവനും കുറഞ്ഞു ഫിറ്റ് ആകും.. – News Kerala 24×7\nഇത് മാത്രം നിങ്ങൾ കഴിച്ചാൽ മതി..5ദിവസത്തില് നിങ്ങളുടെ ചാടിയ കൊഴുപ്പുള്ള വയറ് മുഴുവനും കുറഞ്ഞു ഫിറ്റ് ആകും..\nഒരു തവണ കുടിച്ചാല് മതി വയറ് കൊഴുപ്പ് മൊത്തത്തില് കുറഞ്ഞു പോകും.കൂടുതല് ആളുകളും അമിത വണ്ണം കാരണം ആയി കഷ്ടത അനുഭവിക്കുന്നവരാണ്.ഹോര്‍മോണ് ഇമ്ബാനസ് കാരണവും ഭക്ഷണ രീതി കാരണവും ജിവിത ശൈലി കാരണമായും പലര്‍ക്കും അമിത വണ്ണം ഉണ്ടാകുന്നു.അമിത വണ്ണം കുറയ്ക്കാന് വേണ്ടി പലരും ഗുളിക കഴിക്കുന്നു. അത് കാരണം കൊണ്ട് തന്നെ സൈഡ് എഫെക്റ്റ് ഉണ്ടാകുന്നു. ഒരു സൈഡ് എഫെക്റ്റ് ഇല്ലാതെ നാച്ചുറല് മെത്തേഡ് ഉപയോഗിച്ച് കൊണ്ട് വണ്ണവും വയറും കുറയ്ക്കുന്നത് എങ്ങനെ എന്നാണ് ഇന്ന് പറയുന്നത്.\nഇതിനായി ആദ്യമായി വേണ്ടത് ഇഞ്ചി. ഇത് ടയട്ടിസം വര്‍ധിപ്പിച്ചു മെറ്റപോളിസം ഇമ്പ്രൂവ് ചെയ്യുന്നു.ഇഞ്ചി കൊളസ്ട്രോള് കുറയ്ക്കുന്നു.ഒരു ഇഞ്ചി നീളത്തില് എടുത്തു വാഷ് ചെയ്ത് തൊലി കളഞ്ഞു ചെറിയ കഷ്ണം ആയി കട്ട് ചെയ്യുക.ഒരു പാത്രത്തില് രണ്ടു ഗ്ലാസ് വെള്ളം എടുക്കുക.ഇതില് ഒരു നാരങ്ങ കട്ട് ചെയ്തു മുഴുവനും പിഴിഞ്ഞ് ഒഴിക്കുക.അതിനു ശേഷം ഇതില് ഇഞ്ചി കഷ്ണം ചേര്‍ക്കാം.അതിനു ശേഷം ചെറുതായി ചൂട് ആക്കി അരിച്ചു എടുക്കാം.ഇത് ദിവസവും വെറും വയറ്റില് കുടിക്കാം.ഇത് ടെസ്റ്റ് ലഭിക്കാന് ഒരു സ്പൂണ് തേന് ചേര്‍ക്കാം നല്ല റിസള്‍ട്ട് ലഭിക്കും.\nവയറിന് ചുറ്റുമുള്ള കൊഴുപ്പാണ് പലപ്പോഴും കുടവയര് എന്ന അവസ്ഥയിലേക്ക് എത്തുന്നത്. അമിതമായ ഭക്ഷണവും വ്യായാമത്തിന്റെ അഭാവവുമാണു കൂടുതൽ പേരുടെയും കുടവയറിനു കാരണം. അമിതമായെത്തുന്ന ഗ്ലൂക്കോസ് കൊഴുപ്പാക്കി ശരീരത്തിൽ സംഭരിക്കപ്പെടുന്നു. വയറുകുറക്കാൻ ഉപകാരപ്രദമായ അറിവ്.


കേന്ദ്രമന്ത്രിക്കായി വിമാനം വൈകിപ്പിച്ചു; കണ്ണന്താനത്തോട് കയർത്ത് യാത്രക്കാരി VIDEO | Minister Alphons Confronts Passenger's Anger Over Flight Delay; Video Viral -India News | Madhyamam\ndate_range 22 Nov 2017 6:53 PM GMT\nകേന്ദ്രമന്ത്രിക്കായി വിമാനം വൈകിപ്പിച്ചു; കണ്ണന്താനത്തോട് കയർത്ത് യാത്രക്കാരി VIDEO\nഇംഫാൽ: വിമാനം വൈകിയതിനെത്തുടർന്ന് യാത്രക്കാരിയായ വനിത ഡോക്ടർ കേന്ദ്ര ടൂറിസം മന്ത്രി അൽഫോൻസ് കണ്ണന്താനത്തിനോട് പൊട്ടിത്തെറിച്ചു. ഡോക്ടർ മന്ത്രിയോട് ക്രുദ്ധയായി കയർത്ത് സംസാരിക്കുന്ന വിഡിയോ സമൂഹമാധ്യമങ്ങളിൽ വൈറലാവുകയും ചെയ്തു. മണിപ്പുർ സന്ദർശനത്തിന് ഇംഫാൽ വിമാനത്താവളത്തിലെത്തിയ കണ്ണന്താനത്തിന് അപ്രതീക്ഷിതമായാണ് യാത്രക്കാരിയുടെ ശകാരം കേൾക്കേണ്ടിവന്നത്.\nമന്ത്രിക്കുവേണ്ടി വിമാനം വൈകിയെന്നും ഇതുകാരണം അത്യാസന്നനിലയിൽ കഴിയുന്ന രോഗിയെ ചികിത്സിക്കാൻ പട്നയിൽ എത്താൻ വൈകിയെന്നും പറഞ്ഞാണ് ഡോക്ടർ പൊട്ടിത്തെറിച്ചത്. യാത്രക്കാർക്ക് ബുദ്ധിമുട്ടുണ്ടാക്കുന്ന വി.െഎ.പി സംസ്കാരത്തിനെതിരെ പ്രതിഷേധിച്ച യാത്രക്കാരി ഇനിമുതൽ ഇത്തരത്തിൽ വിമാനങ്ങൾ വൈകില്ലെന്ന് എഴുതി നൽകാൻ മന്ത്രിയോട് ആവശ്യപ്പെട്ടു. നിരവധി പേരുടെ സാന്നിധ്യത്തിലായിരുന്നു സംഭവം.\nഎന്നാൽ, ഡോക്ടറുടെ ക്ഷോഭത്തെ സമചിത്തതയോടെ നേരിട്ട മന്ത്രി വിമാനം ൈവകിയതിനെക്കുറിച്ച് തനിക്കറിയില്ലെന്ന് പറഞ്ഞ് രംഗം ശാന്തമാക്കാൻ ശ്രമിച്ചു. രാഷ്ട്രപതിയുടെ വിമാനം എത്തുന്നതിെൻറ ഭാഗമായാണ് ഇംഫാൽ വിമാനത്താവളത്തിൽനിന്നുള്ള മറ്റു വിമാനങ്ങൾ വൈകാനിടയായതെന്ന് മന്ത്രി പിന്നീട് വാർത്തലേഖകരോട് പറഞ്ഞു.\nTAGS:alphons kannanthanam Union Minister imphal visit flight delay Video Viral india news malayalam news


തീരദേശ ലോക്ക്ഡൗണ് പരിഗണനയിലെന്ന് മന്ത്രി മേഴ്‍സിക്കുട്ടിയമ്മ | J Mercykutty Amma respond about lockdown in coastal areas\nTrivandrum, First Published 13, Jul 2020, 9:16 AM\nക്ഷേമനിധിയിലുള്ള എല്ലാ മത്സ്യത്തൊഴിലാളികള്‍ക്കും 3000 രൂപ ഉടന് വിതരണം ചെയ്യുമെന്ന് മന്ത്രി\nതിരുവനന്തപുരം: സംസ്ഥാനത്തെ തീരദേശത്താകെ ലോക്ക്ഡൗണ് നടപ്പാക്കുന്നത് പരിഗണനയിലെന്ന് മന്ത്രി ജെ മേഴ്‍സിക്കുട്ടിയമ്മ. കടലില് പോകാന് മാത്രം അനുമതി നല്‍കുന്ന രീതിയിലായിരിക്കും നടപടി. ക്ഷേമനിധിയിലുള്ള എല്ലാ മത്സ്യത്തൊഴിലാളികള്‍ക്കും 3000 രൂപ ഉടന് വിതരണം ചെയ്യുമെന്നും മന്ത്രി ഏഷ്യാനെറ്റ് ന്യൂസിന്‍റെ നമസ്‍തേ കേരളത്തില് പങ്കെടുത്തുകൊണ്ട് പറഞ്ഞു. മത്സ്യം പുറത്ത് എത്തിക്കാന് പ്രത്യേക സര്‍ക്കാര് സംവിധാനം ഏര്‍പ്പെടുത്തുമെന്നും മന്ത്രി പറഞ്ഞു.\nഅതേസമയം അഞ്ച് ജില്ലകളിലെ തീരപ്രദേശങ്ങളിലെ തീവ്ര നിയന്ത്രിത സോണുകളിൽ ഇന്ന് വൈകീട്ട് ആറ് മണി മുതൽ ഒരാഴ്‍ചത്തേക്ക് ട്രിപ്പിൾ ലോക്ക്ഡൗൺ ഏര്‍പ്പെടുത്തി. തിരുവനന്തപുരം, കൊല്ലം, ആലപ്പുഴ, എറണാകുളം, മലപ്പുറം ജില്ലകളിലെ തീരമേഖലകളിലാണ് ട്രിപ്പിൾ ലോക്ക്ഡൗൺ. ഇവിടെയുള്ള കുടുംബങ്ങൾക്ക് അഞ്ച് കിലോ അരി സൗജന്യമായി നൽകും.\nഅവശ്യ വസ്തുക്കൾ വിൽക്കുന്ന കടകൾക്ക് രാവിലെ 10 മുതൽ വൈകിട്ട് ആറ് വരെ തുറന്നു പ്രവർത്തിക്കാം. രാത്രി ഏഴ് മണി മുതൽ പുലർച്ചെ അഞ്ച് മണി വരെ രാത്രിയാത്ര നിരോധിച്ചിട്ടുണ്ട്. പൊലീസും ആരോഗ്യ വകുപ്പും ഉൾപ്പെടുന്ന മുഴുവൻ സമയ ദ്രുത പ്രതികരണ സംഘം ഈ മേഖലയിൽ പ്രവർത്തന സജ്ജമായിരിക്കും.


വിമാനം വീഴ്ത്തും; നമ്മളെയും | Vireal | Manorama News\nവിമാനം വീഴ്ത്തും; നമ്മളെയും\nകെ. ടോണി ജോസ് March 26, 2022 11:20 AM IST വൈറിയൽ\nഇക്കഴിഞ്ഞ ദിവസം ചൈനയിൽ യാത്രാവിമാനം തകർന്നുവീണ് 132 പേർ കൊല്ലപ്പെട്ട വാർത്ത നമ്മളെല്ലാം വായിച്ചതാണല്ലോ. ചൈനയിലെ ഈസ്റ്റേൺ എയർലൈൻസ് കമ്പനിയുടെ ബോയിങ് 737–800 വിമാനമാണു തകർന്നത്. വിമാനം അപകടത്തിൽപെടുന്നതിനു തൊട്ടുമുൻപുള്ള നിമിഷങ്ങളിലെ വിഡിയോ ദൃശ്യമാണ് ഇപ്പോൾ സമൂഹമാധ്യമങ്ങളിൽ തരംഗമായി ഓടിക്കൊണ്ടിരിക്കുന്നത്. വിമാനത്തിലെ യാത്രക്കാരിലാരോ മൊബൈൽ ഫോണിൽ പകർത്തിയതെന്നു തോന്നിപ്പിക്കുന്നതാണു ദൃശ്യം. വിമാനം താഴേക്കു കുതിക്കുന്നതും നിലത്തു ക്രാഷ് ലാൻഡ് ചെയ്യുന്നതും ജനാലയിലൂടെയുള്ള കാഴ്ചയിൽ കാണാം. ഒട്ടേറെപ്പേർ ഇതു സമൂഹമാധ്യമങ്ങളിൽ ഷെയർ ചെയ്തുകൊണ്ടിരിക്കുന്നു. (വിഡിയോ ചുവടെ)\nഎന്നാ‍ൽ, ഈ വിഡിയോ ദൃശ്യം യഥാർഥത്തിൽ ചൈനീസ് വിമാനത്തിനുണ്ടായ അപകടത്തിന്റേതല്ല! ഏതെങ്കിലും പഴയ വിമാന ദുരന്തത്തിന്റേതാണെന്നും കരുതാൻ വരട്ടെ: വിഡിയോ യഥാർഥമേയല്ല. അനിമേഷനാണ്! വിമാന അപകടങ്ങളും മറ്റുമുണ്ടാകുമ്പോൾ അതെങ്ങനെയാണു സംഭവിച്ചത് എന്നു വിശദമാക്കാൻ അനിമേഷനും കംപ്യൂട്ടർ ഗ്രാഫിക്സും മറ്റുമുപയോഗിച്ചു സിമുലേറ്റഡ് വിഡിയോകൾ പലരും തയാറാക്കാറുണ്ട്.\nഅപകടകാരണം കണ്ടെത്താനും ഭാവിയിൽ അപകടങ്ങൾ ഒഴിവാക്കാനുള്ള മുൻകരുതലെടുക്കാനുമൊക്കെ ഇത്തരം സിമുലേറ്റഡ് വിഡിയോകൾ പ്രയോജനപ്പെടുത്താറുണ്ട്. അമേരിക്കയുടെ ഫെഡറൽ ഏവിയേഷൻ അഡ്മിനിസ്ട്രേഷന്റെ വെബ്സൈറ്റിൽ നോക്കിയാൽ, അപകടസാധ്യതകളെക്കുറിച്ചു വിശദീകരിക്കാൻ ഒട്ടേറെ സിമുലേറ്റഡ് വിഡിയോകൾ ഉൾപ്പെടുത്തിയിരിക്കുന്നതു കാണാം.\nസമാന രീതിയിൽ വിഡിയോകൾ തയാറാക്കുന്ന ഒട്ടേറെ വ്യക്തികളുമുണ്ട്. അവർ അപ്‍ലോഡ് ചെയ്ത നൂറു കണക്കിനു വിഡിയോകൾ യൂട്യൂബിലും മറ്റും കാണാനാകും. അത്തരത്തിൽ ഒരു വ്യക്തി 2019ൽ തയാറാക്കി അപ്‍ലോഡ് ചെയ്ത സിമുലേറ്റഡ് വിഡിയോയാണ് ഇപ്പോൾ ചൈനീസ് വിമാനാപകടത്തിന്റേത് എന്ന പേരിൽ പ്രചരിക്കുന്നത്.\n2019ൽ മാർച്ച് 10ന് ഇത്യോപ്യൻ എയർലൈൻസിന്റെ വിമാനം തകർന്ന് 157 പേർ കൊല്ലപ്പെട്ടിരുന്നു. അതിനു ശേഷം Bull Bosphorus എന്ന യൂട്യൂബ് ചാനലിൽ വന്നതാണ് ഈ വിഡിയോ – ചൈനയിലെ വിമാനാപകടത്തിനു മൂന്നു വർഷം മുൻപ്! ഈ യൂട്യൂബ് ചാനൽ പരിശോധിച്ചാൽ ഇത്തരത്തിലുള്ള ഒട്ടേറെ വിമാനാപകടങ്ങളുടെ സിമുലേറ്റഡ് വിഡിയോകൾ കാണാം. ‘യഥാർഥ വിമാനാപകടങ്ങളുടെ അനിമേഷൻ ദൃശ്യങ്ങൾ കാണാം’ എന്നു ചാനലിന്റെ വിവരങ്ങളിൽ രേഖപ്പെടുത്തിയിട്ടുമുണ്ട്.\nഅനിമേറ്റഡ്, സിമുലേറ്റഡ് വിഡിയോകളും ഗെയിമുകളിൽനിന്നുള്ള ദൃശ്യങ്ങളുമൊക്കെ ഇത്തരത്തിൽ യഥാർഥ സംഭവത്തിന്റേത് എന്ന മട്ടിൽ പ്രചരിക്കുന്നത് ഇപ്പോൾ പതിവാണ്. ഗരുഡ ഇന്തൊനീഷ്യ എയർലൈൻസിന്റെ വിമാനങ്ങളിലൊന്ന് അപകടകരമായ രീതിയിൽ ലാൻഡ് ചെയ്യുന്ന വിഡിയോ വാട്സാപ് ഗ്രൂപ്പുകളിലൂടെ പ്രചരിച്ചത് ആഴ്ചകൾക്കു മുൻപാണ്. വിഡിയോ ഗെയിമുകൾ സൃഷ്ടിക്കുന്ന ബോപ്ബിബുൻ എന്നയാൾ ഫ്ലൈറ്റ് സിമുലേറ്റർ ഉപയോഗിച്ചു തയാറാക്കിയ വിഡിയോയായിരുന്നു അത്.\nഹാപ്പി ഏപ്രിൽ 1\nഅറിഞ്ഞല്ലോ, പുതിയ സാമ്പത്തിക വർഷം ആരംഭിക്കുന്നതോടെ വാട്സാപ്പിൽ രാവിലെ അയയ്ക്കുന്ന ‘ഗുഡ് മോണിങ്’ സന്ദേശത്തിനു നികുതികൊടുക്കേണ്ടി വരും! 18 ശതമാനം ജിഎസ്ടിയാണു സന്ദേശങ്ങൾക്കു ചുമത്തുക. ഓരോ തവണ അയയ്ക്കുമ്പോഴും നികുതി നൽകേണ്ടി വരും!\nപേടിക്കേണ്ട, സംഗതി വ്യാജമാണ്. ഏപ്രിൽ ഫൂൾ ദിനം വരാനിരിക്കുന്ന പശ്ചാത്തലത്തിൽ വീണ്ടും ഇറങ്ങിയ പഴയ തമാശ. ഇതിന്റെ പിന്നിലെ കഥയും രസകരമാണ്. 2018ൽ ഒരു ഹിന്ദി പത്രത്തിൽ ഗുഡ് മോണിങ് സന്ദേശങ്ങൾക്കു ജിഎസ്ടി ഏർപ്പെടുത്തുന്ന കാര്യം തമാശ വാർത്തയായി പ്രസിദ്ധീകരിച്ചു. തമാശ (സറ്റയർ) ആണെന്ന് അതിൽ വ്യക്തമാക്കുകയും ചെയ്തിരുന്നു.\nഈ തമാശ അന്നുതന്നെ ചില ഹിന്ദി ചാനലുകൾ തമാശയായിത്തന്നെ ഏറ്റെടുത്തു. അത്തരത്തിലുള്ള ഒരു ഹിന്ദി ടിവി വാർത്തയുടെ ക്ലിപ്പിങ്ങിനൊപ്പമാണ് മലയാളത്തിൽ ഈ സന്ദേശം ഇപ്പോൾ പ്രചരിക്കുന്നത്. ഹിന്ദി വാർത്തയുടെ ഒടുവിൽ സംഗതി തമാശയാണെന്നു പറയുന്ന ഭാഗം സൂത്രത്തിൽ എ‍ഡിറ്റു ചെയ്തു മാറ്റി. അപ്പോൾ, ഹിന്ദി അറിയാവുന്നവർ കേട്ടാൽ സംഗതി യഥാർഥമാണെന്നു തോന്നും! (ഇവിടെ അച്ചടിച്ചിരിക്കുന്നതിലെ ആദ്യത്തെ പാരഗ്രാഫ് മാത്രം വെട്ടിയെടുത്ത് പ്രചരിപ്പിച്ചാൽ സംഗതി സത്യമാണെന്നു തോന്നുന്ന പോലെ!) ഏപ്രിൽ ഫൂളിന് ഇനിയും ഇതുപോലെ പല തമാശകളും വരും; എല്ലാം ചാടിക്കയറി വിശ്വസിക്കരുത്!\nEnglish Summary: China Plane Crash: Fake Video, Vireal\nhttps-www-manoramaonline-com-news-editorial 7fi1p17nd1lhi6bhlfvr1sttd4 video-component


| ലോക്‌സഭാ തെരഞ്ഞെടുപ്പ്: ശബരിമല സ്ത്രീപ്രവേശനം ആയുധമാക്കാന് ബി.ജെ.പി; വെള്ളാപ്പളളിയെ പൂട്ടാന് അഞ്ചുവര്‍ഷംമുമ്പ് ആരോ നല്‍കിയ പരാതി പൊടിതട്ടിയെടുത്ത് എന്‍ഫോഴ്‌മെന്റ് | Mangalam\nSaturday, April 20, 2019 Last Updated4Min 32 Sec ago English Edition\nSunday 22 Jul 2018 09.24 AM\nതിരുവനന്തപുരം: അടുത്ത ലോക്‌സഭാതെരഞ്ഞെടുപ്പില് ചുവടുറപ്പിക്കാനായി കേരളത്തില് പുത്തന് തന്ത്രങ്ങളുമായി ബി.ജെ.പി. ഇപ്പോള് സുപ്രീംകോടതിയില് നടക്കുന്ന ശബരിമല സ്ത്രീ പ്രവേശന കേസ് ഉപയോഗിച്ചുകൊണ്ട് വര്‍ഗ്ഗീയധൃവീകരണം സൃഷ്ടിക്കുന്നതിനുള്ള തന്ത്രമാണ് ബി.ജെ.പി മെനയുന്നത്.\nഇന്നത്തെ സാഹചര്യത്തില് സുപ്രം കോടതി പരാമര്‍ശങ്ങളെ ആര്.എസ്.എസ് സ്വാഗതം ചെയ്തിട്ടുണ്ടെങ്കിലും മറ്റ് സംഘപരിവാര് സംഘടനകളെ ഉപയോഗിച്ചുകൊണ്ട് ഇതിനെതിരെ ശക്തമായ പ്രചരണപരിപാടികള് സംഘടിപ്പിച്ച് വര്‍ഗ്ഗീയധ്രുവീകരണം തന്നെയാണ് ലക്ഷ്യം. അതോടൊപ്പം ബി.ജെ.പിയുമായി അകന്നുനില്‍ക്കുന്ന വെള്ളാപ്പള്ളി നടേശനെ വീണ്ടും ഒപ്പം കൊണ്ടുവരുന്നതിനുള്ള നീക്കവും തുടങ്ങിയിട്ടുണ്ട്.\nശബരിമല സ്ത്രീ പ്രവേശനം സംബന്ധിച്ച കേസ് കേരളത്തിലെ മിക്കവാറും എല്ലാ രാഷ്ട്രീയകക്ഷികള്‍ക്കും പുതിയ തലവേദന തന്നെ സൃഷ്ടിച്ചിട്ടുണ്ട്. സി.പി.എമ്മും ഇടതുമുന്നണിയും ഇതിനെ പിന്തുണയ്ക്കുന്നുണ്ടെങ്കിലും അവരും ഇക്കാര്യത്തില് ഇരട്ടത്താപ്പാണ് കാട്ടുന്നത്. സര്‍ക്കാര് സ്ത്രീപ്രവേശനത്തെ അനുകൂലിക്കുമ്പോള് സി.പി.എം നിയന്ത്രണത്തിലുള്ള ദേവസ്വംബോര്‍ഡിനെക്കൊണ്ട് ഇതിനെ ശക്തമായി എതിര്‍ക്കുന്നുമുണ്ട്.\nഅതേ രീതിതന്നെയാണ് ബി.ജെ.പിയും പയറ്റാന് പോകുന്നത്. ശബരിമലയുമായി ബന്ധപ്പെട്ട ഈ വിഷയം കേരളത്തില് വളരെ പ്രാധാന്യമുള്ളതാണെന്ന ബോദ്ധ്യം ബി.ജെ.പിക്കുണ്ട്. കഴിഞ്ഞ തെരഞ്ഞെടുപ്പുകളില് ഹിന്ദുസമുഹത്തിനിടയില് ശക്തമായ സ്വാധീനം ചെലുത്താന് കഴിഞ്ഞ സാഹചര്യത്തില് അതിനുള്ളില് ഉണ്ടാകുന്ന ഓരോ ചലനങ്ങളും തങ്ങള്‍ക്ക് അനുകൂലമാക്കാന് കഴിയുമെന്ന നിലപാടിലാണ് അവര്. ശബരിമലയില് എല്ലാ പ്രായത്തിലുമുളള സ്ത്രീകള്‍ക്ക് പ്രവേശനം നല്‍കുകയെന്നത് ആചാരങ്ങളുടെ ലംഘനമായാണ് കണക്കാക്കുന്നത്. എല്ലാ കാര്യങ്ങളിലും അഭിപ്രായം പറയുന്ന പ്രമുഖരായ സ്ത്രീകള് പോലും ഇക്കാര്യത്തില് പ്രതികരിക്കാന് തയാറുമായിട്ടില്ല. ഈ സാഹചര്യങ്ങള് മനസില് വച്ചുകൊണ്ട് രാഷ്ട്രീയമുതലെടുപ്പിന് ശ്രമിക്കാനാണ് നീക്കം.\nതെരഞ്ഞെടുപ്പ് അടുക്കുന്നതോടെ ഇക്കാര്യത്തില് സി.പി.എമ്മിനെ പ്രതിക്കൂട്ടില് നിര്‍ത്തിക്കൊണ്ട് ശക്തമായ വാദപ്രതിവാദങ്ങള്‍ക്കാണ് ബി.ജെ.പിയുടെ നീക്കം. കഴിഞ്ഞ യു.ഡി.എഫ് സര്‍ക്കാരിന്റെ കാലത്ത് ഹിന്ദുഐക്യവേദിയെക്കൊണ്ട് ദേവസ്വംബോര്‍ഡുകളുടെ ഫണ്ട് സര്‍ക്കാര് കൈയടക്കുന്നുവെന്ന തരത്തില് ഒരു ചര്‍ച്ച സംഘടിപ്പിച്ചിരുന്നു. വി.ഡി. സതീശനേയൂം ഡോ: തോമസ് ഐസക്കിനെയും പോലുള്ളവര് അതിനെ ശക്തമായി എതിര്‍ത്ത് രംഗത്ത് എത്തുകയും ചെയ്തിരുന്നു. അത്തരത്തില് വര്‍ഗ്ഗീയധ്രുവീകരണമുണ്ടാക്കുന്ന തരത്തിലുള്ള ചര്‍ച്ചയ്ക്കായിരിക്കും സാദ്ധ്യത.\nസുപ്രീംകോടതിയുടെ പരാമര്‍ശങ്ങളെ ആര്.എസ്.എസ് സ്വാഗതം ചെയ്ത സാഹചര്യത്തില് പരസ്യമായി അവര്‍ക്കോ ബി,ജെ.പിക്കോ രംഗത്തിറങ്ങുന്നതില് ചില പരിമിതികളുണ്ട്. എന്നാല് ഹിന്ദുഐക്യവേദി തുടങ്ങിയ തീവ്രനിലപാടുകള് ഉള്ള സംഘടനകള്‍ക്ക് അതിന് ഒരു തടസവുമില്ല. ബി.ജെ.പി നേരിട്ട് ഇടപെട്ടില്ലെങ്കില് കൂടിയുംഇതുമായി ഉണ്ടാകുന്ന ചര്‍ച്ചകള് ഗുണംചെയ്യുക തങ്ങള്‍ക്ക് തന്നെയായിരിക്കുമെന്നാണ് അവരുടെ നിലപാട്. നേരത്തെ നടന്ന ചര്‍ച്ചകളിലേതുപോലെ കോണ്‍ഗ്രസിന് പ്രത്യക്ഷമായി ഇതില് ഇടപെടാനും കഴിയില്ല.\nഇത്തരം ഒരു ചര്‍ച്ച ഉയര്‍ന്നു വരുന്നതോടെ ഇപ്പോള് ഇടഞ്ഞുനില്‍ക്കുന്ന എന്.എസ്.എസ് വീണ്ടും ഒപ്പമെത്തുമെന്ന കണക്കുകൂട്ടലും അവര്‍ക്കുണ്ട്. അതോടൊപ്പം തന്നെ ഇടഞ്ഞുനില്‍ക്കുന്ന വെള്ളാപ്പള്ളിയേയും ഒപ്പം കൂട്ടാന് നീക്കം തുടങ്ങി. പിണറായി സര്‍ക്കാര് അധികാരത്തിലിരിക്കുന്നിടത്തോളം വെള്ളാപ്പള്ളിക്ക് പരസ്യമായി ബി.ജെ.പി അനുകൂല നിലപാട് എടുക്കാന് ബുദ്ധിമുട്ടുണ്ട്. അതാണ് അദ്ദേഹം ബി.ജെ.പിക്കെതിരെ രംഗത്തുവരുന്നതും. അത് മനസിലാക്കികൊണ്ടാണ് വെള്ളാപ്പള്ളിയെ എന്‍ഫോഴ്‌സ്‌മെന്റിന്റെ നോട്ടപ്പുള്ളിയാക്കിയത്. കഴിഞ്ഞദിവസം എ്വന്‍ഫോഴ്‌സ്‌മെന്റ് അദ്ദേഹത്തെ ചോദ്യം ചെയ്തതിന് പിന്നിലും ഈ നീക്കമാണ്.\nഅഞ്ചുവര്‍ഷത്തിന് മുമ്പ് ആരോ നല്‍കിയെന്ന് പറയപ്പെടുന്ന പരാതി പൊടിതട്ടിയെടുത്താന് ചോദ്യം ചെയ്യാന് വിളിപ്പിച്ചത്. മുമ്പ് വയര്‍ലസും മറ്റും കണ്ടെത്തിയ സമയത്തും കേന്ദ്രസര്‍ക്കാര് ഭരിച്ചിരുന്ന പാര്‍ട്ടികളില് നിന്നും അദ്ദേഹത്തിന് ഇത്തരം അനുഭവം ഉണ്ടായിരുന്നു. ഇക്കുറി ഈ വിഷയം ആയുധമാക്കി വെള്ളാപ്പള്ളിയെ വരുതിയില് കൊണ്ടുവന്ന് ലോക്‌സഭാതെരഞ്ഞെടുപ്പില് ഒപ്പം നിര്‍ത്താനാണ് നീക്കം.\nബിഷപ് ഫ്രാങ്കോയും ഫാ.ആന്റണിയും കൂട്ടുകച്ചവടം തുടങ്ങുന്നത് 2009ല്, നടത്തുന്നത് അഞ്ചു കമ്പനികള്, റെയ്ഡിന്റെ പേരില് ഇരുവരും തമ്മില് വാക്കേറ്റവും; ബുള്ളറ്റ്പ്രൂഫ് വാഹനങ്ങളുടെ ആവശ്യക്കാരില് കൂടുതല് ക്രിസ്ത്യന് പുരോഹിതര് !\nഒളിക്യാമറാ ദൃശ്യങ്ങള്: കോണ്‍ഗ്രസിനു ഞെട്ടല്, കോഴിക്കോട് രാഘവന്റെ പ്രചാരണയോഗങ്ങള് നിര്‍ജീവം, പ്രവര്‍ത്തകര് ആവേശം കാണിക്കുന്നില്ല


Director’s Apology To Actress Sneha - Malayalam Filmibeat\n10 min ago അമ്പരപ്പിച്ച് അമല പോള്! ആടൈ ആദ്യപ്രതികരണങ്ങള് ഇങ്ങനെ!\n37 min ago സാനിയ ഇയ്യപ്പന്റെ ഗ്ലാമറസ് രംഗങ്ങളുമായി പതിനെട്ടാം പടിയിലെ പാട്ട്! അടപടലം ട്രോളുമായി സോഷ്യല് മീഡിയ\n| Published: Wednesday, January 3, 2018, 17:49 [IST]\nമോഹന്‍രാജ സംവിധാനം ചെയ്ത വേലൈക്കാരനിലൂടെയാണ് സ്‌നേഹ തമിഴകത്തേക്ക് തിരിച്ചെത്തിയത്. പ്രസന്നയുമായുള്ള വിവാഹത്തിന് ശേഷം സിനിമയില് നിന്നും മാറി നില്‍ക്കുകയായിരുന്നു താരം. സിനിമയില് അഭിനയിക്കുന്നതിന്‍രെ ഭാഗമായി താരം ശരീരഭാരം താരം കുറച്ചിരുന്നു. കഷ്ടപ്പെട്ടാണ് ഏഴ് കിലോ കുറച്ചതെന്ന് താരം വെളിപ്പെടുത്തിയിരുന്നു.\nനയന്‍താര, ശിവകാര്‍ത്തികേയന്, ഫഹദ് ഫാസില് തുടങ്ങിയവരായിരുന്നു ചിത്രത്തിലെ മറ്റ് പ്രധാന താരങ്ങള്. ഈ സിനിമയിലൂടെ ഫഹദ് ഫാസില് തമിഴകത്ത് അരങ്ങേറ്റം കുറിച്ചിരിക്കുകയാണ്. മികച്ച പ്രതികരണം നേടി സിനിമ മുന്നേറുകയാണ്. അതിനിടയില് സിനിമ കണ്ടതിന് ശേഷം താന് ആകെ തകര്‍ന്നുപോയിരുന്നുവെന്ന് സ്‌നേഹ വ്യക്തമാക്കിയിരുന്നു. 18 ദിവസത്തെ ചിത്രീകരണവും ശാരീരികമായ തയ്യാറെടുപ്പുകളും വെറും അഞ്ച് മിനിട്ടിന് വേണ്ടിയായിരുന്നോവെന്നായിരുന്നു താരത്തിന്റെ ചോദ്യം.\nവേറെയും രംഗങ്ങള് കട്ട് ചെയ്തു\nസ്‌നേഹ അഭിനയിച്ച രംഗങ്ങള് മാത്രമല്ല വേലൈക്കാരനിലെ നിരവധി രംഗങ്ങളാണ് കട്ട് ചെയ്യേണ്ടി വന്നത്. സ്‌നേഹ അഭിനയിച്ച രംഗങ്ങള് നീക്കം ചെയ്യാന് താല്‍പര്യമില്ലായിരുന്നുവെന്നും സംവിധായകന് വ്യക്തമാക്കിയിട്ടുണ്ട്.\nസിനിമയുടെ ദൈര്‍ഘ്യം കൂടി വന്നതിന്റെ ഭാഗമായി പല രംഗങ്ങളും കട്ട് ചെയ്യാന് നിര്‍ബന്ധിതനാവുകയായിരുന്നു. വേറെ വഴിയില്ലാത്തതിനാലാണ് അങ്ങനെ ചെയ്തതെന്നും മോഹന്‍രാജ പറയുന്നു.\nവേദനിപ്പിച്ചതില് ക്ഷമ ചോദിക്കുന്നു\nആ രംഗങ്ങള് കട്ട് ചെയ്ത സംഭവത്തില് സ്‌നേഹയ്ക്ക് വേദനിച്ചെങ്കില് മാപ്പ് ചോദിക്കുന്നു. കുറച്ച് നേരമേ ഉള്ളൂവെങ്കിലും സ്‌നേഹയുടെ കഥാപാത്രത്തിന് മികച്ച അംഗീകാരമാണ് ലഭിക്കുന്നതെന്നും അദ്ദേഹം വ്യക്തമാക്കി.\nഅഞ്ച് മിനിട്ട് രംഗത്തില്\nവേലൈക്കാരനില് അഭിനയിക്കുന്നതിന് മുന്നോടിയായി ഏഴ് കിലോയാണ് സ്‌നേഹ കുറച്ചത്. 18 ദിവസത്തോളം സിനിമയുടെ ചിത്രീകരണത്തില് പങ്കെടുത്തിരുന്നു. സിനിമ ഇറങ്ങിയതിന് ശേഷമാണ് അഞ്ച് മിനിട്ട് രംഗത്തില് മാത്രമേ താനുള്ളുവെന്ന് സ്‌നേഹ തിരിച്ചറിഞ്ഞത്. ഇതില് താരം നിരാശ പ്രകടിപ്പിച്ചിരുന്നു.\nRead more about: tamil malayalam cinema sneha velaikkaran fahad fazil fahadh faasil sivakarthikeyan nayanthara mohan raja മലയാളം സിനിമ വേലൈക്കാരന് ഫഹദ് ഫാസില് ശിവകാര്‍ത്തികേയന് നയന്‍താര സ്നേഹ\nDirector’s Apology To Actress Sneha.


ജോലി ചെയ്യാൻ ജീവനക്കാരെ അനുവദിക്കുക : Deepika.com Sunday Special\nഓടിക്കൊണ്ടിരിക്കുന്ന ട്രെയിൻ. രാത്രി ഒരു മണി സമയം. ടിക്കറ്റു പരിശോധകരെല്ലാം ഉറക്കത്തിലാണ്. പ്രധാന ടിക്കറ്റു പരിശോധകനായ പോഡ്റ്റ്‌യാഗിൻ പെട്ടെന്ന് ഉറക്കമുണർന്നു.\n‘ഇനി ഞാൻ കുടിക്കില്ല’, പോഡ്റ്റ്‌യാഗിൻ തന്നോടു തന്നെ പറഞ്ഞു തുടങ്ങി. "ആർക്കും ഒന്നിനും എന്നെ പ്രലോഭിപ്പിക്കാനാവില്ല. ഞാൻ ഇനി ശരിക്കും ജോലി ചെയ്യും. ഞാൻ ശന്പളം വാങ്ങുന്ന ആളല്ലേ? അപ്പോൾപ്പിന്നെ ഞാൻ ജോലി ചെയ്യേണ്ടേ? ജോലി ചെയ്യാതെ ശന്പളം വാങ്ങുന്നതു ശരിയല്ലല്ലോ’ അലസനും കുടിയനുമാണ് പോഡ്റ്റ്‌യാഗിൻ . പക്ഷേ, ആ രാത്രിയിൽ ആ ഉദ്യോഗസ്ഥനിൽ വലിയൊരു മാറ്റം വന്നു. അയാൾ വേഗം മറ്റു ടിക്കറ്റു പരിശോധകരെ തട്ടിയുണർത്തി ജോലി തുടങ്ങി.\n‘ടിക്കറ്റ് പ്ലീസ്!’ അയാൾ യാത്രക്കാരോടു ടിക്കറ്റു ചോദിച്ചു. എല്ലാവരും നല്ല ഉറക്കത്തിലാണ്. ചിലർ ഉറക്കമുണർന്നു ടിക്കറ്റു കാണിച്ചു. എന്നാൽ യാത്രക്കാരിലൊരാൾ സീറ്റിലിരുന്നു നല്ല ഉറക്കത്തിലാണ്. അപ്പോൾ ടിക്കറ്റ് കളക്‌ടർ വീണ്ടും പറഞ്ഞു:"ടിക്കറ്റ് പ്ലീസ്!’ "എന്തൊരു ശല്യം’, ഉറക്കമുണർന്ന യാത്രക്കാരൻ ക്ഷുഭിതനായി പറഞ്ഞു. സന്ധിവാതത്തിന്‍റെ വേദന സഹിക്കവയ്യാതെ ഒരു മരുന്നു കഴിച്ച് അല്പം മയങ്ങിയതേയുള്ളൂ. അപ്പോഴാണു ശല്യം ചെയ്യാൻ വന്നിരിക്കുന്നത്!’’.\n‘നിങ്ങൾ എന്തിനാണു ബഹളം വയ്ക്കുന്നത്‍്? ഞാൻ ജോലി ചെയ്യാൻ നോക്കുന്പോൾ നിങ്ങൾ സഹകരിക്കുകയല്ലേ വേണ്ടത്‍്?’ ടിക്കറ്റ് ഉദ്യോഗസ്ഥൻ അയാളോടു ചോദിച്ചു.\nപക്ഷേ യാത്രക്കാരൻ സഹകരിക്കുവാനുള്ള ലക്ഷണം കാണിച്ചില്ല. അപ്പോൾ അയാളെ അടുത്ത സ്റ്റേഷനിൽ ഇറക്കി വിടേണ്ടി വരുമെന്നു ടിക്കറ്റ് കളക്‌ടർ ശാന്തനായി പറഞ്ഞു.\nഇതുകേട്ട മറ്റു യാത്രക്കാർ പറഞ്ഞു: “വലിയ കഷ്‌ടം തന്നെ. സുഖമില്ലാത്ത ഒരാളെ വിശ്രമിക്കുവാൻ പോലും അനുവദിക്കാതിരിക്കുന്നതു വലിയ കഷ്‌ടമാണ്.”\nഉടനെ ടിക്കറ്റ് കളക്‌ടർ പറഞ്ഞു: ‘ശരി ഞാൻ ടിക്കറ്റു ചോദിക്കുന്നില്ല. എന്നാൽ ഞാൻ എന്‍റെ ജോലി ചെയ്യുവാൻ ശ്രമിക്കുകയാണ് എന്നതു നിങ്ങൾ മറക്കരുത്’ പക്ഷേ, അവർ ആ ഉദ്യോഗസ്ഥന്‍റെ വാക്കുകൾ ഗൗനിച്ചില്ല.\nഅടുത്ത സ്റ്റേഷനിൽ ട്രെയിൻ നിർത്തിയപ്പോൾ ടിക്കറ്റ് ഉദ്യോഗസ്ഥൻ സ്റ്റേഷൻ മാസ്റ്ററെ സഹായത്തിനു വിളിച്ചു. താൻ തന്‍റെ ജോലി ചെയ്യുവാൻ മാത്രമാണു ശ്രമിച്ചത് എന്നു യാത്രക്കാരനെ ബോധ്യപ്പെടുത്തുവാൻ വേണ്ടിയായിരുന്നു അത്.\nടിക്കറ്റ് കളക്‌ടർ സ്റ്റേഷൻ മാസ്റ്ററുമായി മുൻപു സൂചിപ്പിച്ച യാത്രക്കാരന്‍റെ അടുത്തെത്തി. അപ്പോഴും അയാൾ ഉറക്കത്തിലായിരുന്നു. അയാളെ വിളിച്ചുണർത്തിയപ്പോൾ അയാൾ വീണ്ടും പൊട്ടിത്തെറിച്ചു. യാത്രക്കാരും അയാളോടൊപ്പം കൂടി. വെറുതെ എന്തിനു രോഗിയായ ഒരാളെ ശല്യം ചെയ്യണമെന്നതായിരുന്നു അവരുടെ ചോദ്യം.\nസ്റ്റേഷൻ മാസ്റ്ററും ടിക്കറ്റ് കളക്‌ടറും വേഗം അവിടെ നിന്നു സ്ഥലം വിട്ടു. ട്രെയിൻ പിന്നെയും മുന്നോട്ടു പോയി. അടുത്ത ഒരു സ്റ്റേഷനിൽ ട്രെയിൻ നിർത്തിയിട്ടിരിക്കുന്പോൾ യാത്രക്കാരിൽ രണ്ടുപേരായ ഒരു എൻജിനിയറും ഒരു കേണലും ടിക്കറ്റ് കളക്‌ടറെ സമീപിച്ചു പറഞ്ഞു: ‘നിങ്ങൾ ആ യാത്രക്കാരനെ ശല്യപ്പെടുത്തിയതു ശരിയായില്ല. നിങ്ങൾ എത്രയും വേഗം അയാളോടു മാപ്പു പറയണം. അല്ലെങ്കിൽ ഞങ്ങൾ മേലധികാരികൾക്കു പരാതി നൽകും.’\nടിക്കറ്റ് കളക്‌ടർ മാപ്പുപറയാനായി യാത്രക്കാരന്‍റെ മുൻപിലെത്തി. അപ്പോഴും അയാൾ ഉറക്കത്തിലായിരുന്നു. അയാളെ വിളിച്ചുണർത്തിയപ്പോൾ വീണ്ടും അയാൾ ക്ഷുഭിതനായി പൊട്ടിത്തെറിച്ചു. അപ്പോൾ അവിടെയുണ്ടായിരുന്ന മറ്റു യാത്രക്കാരൻ ടിക്കറ്റ് കളക്‌ടറെ ശാസിച്ചുകൊണ്ടു പറഞ്ഞു. ‘വേഗം ഇവിടെനിന്നു പോകൂ. അല്ലെങ്കിൽ നിങ്ങളുടെ ജോലിതന്നെ ഞങ്ങൾ തെറിപ്പിക്കും’!\nടിക്കറ്റു കളക്‌ടർ വേഗം അവിടെനിന്നു സ്ഥലം വിടുന്പോൾ തന്നോടുതന്നെ എന്നപോലെ പറഞ്ഞു: ‘ഓ! പൊതുജനം!’ അവരെ ഒരിക്കലും തൃപ്തിപ്പെടുത്താനാവില്ല. ജോലി ചെയ്തില്ലെങ്കിൽ അവർ പരാതിപ്പെടും. ജോലി ചെയ്താൽ അവർ പരാതിപ്പെടും. ഇതിന് ഒരു പരിഹാരം മാത്രമേയുള്ളൂ - കുടിക്കുക!\nടിക്കറ്റ് കളക്‌ടർ വേഗം ഒരു മദ്യക്കുപ്പി വാങ്ങി അതു കാലിയാക്കി. അതോടെ ജോലിയും മറന്നു. കടമയും മറന്നു. ആത്മാർഥതയുടെ കാര്യവും മറന്നു.\n‘ഓ! പൊതുജനം’ എന്ന പേരിൽ റഷ്യൻ സാഹിത്യകാരനായ ആന്‍റൺ ചെക്കോവ് (1860-1904) എഴുതിയ ഈ ചെറുകഥ വായിക്കുന്പോൾ നാം ചിരിച്ചില്ലെങ്കിലേ അദ്ഭുതമുള്ളൂ. കാരണം അത്രഹാസ്യാത്മകമായ രീതിയിലാണു പൊതുജനത്തെ ഈ കഥയിൽ അദ്ദേഹം അവതരിപ്പിച്ചിരിക്കുന്നത്.\nഅലസനും കുടിയനുമായ ടിക്കറ്റ് കളക്‌ടർ കുടി നിർത്തുകയാണെന്ന് ഉഗ്രശപഥം ചെയ്തു ആത്മാർഥമായി ജോലി ചെയ്യുവാൻ തുടങ്ങിയപ്പോൾ എന്താണു സംഭവിച്ചത്‍്? അയാളുടെ ജോലി ചെയ്യുവാൻ പൊതുജനം അയാളെ അനുവദിച്ചോ?ജോലി ചെയ്യുവാൻ അയാളെ അനുവദിച്ചില്ലെന്നു മാത്രമല്ല അയാളുടെ ജോലി തെറിപ്പിക്കുമെന്നു കൂടി അവർ ഭീഷണിപ്പെടുത്തിയില്ലേ? അങ്ങനെയല്ലേ ജോലി ചെയ്യാതിരിക്കുവാനും വീണ്ടും കുടിക്കാവാനുമുള്ള പ്രലോഭനത്തിലേക്ക് അയാൾ വഴുതിവീണത്?\nഗവൺമെന്‍റിന്‍റെയും മറ്റും, ശന്പളം പറ്റി ജോലി ചെയ്യുന്നവർ അവർ വാങ്ങുന്ന ശന്പളത്തിനു തുല്യമായി ജോലി ചെയ്യാറില്ലെന്നു നാം പലപ്പോഴും പരാതി പറയാറില്ലേ? നമ്മുടെ ആ പരാതിയിൽ കഴന്പുണ്ടെന്നതുമാണു യാഥാർഥ്യം. എന്നാൽ ചിലപ്പോഴെങ്കിലും അവരുടെ ജോലി ചെയ്യുവാൻ നാം അവരെ അനുവദിക്കാറില്ലെന്നതു വാസ്തവമല്ലേ? അവർ ചെയ്യുന്ന ജോലി വഴി നമുക്കെന്തെങ്കിലും ബുദ്ധിമുട്ടുണ്ടായാൽ നാം ഉടനെ മുറുമുറുക്കാൻ തുടങ്ങും. തന്‍റെ ജോലി ചെയ്യുവാൻ ശ്രമിക്കുന്ന ഉദ്യോഗസ്ഥനെ അപ്പോൾ നമ്മുടെ ശത്രുവായിട്ടായിരിക്കും നാം കാണുക. മുകളിൽ പറഞ്ഞിരിക്കുന്ന കഥയിൽ അതല്ലേ സംഭവിച്ചത്?.\nകഥയിൽ സൂചിപ്പിച്ചിരിക്കുന്നതനുസരിച്ച് ആ യാത്രക്കാരിൽ നല്ലൊരു പങ്കും ടിക്കറ്റില്ലാതെ യാത്ര ചെയ്യുന്നവരായിരുന്നു. അതു മറച്ചുവയ്ക്കുവാൻ വേണ്ടിയായിരുന്നു അവർ രോഗിയായ യാത്രക്കാരനെ അനുകൂലിച്ചു സംസാരിച്ചത്.\nശന്പളം വാങ്ങുന്ന ഉദ്യോഗസ്ഥർ അവരുടെ ജോലി വിശ്വസ്തതാപൂർവം ചെയ്യുവാനുള്ള കടമ എപ്പോഴുമുണ്ട്. എതു പ്രതികൂലസാഹചര്യത്തിലും അവർ അതു മറക്കുവാൻ പാടില്ല. എന്നാൽ, അതു പോലെ തന്നെ പ്രധാനപ്പെട്ടതാണ് അവർക്കു ജോലി ചെയ്യുവാനുള്ള അനുകൂല സാഹചര്യം പൊതുജനങ്ങൾ സൃഷ്‌ടിക്കുക എന്നുള്ളത്. ചിലപ്പോഴെങ്കിലും പൊതുജനത്തിന്‍റെ നീരസം ഭയന്നല്ലേ ചില ഉദ്യോഗസ്ഥരെങ്കിലും അവരുടെ ജോലി ചെയ്യാത്തത്‍്? ചെക്കോവിന്‍റെ ചെറുകഥയിലെ ടിക്കറ്റ് കളക്‌ടർ ഈ യാഥാർഥ്യമാണു നമ്മുടെ മുൻപിൽ അവതരിപ്പിക്കുന്നത്.


അഞ്ചാം ദിവസവും വിലപ്പെട്ട വസ്തുക്കൾക്കായി തെരച്ചിൽ | Thrissur | Kerala | Deshabhimani | Wednesday Aug 22, 2018\nഅഞ്ചാം ദിവസവും വിലപ്പെട്ട വസ്തുക്കൾക്കായി തെരച്ചിൽ\nകുറാഞ്ചേരിയിൽ കൊല്ലംകുന്നേൽ മത്തായിയുടെ തകർന്ന വീടിന്റെ ഭാഗത്ത് തെരച്ചിൽ നടത്തുന്നു\nഉരുൾപൊട്ടൽ ദുരന്തത്തിൽ 19 പേരുടെ ജീവൻ കവർന്ന കുറാഞ്ചേരിയിൽ ദുരന്തത്തിന്റെ അഞ്ചാം ദിനത്തിലും തെരച്ചിൽ ഊർജിതം. മണ്ണിനടിയിൽപ്പെട്ടവർക്കുവേണ്ടിയുള്ള രക്ഷാപ്രവർത്തനം അവസാനിപ്പിച്ചതിനു പിന്നാലെയാണ് സ്വർണവും പണവും അടക്കമുള്ള വസ്തുവഹകൾക്കുവേണ്ടിയുള്ള അന്വേഷണം ആരംഭിച്ചത്. വീടുകൾ പാടെ തകർന്ന ഭാഗത്താണ് മണ്ണു മാന്തിയന്ത്രവും ഹിറ്റാച്ചിയും ഉപയോഗിച്ചുള്ള തെരച്ചിൽ നടത്തുന്നത‌്. വിലയേറിയ രേഖകളും സ്വർണാഭരണങ്ങളും പണവും പെട്ടികളിലും അലമാരകളിലുമായി വീട്ടുകാർ സൂക്ഷിച്ചിരുന്നു. ഇതൊന്നും ഇതുവരെ ലഭിച്ചിട്ടില്ല. ഇതെല്ലാം മണ്ണിനടിയിൽ ഉണ്ടെന്നാണ് പ്രതീക്ഷ. ദുരന്തത്തിൽ മരിച്ച കൊല്ലംകുന്നേൽ മത്തായിയുടെ തകർന്ന വീടിരുന്ന ഭാഗത്താണ് ചൊവ്വാഴ്ച\nരാവിലെമുതൽ തെരച്ചിലാരംഭിച്ചത്. ദുരന്തത്തിൽ മത്തായിക്കു പുറമെ ഭാര്യ ബേബി , മകൾ സൗമ്യ, സൗമ്യയുടെ മക്കളായ മെറിൻ, മെൽന എന്നിവരും മരിച്ചിരുന്നു. സൗമ്യയുടെ ഭർത്താവിന്റെ വീട‌് പീച്ചി കണ്ണാറയിലാണ്. അവിടെ കനത്ത മഴയും, വെള്ളക്കെട്ടുമായപ്പോൾ ഇവരുടെ വീടും വെള്ളത്തിലായി. വെള്ളപ്പൊക്കത്തിൽനിന്നു രക്ഷതേടിയാണ് കുറാഞ്ചേരിയിലെ വീട്ടിലെത്തിയത്. കുട്ടികളുടെ പാീപുസ്തകങ്ങളും ആഭരണങ്ങളും വിലയേറിയ മറ്റു രേഖകളും ദുരന്തത്തിൽ നഷ്ടപ്പെട്ടിരുന്നു. ഇതെല്ലാം വീണ്ടെടുക്കാനാകുമോ എന്നാണ് അധികൃതർ പരിശോധിക്കുന്നത്. രണ്ട് ദിവസമായി ദുരന്തമുഖത്ത് മഴ പെയ്യാത്തത് തെരച്ചിൽ സുഗമമാക്കിയിട്ടുണ്ട്


ആണവായുധം ഉപയോഗിച്ച് അമേരിക്കയെ കത്തിച്ച് ചാമ്പലാക്കും; ജപ്പാനെ കടലില് മുക്കും; ഉത്തരകൊറിയ | Reporter Live\nBy Web Desk\tSeptember 14, 2017 3:20 pm A+ A-\nസിയോള്: ജപ്പാനും അമേരിക്കയ്ക്കുമെതിരെ ആഞ്ഞടിച്ച് ഉത്തരകൊറിയ വീണ്ടും രംഗത്ത്. ആണവായുധങ്ങള് ഉപയോഗിച്ച് അമേരിക്കയെ ഇല്ലാതാക്കും, ജപ്പാനെ കടലില് മുക്കമെന്നാണ് ഭീഷണി. പ്യോംഗാങില് ഉത്തരകൊറിയ നടത്തിയ ആണവ പരീക്ഷണത്തിനെതിരെ ഐക്യരാഷ്ട്രസഭയില് രക്ഷാസമിതി പാസാക്കിയ പ്രമേയത്ത പിന്തുണച്ച പശ്ചാത്തലത്തിലാണ് ഇത്തരമൊരു ഭീഷണി.\nഅമേരിക്കയെ പോലെ അധികം അകലെ അല്ലാത്ത ഈ രാജ്യങ്ങള് ഇനി വേണ്ട, ജപ്പാന്റെ നാല് ദ്വീപ് സമൂഹങ്ങളെ ആണവായുധം ഉപയോഗിച്ച് കടലില് മുക്കും, അമേരിക്കയെ ചാരമാക്കുമെന്നാണ് ഉത്തരകൊറിയയുടെ ഔദ്യോഗിക മാധ്യമം പുറത്തുവിട്ടത്.\nഐക്യരാഷ്ട്രസഭയില് അമേരിക്ക അവതരിപ്പിച്ച പ്രമേയം പതിനഞ്ച് അംഗ സമിതി ഐക്യഘണ്ഠനെയാണ് പാസാക്കിയത്. ഉത്തരകൊറിയയുടെ വസ്ത്ര കയറ്റുമതി തടയുക, പെട്രോളിയം ഉത്പന്നങ്ങളുടെ ഇറക്കുമതിയില് നിയന്ത്രണം ഏര്‍പ്പെടുത്തുക എന്നിങ്ങനെയായിരുന്നു പ്രമേയത്തില് പറയുന്നത്. ഇതിനെതിരെ ഉത്തരകൊറിയ നേരത്തെ തന്നെ ശക്തമായി പ്രതികരിച്ചിരുന്നു. നിലവില് ഐക്യരാഷ്ട്ര സംഘടന ഏര്‍പ്പെടുത്തിയ കര്‍ശന ഉപരോധത്തിന്റെ കീഴിലാണ് ഉത്തരകൊറിയ.\nവിലക്കുകള് മറികടന്ന് കഴിഞ്ഞ ദിവസം ഉത്തരകൊറിയ വീണ്ടും ആണവ പരീക്ഷണം നടത്തിയിരുന്നു. ഇത് ആറാം തവണയാണ് ഉത്തരകൊറിയയുടെ ആണവ പരീക്ഷണം. അമേരിക്കയും ദക്ഷിണകൊറിയയും ഉള്‍പ്പെടെ ശക്തമായ എതിര്‍പ്പുകള് അറിയിച്ചതിന് പിന്നാലെയാണ് ഉത്തരെകാറിയയുടെ നടപടി. പരീക്ഷണത്തില് 6.3 തീവ്രതയുള്ള പ്രകമ്പനമുണ്ടായി. ആണവ പരീക്ഷണത്തിനിടെ ഉണ്ടായിട്ടുള്ളതില്‍വെച്ച് ഏറ്റവും വലിയ പ്രകമ്പനമാണ് ഉണ്ടായിരിക്കുന്നതെന്ന് അമേരിക്കന് ഭൗമ ശാസ്ത്രജ്ഞര് പറയുന്നു. കഴിഞ്ഞ സെപ്തംബറിലാണ് ഉത്തരകൊറിയ അവസാനമായി ആണവ പരീക്ഷണം നടത്തിയത്.\nSep 14, 2017 3:20 pm\nNorth Korea Threatens America and Japan\nഉത്തര കൊറിയയുടെ പുതിയ അണുബോംബിന് ലിറ്റില്‍ബോയിയെക്കാള് എട്ടിരട്ടി പ്രഹരശേഷി; ലോക രാജ്യങ്ങള് ആശങ്കയില്\nവിലക്കുകള് മറികടന്ന് ഉത്തരകൊറിയയുടെ ആണവ പരീക്ഷണം; വിമര്‍ശനവുമായി ഇന്ത്യയും രംഗത്ത്\nവിലക്കുകള് മറികടന്ന് വീണ്ടും ഉത്തരകൊറിയയുടെ ആണവ പരീക്ഷണം; 6.3 തീവ്രതയുള്ള പ്രകമ്പനമുണ്ടായതായി റിപ്പോര്‍ട്ട്\nഉത്തരകൊറിയ സന്ദര്‍ശിക്കുന്നതിന് പൗരന്മാര്‍ക്ക് അമേരിക്ക ഏര്‍പ്പെടുത്തിയ വിലക്ക് നിലവില് വന്നു; നിയമം ലംഘിക്കുന്നവര്‍ക്കെതിരെ…


നിയമസഭാ തെരഞ്ഞെടുപ്പ്; യുപിയിലും ഗോവയിലും ഉത്തരാഖണ്ഡിലും പോളിംഗ് ആരംഭിച്ചു\nഉത്തർപ്രദേശ്, ഉത്തരാഖണ്ഡ്, ഗോവ സംസ്ഥാനങ്ങളിൽ വോട്ടെടുപ്പ് ആരംഭിച്ചു. നിയമസഭാ തെരഞ്ഞെടുപ്പ് നടക്കുന്ന ഗോവ, ഉത്തരാഖണ്ഡ് സംസ്ഥാനങ്ങളിൽ മുഴുവൻ സീറ്റുകളിലും, യുപിയിൽ രണ്ടാം ഘട്ട വോട്ടെടുപ്പാണ് പുരോഗമിക്കുന്നത്.6മണിക്ക് വോട്ടെടുപ്പ് പൂർത്തിയാകും. കനത്ത സുരക്ഷയിലാണ് തെരഞ്ഞെടുപ്പ് നടക്കുന്നത്.\nഉത്തർപ്രദേശിലെ രണ്ടാം ഘട്ട വോട്ടെടുപ്പിൽ 55 നിയമസഭാ സീറ്റുകളിലേക്ക് 586 സ്ഥാനാർഥികളാണ് മത്സരരംഗത്തുള്ളത്. സഹാറൻപൂർ, ബിജ്‌നോർ, മൊറാദാബാദ്, സംഭാൽ, രാംപൂർ, അമ്രോഹ, ബദൗൺ, ബറേലി, ഷാജഹാൻപൂർ എന്നീ ഒമ്പത് ജില്ലകളിലാണ് തെരഞ്ഞെടുപ്പ് പുരോഗമിക്കുന്നത്. ജില്ലയിലെ 1138 പോളിംഗ് ബൂത്തുകളിലും സി.പി.എം.എഫിനെ വിന്യസിച്ചിട്ടുണ്ട്. പൊലീസ് കൺട്രോൾ റൂമിന് പുറമെ ജനസാന്ദ്രതയുള്ള പ്രദേശങ്ങളിൽ ഡ്രോണുകൾ വഴി നിരീക്ഷിക്കാൻ പൊലീസ് ഉദ്യോഗസ്ഥർക്ക് നിർദ്ദേശം നൽകിയിട്ടുണ്ട്. സേനയുടെ 794 കമ്പനികളിൽ ഏറ്റവും വലിയ 733 കമ്പനികളെ പോളിംഗ് ബൂത്തിന്റെ സുരക്ഷയ്ക്കായി വിന്യസിച്ചു.\nസുരക്ഷാ ആവശ്യങ്ങൾക്കായി ഉത്തർപ്രദേശ് പൊലീസിലെ 6,860 ഇൻസ്പെക്ടർമാരെയും സബ് ഇൻസ്പെക്ടർമാരെയും വിന്യസിച്ചിട്ടുണ്ട്. കൂടാതെ 54,670 കോൺസ്റ്റബിൾമാർ, 43,397 ഹോംഗാർഡുകൾ, 930 പിആർഡി ജവാൻമാർ, 18 കമ്പനി പിഎസി, 7,746 വില്ലേജ് ചൗക്കിദാർമാർ എന്നിവരെ രണ്ടാം ഘട്ട സുരക്ഷാ ഡ്യൂട്ടിക്കായി വിന്യസിക്കും. ക്രമസമാധാന ചുമതലകൾക്കായി 50 കമ്പനികളെയും ഇവിഎം സുരക്ഷയ്ക്കായി മൂന്ന് കമ്പനികളെയും വിന്യസിക്കും.\nതുടർച്ചയായി രണ്ടാം തവണ അധികാരം പിടിക്കാൻ ബിജെപി ശ്രമിക്കുന്ന ഉത്തരാഖണ്ഡിലെ 13 ജില്ലകളിലെ 70 സീറ്റുകളുള്ള വോട്ടെടുപ്പ് പുരോഗമിക്കുകയാണ്. മുഖ്യമന്ത്രി പുഷ്കർ സിംഗ് ധാമി തന്റെ നിലവിലെ മണ്ഡലമായ ഖത്തിമയിൽ നിന്നാണ് മത്സരിക്കുന്നത്. സംസ്ഥാനത്തെ 81,72173 വോട്ടർമാരാണ് 152 സ്വതന്ത്രർ ഉൾപ്പെടെ 632 സ്ഥാനാർത്ഥികളുടെ വിധി നിർണയിക്കുക. ഒറ്റദിവസത്തെ വോട്ടെടുപ്പിന് സർക്കാർ പൊതു അവധി പ്രഖ്യാപിച്ചിരിക്കുകയാണ്.\nസംസ്ഥാനത്തൊട്ടാകെ 36,095 പൊലീസുകാരെയും കേന്ദ്ര അർദ്ധസൈനികരെയും പിഎസി ഉദ്യോഗസ്ഥരെയും തെരഞ്ഞെടുപ്പ് ഡ്യൂട്ടിക്കായി വിന്യസിച്ചിട്ടുണ്ട്. 8.624 ലൊക്കേഷനുകളിലായി 11,697 പോളിംഗ് ബൂത്തുകളാണുള്ളത്. പോളിംഗ് പ്രക്രിയയിൽ സ്ത്രീകളുടെ പങ്കാളിത്തം പ്രോത്സാഹിപ്പിക്കുന്നതിനായി സ്ത്രീകൾ നടത്തുന്ന 101 ‘സഖി’ പോളിംഗ് ബൂത്തുകൾ ആദ്യമായി സംസ്ഥാനത്ത് സ്ഥാപിച്ചിട്ടുണ്ട്.\nബിജെപി അധികാരത്തിൽ തുടരുമെന്ന് കരുതുന്ന ഗോവയിലെ 40 സീറ്റുകളിലേക്ക് 301 സ്ഥാനാർത്ഥികളാണ് മത്സരരംഗത്തുള്ളത്. രാവിലെ 7ന് വോട്ടിംഗ് ആരംഭിച്ചു. 9,590 വികലാംഗരും 80 വയസ്സിനു മുകളിലുള്ള 2,997 പേരും 41 ലൈംഗികത്തൊഴിലാളികളും ഒമ്പത് ട്രാൻസ്‌ജെൻഡേഴ്സും ഉൾപ്പെടെ 11 ലക്ഷത്തിലധികം ആളുകൾക്ക് വോട്ട് ചെയ്യാൻ അർഹതയുണ്ട്. കൈയ്യുറകൾ നൽകിയാണ് പോളിംഗ് സ്റ്റേഷനുകളിൽ വോട്ടർമാർക്ക് പ്രവേശനം നൽകുന്നത്. സ്ത്രീ വോട്ടർമാരുടെ സൗകര്യാർത്ഥം 100-ലധികം ‘എല്ലാ സ്ത്രീകളും’ പോളിംഗ് ബൂത്തുകൾ സംസ്ഥാനത്ത് സജ്ജീകരിച്ചിട്ടുണ്ട്.\n“ഗോവയിലെ ജനങ്ങൾ സഹകരിക്കുന്നവരാണ്. വലിയ രാഷ്ട്രീയ ഏറ്റുമുട്ടലുകളൊന്നുമില്ല. തെരഞ്ഞെടുപ്പ് സ്വതന്ത്രവും നീതിയുക്തവുമായിരിക്കും. ഇസിഐയും എല്ലാ രാഷ്ട്രീയ പാർട്ടികളും അഭിനന്ദനം അർഹിക്കുന്നു. ഈ വർഷം കൂടുതൽ ആളുകൾ പോളിംഗ് ബൂത്തുകളിലെത്തുമെന്ന് ഞാൻ പ്രതീക്ഷിക്കുന്നു,” ഗോവ ഗവർണർ പി എസ് ശ്രീധരൻ പിള്ള പറഞ്ഞു.\nStory Highlights: poling-started-in-3-states\nRead more on: goa election 2022 | utharakhand | Utharpradesh\nലഖ്‌നൗ-ആഗ്ര എക്‌സ്പ്രസ് വേയിൽ ബസ് മറിഞ്ഞ്3മരണം, 25 പേർക്ക് ഗുരുതര പരുക്ക് Latest News\nയുപിയിൽ അധ്യാപികയെ പീഡിപ്പിച്ചു; മതം മാറിയില്ലെങ്കിൽ ദൃശ്യങ്ങൾ പ്രചരിപ്പിക്കുമെന്ന് ഭീഷണി Crime


നായ്ക്കള്‍ക്ക് പിറന്ന മക്കള് പോലും എകെജിക്കെതിരേ ഇങ്ങനെയൊരു പരാമര്‍ശം നടത്തില്ല; വി.ടി ബല്‍റാമിനെ കടുത്തഭാഷയില് വിമര്‍ശിച്ച് നടന് അനൂപ് ചന്ദ്രന് - Pravasishabdam\nHome Tech social Media നായ്ക്കള്‍ക്ക് പിറന്ന മക്കള് പോലും എകെജിക്കെതിരേ ഇങ്ങനെയൊരു പരാമര്‍ശം നടത്തില്ല; വി.ടി ബല്‍റാമിനെ കടുത്തഭാഷയില് വിമര്‍ശിച്ച്...\nനായ്ക്കള്‍ക്ക് പിറന്ന മക്കള് പോലും എകെജിക്കെതിരേ ഇങ്ങനെയൊരു പരാമര്‍ശം നടത്തില്ല; വി.ടി ബല്‍റാമിനെ കടുത്തഭാഷയില് വിമര്‍ശിച്ച് നടന് അനൂപ് ചന്ദ്രന്\nഎകെജി വിവാദത്തില് വി.ടി ബല്‍റാം എംഎല്‍എയെ കടുത്ത ഭാഷയില് വിമര്‍ശിച്ച് നടന് അനൂപ് ചന്ദ്രന്. ഫേസ്ബുക്ക് ലൈവിലാണ് അനൂപ് ബല്‍റാമിനെ തുറന്നടിക്കുന്നത്. സഖാവ് എകെജിയുടെ പല്ലോ, എല്ലോ, മുടിയോ കണ്ണടയോ പാദുകമോ മുണ്ടോ ഷര്‍ട്ടോ ഒന്നും ഒരു പാര്‍ട്ടി ഓഫീസിലും സൂക്ഷിക്കപ്പെട്ടതായി ഇന്നുവരെ കേട്ടിട്ടില്ല, എങ്കിലും ഇന്നും മാനവരാശി ആ മനുഷ്യനെ സ്നേഹിക്കുന്നു എങ്കില് അതിന്റെ കാരണം ആ മനുഷ്യന് ഈ മണ്ണില് ഉദ്പാദിപ്പിച്ച നന്മ ഒന്ന് കൊണ്ട് മാത്രമാണെന്നും അത് മനസ്സിലാക്കാന് സാധിച്ചില്ലെങ്കില് എംഎല്‍എയായ ബല്‍റാമിനോട് സഹതാപം മാത്രമാണ് ഉള്ളതെന്നും അനൂപ് പറയുന്നു. നായയ്ക്ക് പിറന്ന മക്കള് പോലും എകെജിക്കെതിരെ ഇങ്ങനൊരു പുലഭ്യം പറയില്ലെന്നും അനൂപ് പറയുന്നു.\nഎകെജിയെ വിമര്‍ശിച്ച ബല്‍റാമിനെ എതിര്‍ത്തും പിന്തുണച്ചും സോഷ്യല്‍മീഡിയ രണ്ടു ചേരികളായി തിരിഞ്ഞിരിക്കുകയാണ്. ആദ്യം ബല്‍റാമിനെ വിമര്‍ശിച്ച കോണ്‍ഗ്രസ് നേതാക്കളില് പലരും ഇപ്പോള് ബല്‍റാമിനെ പിന്തുണയ്ക്കുകയാണ്.\nബല്‍റാമിന് ശക്തമായ പിന്തുണയുമായി രാജ്‌മോഹന് ഉണ്ണിത്താന് രംഗത്തെത്തിയിരുന്നു. എകെജിയെപ്പറ്റി ചരിത്രത്തിലില്ലാത്തതൊന്നും വിടി ബല്‍റാം പറഞ്ഞിട്ടില്ലെന്നും ബാലപീഡനം എന്ന് ബല്‍റാം പരാമര്‍ശിച്ചത് നാക്കുപിഴയായി കണക്കാക്കാം. അതിന് മാപ്പുപറയേണ്ടതില്ലെന്നും രാജ്മോഹന് ഉണ്ണിത്താന് പറഞ്ഞു.\nPrevious article4ാമത്തെ കുഞ്ഞിന് 4000, അഞ്ചാമത്തേതിന് 5000- പ്രസവം തുടരട്ടേ, പാരിതോഷികങ്ങള് പെരുകുമെന്ന് ക്രിസ്ത്യന് പള്ളി\nNext articleആള്‍മാറാട്ടം : വീട്ടുജോലിക്കെത്തിയ7സ്ത്രീകളെ ദുബായ് വിമാനത്താവളത്തില് നിന്ന് തട്ടിക്കൊണ്ടുപോയി


Bhavana | MOVIERAGA: Malayalam Movies | Page 2\nPhoto gallery of the Malayalam film Ozhimuri directed by Madhupal starring Lal, Swetha Menon, Mallika, Asif Ali, Bhavana etc\nReview: Oru Marubhumikatha\nDecember 16, 2011 Editor\t203 Comments\nNothing to Lose (1997) എന്ന സിനിമയിലേക്ക് Excess Baggage (1997), Serendipity (2001) എന്നീ സിനിമകൾ സമം അരച്ചു ചേർത്ത് പല സിനിമകളിൽ നിന്നായി തോണ്ടിയെടുത്ത ചിലതൊക്കെ മേമ്പൊടിയാക്കി വിതറിയ ഒരു ബ്രഹ്മാണ്ഡ കോപ്പിയാണ് മരുഭൂമിക്കഥ എന്നു പറയുന്നതിൽ വല്ല സത്യവുമുണ്ടോ?\nSeptember 11, 2011 Editor\t29 Comments\nതുടക്കത്തിൽ, അസിഫ് അലി വന്ന് നമ്മൾ എന്തോ ഭയങ്കര സംഭവം കാണാൻ പോവുകയാണെന്നു പറയും. ലാലിന്റെ വക ഇൻട്രൊഡക്ഷൻ വേറെ. പക്ഷേ, പേടിക്കാനൊന്നുമില്ല; മല പോലെ വരുന്നത് എലിക്കാട്ടം പോലെ പോയ്‌ക്കോളും. ജീവിതത്തിലാദ്യമായി സിനിമ കാണുന്നവരാണ് കേരളത്തിൽ ഉള്ളതെന്നാണോ നമ്മുടെ സിനിമക്കാരുടെ വിചാരം?\nAnanyaBhavanaK BijuKunchakko Boban\nPreview: Doctor Love\nJune 8, 2011 Editor\t12 Comments\nപ്രണയ സംബന്ധമായ എല്ലാ സംശയങ്ങൾക്കും വിനയചന്ദ്രന്റെ കയ്യിൽ മറുപടിയുണ്ട്. പ്രണയം വിഷയമാക്കി കഥകളും കവിതകളും ഇദ്ദേഹം എഴുതാറുമുണ്ട്. നവാഗതനായ കെ ബിജു സംവിധാനം ചെയ്യുന്ന ഡോക്‌ടർ ലവിലെ മുഖ്യകഥാപാത്രമായ ഈ റൊമാൻസ് കൺസൾട്ടന്റിനെ കുഞ്ചാക്കോ ബോബനാണ് അവതരിപ്പിക്കുന്നത്.


അനസ്തേഷ്യയും ജാതിയും...ഡോ. പല്ലവി ഗോപിനാഥന് എഴുതുന്നു | Health | Deshabhimani | Friday Aug 27, 2021\nവയനാട്ടിൽ പുഴയിൽ കണാതായ രണ്ടര വയസുകാരിയുടെ മൃതദേഹം കണ്ടെത്തി\nവെബ് ഡെസ്‌ക്Updated: Friday Aug 27, 2021\nഡോ. പല്ലവി ഗോപിനാഥന്\nഅനസ്തേഷ്യ തരുന്ന ഡോക്ടറോട് ജാതി പറയണം എന്ന് ഒരു വാര്‍ത്ത സമൂഹമാധ്യമങ്ങളില് ഈ ദിവസങ്ങളില് പ്രചരിക്കുന്നു. സ്തോഭ ജനകം എന്ന മട്ടില് ചര്‍ച്ചയാകുന്ന ഈ വിഷയത്തിന്റെ ശാസ്ത്രവശം വിശദീകരിയ്ക്കുകയാണ് ഡോ. പല്ലവി ഗോപിനാഥന്.\nഅനസ്തേഷ്യ എന്ന് പറയുന്നത് ഒരു ഒറ്റ മരുന്നോ വാതകമോ തന്ന് ഉറക്കിക്കിടത്തുന്ന ഏർപ്പാടല്ല എന്ന് അറിയാമല്ലോ. പൂർണമായും ബോധരഹിതമാക്കുന്ന ജനറൽ അനസ്തേഷ്യയിൽ രോഗിയുടെ ശ്വസന പ്രക്രിയ സ്വാഭാവികമായി നടക്കില്ല. ശ്വാസനാളിയിലേക്ക് ഒരു ട്യൂബ്, എൻഡോട്രക്കിയൽ ട്യൂബ് കടത്തി അതുവഴി ആണ് ശ്വാസം നൽകുക. ഈ ട്യൂബ് ഇടുന്ന പ്രക്രിയ ആണ് ഇൻട്യുബേഷൻ.\nഇതിന് മുൻപ്, ബോധം കെടുത്തുന്ന മരുന്നുകൾക്കൊപ്പം പേശികളുടെ ബലം ഇല്ലാതാക്കി ഇൻട്യുബേഷൻ സുഗമമാക്കാൻ മസിൽ റിലാക്സൻ്റ്സ് എന്ന തരം മരുന്നുകൾ നൽകും. ഈ മസിൽ റിലാക്സൻ്റ് മരുന്നുകൾ,വളരെ കുറച്ച് നേരം മാത്രം ഇഫക്ട് ഉണ്ടാക്കുന്നവയും, കൂടുതൽ നേരം ഇഫക്ട് ഉണ്ടാക്കുന്നവയും ഉണ്ട്.\nഇൻട്യുബേഷൻ സുഗമമാക്കാൻ പലപ്പോഴും ഉപയോഗിക്കുന്ന ഒരു മരുന്നാണ് സക്സിനൈൽ കൊളിൻ. ഈ മരുന്ന് കുറച്ചു സമയം മാത്രം പ്രവർത്തിക്കുന്ന ഒന്നാണ്. ഇതിനെ വിഘടിപ്പിക്കുന്ന എൻസൈം മരുന്നിൻമേൽ പ്രവർത്തിച്ച്, വിഘടിപ്പിക്കപ്പെട്ട് പോകുന്നതോടെ സ്വാഭാവികമായും അതിന്റെ പ്രവർത്തനം അവസാനിക്കുന്നു.\nഈ എൻസൈമിൻ്റെ അളവ് അപൂർവമായി ചില ആളുകളിൽ കുറവായിരിക്കും. ജനിതകപരമായ ഈ പ്രത്യേകത ഉള്ളവരിൽ സക്സിനൈൽ കൊളിൻ മരുന്നിന്റെ പ്രവർത്തന ദൈർഘ്യം സാധാരണയിൽ കൂടുതൽ ആയിരിക്കും. ജനിതകപരമായ പ്രത്യേകത ആയത് കൊണ്ട് തന്നെ ചില പ്രത്യേക പ്രദേശങ്ങളിലും സമുദായങ്ങളിലും ഉള്ളവരിൽ ഇത്തരം വ്യതിയാനം ഉള്ളതായി കേസ്റിപ്പോർട്ടുകൾ മുൻപുതന്നെ ഉണ്ട്.\nഇങ്ങനെ സംഭവിക്കുന്ന സാഹചര്യം അപകടകരമാണോ?\nസാധാരണ പ്രതീക്ഷിക്കുന്നതിലുമപ്പുറം സക്സിനൈൽ കൊളിൻ്റെ പ്രവർത്തനം നീണ്ടു പോയാൽ സ്വാഭാവിക ശ്വസനം വീണ്ടെടുക്കാൻ താമസം നേരിടും. സക്സിനൈൽ കൊളിൻ അപ്നിയ എന്ന ഈ അവസ്ഥ എത്രത്തോളം സമയം നീണ്ടു നിൽക്കും എന്നത് എൻസൈമിൻ്റെ കുറവ് എത്രത്തോളം എന്നതിന് ആനുപാതികമായിരിക്കും. ഇത്തരം സന്ദർഭങ്ങളിൽ സ്വയം ശ്വസിക്കാനുള്ള കഴിവ് തിരികെ ലഭിക്കും വരെ രോഗിയ്ക്ക് വെന്റിലേറ്ററിൻ്റെ സഹായം ആവശ്യമായി വരും. പുറമേ നിന്ന് എൻസൈം ലഭ്യമാക്കാനുള്ള ചികിത്സ എന്ന നിലയിൽ രക്തഘടകമായ പ്ലാസ്മ നൽകാനാകും.\nപലതരം മരുന്നുകളുടെ ലഭ്യത, ഇൻട്യുബേഷൻ സുഗമമാക്കാൻ വിവിധതരം ഉപകരണങ്ങളുടെയും ടെക്നിക്കുകളുടെയും ഉപയോഗം ഒക്കെ വന്നതോടെ പൊതുവേ സാധാരണ ഗതിയിൽ സക്സിനൈൽ കൊളിൻ ഉപയോഗിക്കുന്നത് തന്നെ കുറഞ്ഞു വരുന്നുണ്ട്. എങ്കിൽ തന്നെയും അടിയന്തര ഘട്ടങ്ങളിൽ ഇൻട്യുബേഷൻ എളുപ്പമാക്കുന്ന, ഒരു ജീവൻരക്ഷാ മരുന്നുമാണ് അത്.\nഇത്തരം ഒരു സംഗതിയെക്കുറിച്ച് സാധാരണ ജനം ഭയപ്പെടേണ്ടതുണ്ടോ?\nവളരെ അപൂർവമായി മാത്രം കാണുന്ന ഒരു സങ്കീർണതയാണ് സക്സിനൈൽ കൊളിൻ അപ്നിയ. ചില സമുദായാംഗങ്ങളിൽ ഇതിനുള്ള സാധ്യത കൂടുതലാണ് എന്നതുകൊണ്ട് തന്നെ അത്തരം ആളുകൾ കൂടുതലുള്ള പ്രദേശങ്ങളിൽ ചിലയിടത്ത് അനസ്തേഷ്യപൂർവ പരിശോധന സമയത്ത് ആ സമുദായത്തിൽ പെട്ട ആളുകൾ ആണോ എന്ന് ചോദ്യാവലിയിൽ ഉൾപ്പെടുത്താറുണ്ട് എന്ന് അറിയുന്നു. മുൻപൊരിക്കൽ സക്സിനൈൽ കൊളിൻ അപ്നിയ സംഭവിച്ച ആളുകളോട്, വീണ്ടും ശസ്ത്രക്രിയക്ക് വിധേയരാകുകയാണെങ്കിൽ ആ വിവരം ഡോക്ടറെ അറിയിക്കണം എന്ന് നിർദേശിക്കുകയും മെഡിക്കൽ റെക്കോഡുകളിൽ പ്രാധാന്യത്തോടെ രേഖപ്പെടുത്തുകയും ചെയ്യാറുണ്ട്. അത്തരം ആളുകളുടെ രക്തബന്ധുക്കളെ ആവശ്യമായ പക്ഷം സ്ക്രീൻ ചെയ്യുന്നതിന് ചില ലബോറട്ടറി പരിശോധനകളും ലഭ്യമാണ്. ഇത്തരം റിസ്ക് കൂടുതൽ ഉള്ളവരിൽ സ്വാഭാവികമായും സക്സിനൈൽ കൊളിൻ ഉപയോഗിക്കുന്നത് ഒഴിവാക്കും.\nജനിതകപരമായ പ്രത്യേകതകൾ പല മരുന്നുകളുടെയും പ്രവർത്തനത്തെ സ്വാധീനിക്കാറുണ്ട്. അത് അനസ്തേഷ്യയിൽ ഉപയോഗിക്കുന്ന മരുന്നുകളാകണം എന്നുമില്ല.\nഒരേ പ്രവർത്തനം നിർവഹിക്കുന്ന നിരവധി മരുന്നുകളിൽ ഓരോ രോഗിയുടെയും രോഗാവസ്ഥയ്ക്കും ശാരീരിക പ്രത്യേകതകൾക്കുമനുസരിച്ച് ഓരോ ശസ്ത്രക്രിയക്കും വേണ്ട വണ്ണമുള്ള മരുന്നുകൾ തെരഞ്ഞെടുത്തു നൽകുക എന്നതാണ് അനസ്തേഷ്യ ഡോക്ടറുടെ ഒരു പ്രധാന ജോലി.\nസക്സിനൈൽ കൊളിൻ ഉപയോഗിക്കുമ്പോൾ അപൂർവമെങ്കിലും സക്സിനൈൽ കൊളിൻ അപ്നിയ എന്ന സാധ്യത ഉണ്ട്. ഇപ്പറഞ്ഞ കാര്യത്തെ കുറച്ചധികം സ്തോഭജനകമായും തരക്കേടില്ലാതെ വളച്ചൊടിച്ചും എഴുതി വന്നപ്പോൾ സാമാന്യ ജനത്തിന് ഭയവും, ജാതി അനുസരിച്ച് പലതരം അനസ്തേഷ്യ കൊടുക്കുമോ എന്നൊരു സംശയവും ജനിപ്പിക്കും മട്ടിലായി എന്നതാണ് വാസ്തവം.\n(സംസ്ഥാന ആരോഗ്യവകുപ്പില് ജൂനിയര് കണ്‍സല്‍ട്ടന്റ് (അനസ്തേഷ്യ) ആണ് ലേഖിക.)\nCaste and Anesthesia\nDr. Pallavi Gopinathan


Biplab dev kumar in ketrala\nകേരളത്തിലെ സി.പി.എം, കോണ്‍ഗ്രസ് നേതാക്കള് ബി.ജെ.പിയില് ചേരണം: ബിപ്ലവ് കുമാര് ദേവ്\nപ്രധാനമന്ത്രി നരേന്ദ്ര മോദിക്കൊപ്പം ചേര്‍ന്നാല് കേരളത്തിന്‍റെ വികസന കുതിപ്പിന് ഇരട്ട എന്‍ജിനുള്ള എന്‍ഡിഎ സര്‍ക്കാരിനെ ലഭിക്കുമെന്നും അദ്ദേഹം പറഞ്ഞു\nPublished on : 16 Mar, 2021 , 3:13 pm\nന്യൂഡല്‍ഹി: കേരളത്തിലെ സി.പി.എം, കോണ്‍ഗ്രസ് നേതാക്കള് ബി.ജെ.പിയില് ചേരണമെന്ന് ത്രിപുര മുഖ്യമന്ത്രി ബിപ്ലവ് കുമാര് ദേവ്. ആരെയും ശത്രുവായി കാണുന്നില്ല. സി.പി.എം നേതാക്കള് എത്തിയതോടെയാണ് ത്രിപുരയില് ഭരണം പിടിക്കാന് ബി.ജെ.പിക്ക് കഴിഞ്ഞതെന്നും അദ്ദേഹം പറഞ്ഞു.\nകമ്യൂണിസം ലോകത്ത് തന്നെ ഇല്ലാതാകുകയാണ്. സി.പി.എമ്മിന് കേഡര്‍മാരെ സംരക്ഷിക്കുന്നതിലാണ് ശ്രദ്ധ. കോണ്‍ഗ്രസുകാര്‍ക്ക് സ്വന്തം പാര്‍ട്ടിയെ രക്ഷിക്കാന് സമയമില്ലെന്നും ബിപ്ലവ് ദേബ് വാര്‍ത്താചാനലിന് നല്‍കിയ അഭിമുഖത്തില് പറഞ്ഞു.\nപൂജ്യത്തില് നിന്ന് സര്‍ക്കാരുണ്ടാക്കിയ ത്രിപുരയിലെ ബിജെപിയുടെ വിജയ ചരിത്രം കേരളത്തിന് മാതൃകയാണ്. പ്രധാനമന്ത്രി നരേന്ദ്ര മോദിക്കൊപ്പം ചേര്‍ന്നാല് കേരളത്തിന്‍റെ വികസന കുതിപ്പിന് ഇരട്ട എന്‍ജിനുള്ള എന്‍ഡിഎ സര്‍ക്കാരിനെ ലഭിക്കുമെന്നും അദ്ദേഹം പറഞ്ഞു.


നാലാം സ്ഥാനത്ത് പൂജാര ബാറ്റ് ചെയ്യട്ടെ, ദ്രാവിഡിനെ പോലൊരു ബാറ്റ്‌സ്മാനെ ഏകദിനത്തില് ലഭിക്കുമെന്ന് ഗ - Samakalika Malayalam\nBy സമകാലിക മലയാളം ഡെസ്‌ക് | Published: 15th March 2019 02:29 PM |\nLast Updated: 15th March 2019 02:29 PM | A+A A- |\nഇനി ലോക കപ്പിന് മുന്‍പ് പരീക്ഷണം നടത്താന് മറ്റൊരു രാജ്യാന്തര മത്സരം ഇല്ലെന്നിരിക്കേയും ഇന്ത്യയ്ക്ക് ബാറ്റിങ് ഓര്‍ഡറിലെ നാലാം സ്ഥാനം സംബന്ധിച്ച് ഉത്തരം ലഭിച്ചിട്ടില്ല. നാലാം സ്ഥാനം തലവേദന തീര്‍ത്ത് മുന്നില് നില്‍ക്കുമ്പോള് ഗാംഗുലി ഇവിടെ ബാറ്റ് ചെയ്യാന് നിര്‍ദേശിക്കുന്ന താരത്തെ കണ്ടാണ് ആരാധകര് ഇപ്പോള് ഞെട്ടുന്നത്.\nലോക കപ്പില് നാലാം സ്ഥാനത്ത് ബാറ്റ് ചെയ്യാന് പൂജാരയെയാണ് താന് പിന്തുണയ്ക്കുന്നത് എന്നാണ് ഗാംഗുലിയുടെ വാക്കുകള്. റിഷഭ് പന്ത്, വിജയ് ശങ്കര്, അമ്പാട്ടി റായിഡു എന്നിങ്ങനെ പല താരങ്ങളെ നാലാം സ്ഥാനത്ത് ഇന്ത്യ പരീക്ഷിച്ചുവെങ്കിലും വേണ്ട ഫലം ലഭിച്ചില്ല. ഈ സമയത്താണ് ഗാംഗുലി മറ്റൊരു ആശയം മുന്നോട്ടു വയ്ക്കുന്നത്.\nഞാന് ഈ പറയുന്നത് പലര്‍ക്കും വിശ്വസിക്കുവാന് സാധിച്ചേക്കില്ല. ചിലര് കളിയാക്കി ചിരിക്കുകയും ചെയ്യും. എന്നാല് പൂജാര ഏകദിനത്തില് ഇന്ത്യയ്ക്കായി നാലാം സ്ഥാനത്ത് ബാറ്റ് ചെയ്യണം എന്നാണ് എന്റെ അഭിപ്രായം. ഫീല്‍ഡിങ്ങില് പൂജാരയ്ക്ക് പ്രശ്‌നങ്ങളുണ്ടായേക്കാം. പക്ഷേ മികച്ച ബാറ്റ്‌സ്മാനാണ് അദ്ദേഹമെന്നും ഇന്ത്യ ടിവിയിലെ ക്രിക്കറ്റ് ഷോയില് പങ്കെടുത്തുകൊണ്ട് ഗാംഗുലി പറഞ്ഞു.\nഎന്റെ ഈ അഭിപ്രായം പലരേയും ഞെട്ടിച്ചേക്കാം. എന്നാല്, ഇന്ത്യ ഇപ്പോള് ഈ പൊസിഷനില് പരീക്ഷിച്ചു കഴിഞ്ഞ ബാറ്റ്‌സ്മാന്‍മാരേക്കാള് ക്വാളിറ്റി ബാറ്റ്‌സ്മാനെയാണ് വേണ്ടത് എങ്കില് പൂജാരയെ പരിഗണിക്കണം. ഏകദിനത്തില് രാഹുല് ദ്രാവിഡിന്റേത് പോലെ ടീമിനെ ശക്തിപ്പെടുത്തുവാന് പൂജാരയ്ക്ക് കഴിയുമെന്ന് ഗാംഗുലി പറയുന്നു.\nദിനേശ് കാര്‍ത്തിക്കിനേക്കാള് സാധ്യത സെക്കന്‍ഡ് വിക്കറ്റ് കീപ്പര് പൊസിഷനില് താന് നല്‍കുന്നത് റിഷഭ് പന്തിനാണെന്നും ഗാംഗുലി പറഞ്ഞു. നിരവധി ഘട്ടങ്ങളില് ദിനേശ് കാര്‍ത്തിക് നമുക്ക് ഹീറോ ആയിട്ടുണ്ട്. പക്ഷേ കേദാര് ജാദവ് പോലുള്ളവര് കളിക്കുന്നത് പോലെ നിര്‍ണായക ഘട്ടത്തില് വലിയ ഇന്നിങ്‌സ് കളിച്ച് ടീമിനെ ജയത്തിലേക്ക് എത്തിക്കുവാന് ദിനേശ് കാര്‍ത്തിക്കിന് സാധിച്ചിട്ടില്ലെന്നും ഗാംഗുലി പറഞ്ഞു.\nഗാംഗുലി ചേതേശ്വര് പൂജാര റിഷഭ് പന്ത് രാഹുല് ദ്രാവിഡ്


പുലിറ്റ്‌സര് പുരസ്കാരം: ജോര്‍ജ് ഫ്‌ളോയ്ഡിന്റെ മരണം പകര്‍ത്തിയ ഫ്രേസിയറിന് പ്രത്യേക പരാമര്‍ശം **** പ്രണയത്തിന്റെ പേരില് പെണ്‍കുട്ടിയെ പത്തു വര്‍ഷക്കാലം മുറിയില് പൂട്ടിയിട്ടു; വനിതാ കമ്മീഷന് ഇടപെടുന്നു **** ന്യൂയോർക്ക് എൻ.യു.എം.സി ഡയറക്ടർ ബോർഡിലെ ആദ്യ മലയാളി അംഗമായി അജിത് എബ്രഹാം; നാസൗ കൗണ്ടി മലയാളികൾക്ക് ഇത് അഭിമാന നിമിഷം **** യുഎസ് ചരിത്രത്തിലെ ആദ്യത്തെ മുസ്ലീം അമേരിക്കൻ ഫെഡറൽ ജഡ്ജിയെ സെനറ്റ് സ്ഥിരീകരിച്ചു **** പ്രവാസികൾക്കായി പോളിംഗ് സ്റ്റേഷനുകൾ സ്ഥാപിക്കുന്നതിൽ കാനഡ ഇറാനുമായി സഹകരിക്കുന്നില്ല: തിരഞ്ഞെടുപ്പ് ഉദ്യോഗസ്ഥർ ****\nപ്രപഞ്ചത്തിനു ആദികാരണമായ പരബ്രഹ്മമാണ് ധര്‍മ്മം, ശ്രീമദ് നിത്യസ്വരൂപാനന്ദ സ്വാമികള്\nMay 21, 2020 , പി പി ചെറിയാന്\nഡാളസ് : “പ്രപഞ്ചത്തിനു ആദികാരണമായ പരബ്രഹ്മം തന്നെയാണ് ധർമ്മം” . ഗുരുദേവൻ ധർമ്മം എന്തെന്ന് ഒരൊറ്റ വരിയിൽ തന്നെ സമ്പൂർണ്ണമാക്കി.അതിനാൽ ഏകവും അദ്വയവുമായ സത്യത്തിലേക്ക് ഒരു ജീവനെ അടുപ്പിക്കുന്ന കർമ്മമാണ് ധർമ്മം . ദാനധർമ്മങ്ങൾ പോലും പേരിനും പ്രശസ്തിക്കും തൻറെ അഹങ്കാരത്തിന് ശക്തി കൂട്ടുന്നതുമാണെങ്കിൽ അത് ധർമ്മം അല്ല .സത്യത്തോട് അടുക്കാൻ ഒരു കർമ്മം എത്രമേൽ സഹായിക്കുന്നു എന്നതാണ് ഒരു കർമ്മത്തെ ധർമ്മമാകുന്നത് .\nശിവഗിരി ആശ്രമം ഓഫ് നോർത്ത് അമേരിക്കയുടെ ആഭിമുഖ്യത്തിൽ നടത്തപ്പെടുന്ന ഗുരു വന്ദനം വിശ്വശാന്തി ഓൺലൈൻ പ്രാർത്ഥനാ പരമ്പരയിൽ മെയ് 17 ഞായറാഴ്ച നടന്ന സത്‌സംഗത്തിൽ പ്രഭാഷണം നടത്തുകയായിരുന്നു സ്വാമികൾ\nശ്രീ.മനോജ് തങ്കച്ചന്റെ ആമുഖത്തോടെ സമാരംഭിച്ച സത്‌സംഗത്തിൽ , ശ്രീ . സജി കമലാസനൻ സ്വാഗതം ആശംസിച്ചു തുടർന്ന് സംപൂജ്യനായ ബ്രഹ്മശ്രീ ഗുരുപ്രസാദ് സ്വാമികൾ ഗുരുസ്മരണയോടുകൂടി പ്രാർഥനകൾക്കു തുടക്കം കുറിച്ചു .\nതുടർന്ന് ,ഗുരുദേവന്റെ “ധർമ്മം ” എന്ന ഏകശ്ലോകി ആയ കൃതിയെ ആസ്പദമാക്കി ശ്രീമദ് നിത്യസ്വരൂപാനന്ദ സ്വാമികൾ നടത്തിയ അനുഗ്രഹ പ്രഭാഷണം ആസ്വാദ്യകരമായിരുന്നു . “ധർമ്മം ” എന്ന പദം വളരെയധികം ഉപയോഗിക്കപെട്ടുകൊണ്ടിരിക്കുന്നു. . ശ്രീ നാരായണ ധർമ്മം , ധർമ്മ ശാസ്ത്രങ്ങൾ, സനാതന ധർമ്മം , ധർമ്മ പത്നി തുടങ്ങി ധർമ്മവുമായി ബന്ധപ്പെട്ട നിരവധി പദങ്ങൾ .നാം കേൾക്കാറുണ്ട്. പുരുഷാർത്ഥങ്ങളായ ” ധർമ്മം , അർഥം , കാമം ,മോക്ഷം ഇവ തുടങ്ങുന്നതും ധർമ്മം എന്ന പദത്തിൽ നിന്നുതന്നെ . എന്തുകൊണ്ട് ധർമ്മം ഇത്രത്തോളം പ്രധാനമായിരിക്കുന്നു ? മനുഷ്യ ജീവിതത്തിലേക്ക് നോക്കിയാൽ പരമ പുരുഷാർത്ഥമായ മോക്ഷം എല്ലാപേരും അറിയാതെ ആഗ്രഹിക്കുന്നത് കാണാം . പൂർണ്ണത നേടി ശാന്തമായ മനസ്സോടെ ആനന്ദമായി , സുഖമായി ഇരിക്കുക എന്ന ലക്‌ഷ്യം എല്ലാവരിലും ഉണ്ട് .\nസകലവുമിങ്ങു സദാപി ചെയ്തിടുന്നു ”\nഎന്ന ഗുരുദേവ വചനം ഓർമിപ്പിച്ച സ്വാമിജി, എല്ലാവരും തേടുന്നത് ആത്മ സുഖമാണ് എന്ന് ഓർമ്മിപ്പിച്ചു . മനുഷ്യ ജീവിതത്തിലേക്ക് നോക്കിയാൽ സുഖം നേടാൻ വേണ്ടി പുതിയ പുതിയ ആഗ്രഹങ്ങൾ (കാമം ), അവ നേടുന്നതിനായുള്ള പണസമ്പാദനം ( അർത്ഥം ) ഇവയിൽ ചുറ്റപ്പെട്ടു കിടക്കുന്നു . ആഗ്രഹങ്ങളെ പൂർത്തീകരിക്കുവാനുള്ള നെട്ടോട്ടമാണ് ജീവിതം . ഇതു തെറ്റല്ല , എന്നിരുന്നാലും ഈ അർത്ഥ, കാമങ്ങൾ , ധർമ്മപരമല്ലെങ്കിൽ പരമ പുരുഷാർത്ഥമായ മോക്ഷത്തിലേക്ക് മനുഷ്യജീവനെ അടുപ്പിക്കുകയില്ല. അറിയാതെ എങ്കിലും നമ്മുടെ ജീവനും ആ മോക്ഷസുഖം അന്വേഷിക്കുന്നു .\nപ്രപഞ്ചത്തെ ധരിച്ചിരിക്കുന്നത് ഏതോ അത് ധർമ്മം . പുണ്യ കർമ്മത്തിന്റെ ഫലം സുഖവും , പാപ കർമ്മ ത്തിന്റെ ഫലം ദുഃഖവും ആയിരിക്കും എന്ന് യുക്തിപരമായി ചിന്തിച്ചാൽ അറിയാവുന്നതേ ഉള്ളൂ . എന്നിരുന്നാലും മനുഷ്യർ സുഖം നേടുന്നതിനായി പാപകർമ്മം ചെയ്യുന്നു എന്തൊരു വിരോധാഭാസമാണ് ! ധർമ്മം എന്ന പദം കർമ്മത്തിന് മുന്നിൽ ചേർത്താൽ മാത്രമേ സുഖത്തിലേക്ക് എത്തപ്പെടുവാൻ കഴിയുകയുള്ളു. എങ്കിൽ മാത്രമേ പുണ്യകർമ്മങ്ങൾ ചെയ്യുവാൻ മനുഷ്യന് സാധിക്കൂ .\nജീവിതത്തിൽ എല്ലാം തങ്ങൾക്കു അനുകൂലം ആകണമെന്ന് ആഗ്രഹിക്കുകയും , അതിനു വേണ്ട പുണ്യകർമ്മങ്ങളിൽ വിമുഖത കാണിക്കുകയും ചെയ്യുന്ന മനുഷ്യർ ധർമ്മം എന്തെന്ന് അറിയാത്തവരാണ് .\nധർമ്മത്തെ പറ്റി ഇങ്ങനെ വിശദീകരിച്ച സ്വാമിജി, ഗുരുദേവന്റെ ധർമഃ എന്ന ശ്ലോകത്തിലേക്കു കടന്നു .\n“ധർമ്മ ഏവ പരം ദൈവം\nധർമ്മ ഏവ മഹാധനം\nധർമ്മ സർവത്ര വിജയീ\nഭവതു ശ്രേയസേ നൃണാം .”\nധർമ്മമാണ് പ്രപഞ്ചത്തിനു ആദികാരണമായ ദൈവം , ധർമ്മമാണ് ഏറ്റവും വലിയ സമ്പത്ത് , ധർമ്മം എല്ലായിടത്തും വിജയിക്കുന്നു , അങ്ങനെയുള്ള ധർമ്മം മനുഷ്യവർഗത്തിനു മോക്ഷത്തിന് ഉപകരിക്കുമാറാകട്ടെ !\nധർമ്മമാണ് ഏറ്റവും വലിയ സമ്പത്ത് . ഒരുവൻ ധനം സമ്പാദിക്കുന്നതിന്റെ ലക്‌ഷ്യം അത് സുഖം നൽകും എന്ന വിശ്വാസമാണ് . അങ്ങനെ വരുമ്പോൾ സുഖസ്വരൂപമായ ബ്രഹ്മാനന്ദം ഏറ്റവും വലിയ ധനമാകാതെ തരമില്ല . അർത്ഥകാമങ്ങൾ ധർമ്മ രൂപമായ കർമ്മത്തിലേക്കും ആ കർമ്മങ്ങൾ മോക്ഷത്തിലേക്കും നയിച്ചാലേ ഒരു മനുഷ്യ ജന്മം പൂർണ്ണതയിൽ എത്തുന്നുളൂ .\nധർമ്മം സർവ്വത്ര വിജയിക്കുന്നു , ഈ പ്രപഞ്ചത്തിന്റെ താളവും , നിയമവും ധർമ്മ ത്തിൽ അധിഷ്ഠിതമാണ് . ധർമ്മ ബുദ്ധിയോടെ ആര് സത്യത്തെ അന്വേഷിക്കുന്നോ അവൻ വിജയിക്കും . ജീവിതത്തിന്റെ വിജയം , അത് പൂർണ്ണ ധന്യത ആയി എന്ന ആത്മ സംതൃപ്തി ആണ് . ധർമ്മം അറിഞ്ഞുള്ള കർമ്മത്തിന് മാത്രമേ അത് നൽകുവാൻ കഴിയൂ .\nധർമ്മം ശ്രേയസ്സിലേക്കു നയിക്കുന്നു . കർമ്മങ്ങൾ ജീവിതത്തെ അനായാസമാക്കി മനുഷ്യജീവിതം ധന്യതയിൽ എത്തിക്കേണ്ടതാണ് . ധർമ്മത്തിൽ അധിഷ്ഠിതമായ , സത്യത്തിലേക്ക് നയിക്കുന്ന ധർമ്മം ശ്രേയസ്കരമെന്നു ഭഗവാൻ പറയുന്നു .\nധർമ്മ ത്തെ മുൻനിർത്തി മാത്രമേ ജീവിതം നയിക്കാവൂ .ഗുരുദേവൻ ഉപദേശിച്ച പഞ്ച ധർമ്മങ്ങളായ അഹിംസ ,സത്യം , അസ്തേയം , അവ്യഭിചാരം , മദ്യ വർജ്ജനം എന്നിവയെ പറ്റി സ്വാമിജി വിശദീകരിച്ചു . ഇതിൽ അഹിംസ പരമമായ ധർമ്മമാണെന്നും വാക്കിലോ , പ്രവൃത്തിയിലോ , ഒരു ജീവിയെ ദുഃഖിപ്പിക്കുന്നതു പോലും ഹിംസ ആണെന്നും സ്വാമിജി ഓർമിപ്പിച്ചു .\nശ്രീ രാജൻകുട്ടി .കെ.എൻ , ശ്രീ .ബൈജു പാലക്കൽ എന്നിവർ സത്‌സംഗത്തിനു ആശംസകൾ അർപ്പിക്കുകയും ശ്രീമതി ഗീത ശശി അതിമനോഹരമായി ഗുരുസ്‌തുതി ആലപിക്കുകയും ചെയ്തു . ശ്രീ സുജി വാസവൻ സത്‌സംഗത്തിനു പങ്കെടുത്ത ഏവർക്കും നന്ദി പ്രകാശിപ്പിച്ചു .\nവിശ്വശാന്തി പ്രാർത്ഥനാ യജ്ഞം എന്ന ഈ സത്‌സംഗ പരിപാടി , അതീവ ഹൃദ്യമായി സംഘടിപ്പിക്കുവാൻ പ്രവർത്തിച്ചുകൊണ്ടിരിക്കുന്ന എല്ലാ അണിയറ പ്രവർത്തകർക്കും , ഒപ്പം ഇതിന്റെ ഭാഗമായി പങ്കുകൊള്ളുന്ന ലോകത്തെമ്പാടുമുള്ള ആശ്രമ ബന്ധുക്കൾക്കും പ്രണാമം\nഅടുത്ത ആഴ്ച, മെയ് 24 ഞായറാഴ്ച, ശ്രീമദ് ധർമ്മ ചൈതന്യ സ്വാമികൾ ( ശിവഗിരി മഠം ശാഖയായ കുറിച്ചി അദ്വൈത വിദ്യാശ്രമം സെക്രട്ടറി ) നമ്മോട് സംവദിക്കുവാനെത്തുന്നു .വിശദ വിവരങ്ങൾ പിന്നാലെ അറിയിക്കുന്നതാണ്.\nസൂമിനു സമാനമായി കോളര് ആപ്പുമായി മലയാളി വിദ്യാര്‍ത്ഥി ആയുഷ് കുര്യന്\nഇന്ത്യന് അമേരിക്കന് ടെക് തുഷാര് ആത്രെ കൊല്ലപ്പെട്ട കേസില്4യുവാക്കള് അറസ്റ്റില്\nആരാധനാ സ്വാതന്ത്ര്യം നിഷേധിച്ചതിനെ ചോദ്യം ചെയ്ത ചര്‍ച്ച് അഗ്നിക്കിരയാക്കി\nടെക്സസ് സുപ്രീം കോടതി ജഡ്ജിക്ക് കോവിഡ്-19 സ്ഥിരീകരിച്ചു\nകോട്ടയം അസ്സോസിയേഷന് കാത്തലിക് ചാരിറ്റീസുമായി കൈകോര്‍ത്തു\nഡോ. രവി സഖറിയാസ് പരിണിതപ്രജ്ഞനായ സുവിശേഷത്തിന്റെ അംബാസിഡര്: ബിഷപ്പ് ഡോ. സിവി. മാത്യു\nമിസോറിയില് ആദ്യ വധശിക്ഷ മെയ് 19-ന് നടപ്പാക്കി\nമലയാളം മ്യൂസിക്കല് സാന്ത്വന സംഗീതം പരിപാടിക്ക് വമ്പിച്ച ജനപ്രീതി\nഡാളസ് രാധാകൃഷ്ണ ക്ഷേത്രം പുതിയ കെട്ടിട നിര്‍മ്മാണത്തിന് ഭൂമി പൂജ നടത്തി\nമലയാളി മുസ്ലീമുകള് അമേരിക്കന് ജനതക്ക് വേണ്ടപ്പെട്ടവരാവുക: ഡോ. ഹുസൈന് മടവൂര്\nടെലിഹെല്‍ത്ത് സര്‍വ്വീസിനുള്ള ചിലവ് മെഡിക്കെയര് വഹിക്കുമെന്ന് സീമാ വര്‍മ്മ\nജോ ബിഡന്റെ യൂണിറ്റി ടാസ്ക് ഫോഴ്സില് ജനറല് വിവേക് മൂര്‍ത്തിയും പ്രമീളാ ജയ്‌പാലും\nടെക്സസില് ഓഫീസുകളും ജിമ്മും ഫാക്ടറികളും മെയ് 18 മുതല് ഭാഗികമായി തുറന്നു പ്രവര്‍ത്തിക്കും\nചര്‍ച്ച് സര്‍വ്വീസില് പങ്കെടുത്ത ഒരാള്‍ക്ക് കോവിഡ്-19, 180 പേര് ക്വാറന്റൈനില് പോകണമെന്ന് കൗണ്ടി അധികൃതര്\nഓണ്‍ലൈന് ട്യൂട്ടറിംഗ് ആരംഭിച്ച് ഇന്ത്യന് വിദ്യാര്‍ഥിനി ശ്രീറെഡ്ഡി മാതൃകയാകുന്നു\nക്വാറന്റൈനിലുള്ള പ്രവാസികളുടെ വീടിനു മുന്നില് ബോര്‍ഡ് സ്ഥാപിക്കാനുള്ള നീക്കം അപലപനീയം: പി‌എം‌എഫ്\nഎമി എസ്. ബട്ട് നാഷണല് അക്കാദമി മെഡിസിന് സ്‌കോളര്\nകുട്ടികളെ ഒറ്റയ്ക്ക് കടയില് പറഞ്ഞയച്ച പിതാവിനെ അറസ്റ്റു ചെയ്തു


ഗ്രാമീണ മേഖലകളില് രോഗവ്യാപനം കൂടിയേക്കും :മുഖ്യമന്ത്രി – VATAKARA VARTHAKAL\nതിരുവനന്തപുരം: സംസ്ഥാനത്ത് കോവിഡ് വ്യാപനം ഇനിയും കൂടിയേക്കാമെന്ന് മുഖ്യമന്ത്രി പിണറായി വിജയന്. ഗ്രാമീണ മേഖലകളില് കേസുകള് വര്‍ധിക്കുകയാണ്. കര്‍ശന നിയന്ത്രണങ്ങള് ഗ്രാമീണ മേഖലയിലും നടപ്പാക്കണമെന്ന് മുഖ്യമന്ത്രി പറഞ്ഞു.ഒന്നാമത്തെ തരംഗത്തില് നിന്ന് വ്യത്യസ്തമായി രാജ്യത്ത് കോവിഡ് രണ്ടാം തരംഗം ഗ്രാമീണ മേഖലയിലേക്കും വ്യാപിച്ചു. ഇതാണ് മരണ സംഖ്യ വര്‍ധിക്കാന് കാരണമായതെന്ന് പഠനങ്ങള് പറയുന്നു.\nസംസ്ഥാനത്ത് രണ്ട് ദിവസത്തേക്ക് കൂടിയുള്ള 2.40 ലക്ഷം വാക്സിന് കൂടി സ്റ്റോക്കുണ്ട്. കൂടുതല് വാക്സിന് എത്തുമെന്നാണ് പ്രതീക്ഷ.\nവീടുകളില് മുതിര്‍ന്ന അംഗങ്ങളുടെ കാര്യത്തില് പ്രത്യേക ശ്രദ്ധ വേണം. അനാവശ്യ സന്ദര്‍ശനങ്ങള് ഒഴിവാക്കണം. ആരോഗ്യ പ്രവര്‍ത്തകരുടെ ജോലിസമ്മര്‍ദം കൂട്ടരുത്. കടകളില് സാധനങ്ങള് വാങ്ങാന് പോകുന്നവര് ഉടന് മടങ്ങാന് ശ്രദ്ധിക്കണം -മുഖ്യമന്ത്രി പറഞ്ഞു.\nജില്ലയില് 4788 പേര്‍ക്ക് കൂടി കോവിഡ്; വടകര-118, വേളം-91, പേരാമ്പ്ര-81, ഏറാമല-76, പയ്യോളി-71, കായക്കൊടി-70, ചോറോട്-68, തിക്കോടി-60, കുറ്റ്യാടി-54, ഒഞ്ചിയം-50\nരാജ്യത്ത് ആദ്യമായി മൃഗങ്ങളില് കോവിഡ് സ്ഥിരീകരിച്ചു\nആവേശം വിതറി സെക്കുലര് യൂത്ത്ഫെസ്റ്റ്\nബാങ്ക്‌റോഡ്-കുറുന്തോടി റോഡില് ഗതാഗത നിയന്ത്രണം\nകൗമാര ശാക്തീകരണത്തിനു ചങ്ക് പദ്ധതി\nസഹകരണ ബാങ്ക്: ആര്‍ബിഐ വാദം നിലനില്‍ക്കുന്നതല്ലെന്നു മനയത്ത് ചന്ദ്രന്\nനിയമത്തിലെ നൂലാമാലകള് അറിയാം; പഠന ക്ലാസുമായി സബര്‍മതി ഫൗണ്ടേഷന്\nമത്സ്യകൃഷിയില് നൂറു മേനി; വേളത്തെ മൂസക്ക് അഭിനന്ദനം


02 January, 2020 01:39:41 PM\nമുണ്ടക്കയം: കൊല്ലം-തേനി ദേശീയ പാതയിൽ കൊടുകുത്തിക്കു സമീപം ചാമപ്പാറ വളവിൽ തമിഴ്നാട്ടിൽ നിന്നെത്തിയ ശബരിമല തീർഥാടകരുടെ വാഹനം കൊക്കയിലേക്ക് മറിഞ്ഞ് ഏഴ് പേർക്ക് പരിക്ക്. രാവിലെ 8.30നാണ് സംഭവം. ചെന്നൈയിൽ നിന്നുള്ള അയ്യപ്പഭക്തരാണ് അപകടത്തിൽപെട്ടത്.\nപരിക്കേറ്റ ചെന്നൈ സ്വദേശികളായ രാജേഷ് (35), പ്രജത് (15), ലളിത് (30), ദീപക് (26), ആർ. ശിവ (32), കാർത്തിക് (30), എന്നിവരെ മുണ്ടക്കയം മെഡിക്കൽ ട്രസ്റ്റ് ആശുപത്രിയിലും സാരമായി പരിക്കേറ്റ അയ്യാദുരൈ (29), ഗണേശ് (30) എന്നിവരെ കോട്ടയം മെഡിക്കൽ കോളജിലും പ്രവേശിപ്പിച്ചു.\nഇതിനിടെ കൊടുകുത്തിയിൽ അപകടത്തിൽപ്പെട്ട ശബരിമല തീർഥാടകരുടെ വാഹനം ഉയർത്താനെത്തിയ ഫയർഫോഴ്സ് വാഹനം പെരുവന്താനത്തിന് സമീപം കാറിലിടിച്ച് രണ്ട് വാഹനങ്ങൾ തകർന്നു. യാത്രക്കാർക്ക് നിസാര പരിക്കേറ്റു. അപകടങ്ങളെ തുടർന്ന് ദേശീയപാതയിൽ കുറച്ചുസമയം ഗതാഗതം തടസപ്പെട്ടു.


16th Sunday Ordinary_Year B_ഇടയധർമ്മം – Catholic VOX Online NEWS | Christian News | Malayalam News | Vatican News\nHome/Meditation/Sunday Homilies/16th Sunday Ordinary_Year B_ഇടയധർമ്മം\nഇടയനില്ലാത്ത ആട്ടിൻപറ്റങ്ങളുടെ അവസ്ഥ നമുക്കറിയാം അവർക്ക് നേതൃത്വമില്ല...\nയേശുവിനെ കാണുവാനും, ശ്രവിക്കുവാനുമായി ഓടിക്കൂടുന്ന ജനാവലിയേയും അവരോട് അനുകമ്പ തോന്നുന്ന യേശുവിനേയുമാണ് ഇന്നത്തെ സുവിശേഷത്തിൽ നാം കാണുന്നത്. അൾത്താരയ്ക്കു ചുറ്റുമുള്ള നമ്മുടെ ഒത്തുചേരലാണിത്. ഇന്നത്തെ തിരുവചനങ്ങളിലൂടെ യേശുവിനെ നല്ല ഇടയനായി തിരുസഭ നമ്മുടെ മുൻപിൽ അവതരിപ്പിക്കുന്നു. ആ നല്ല ഇടയന്റ വചനങ്ങൾ ശ്രവിക്കുവാനും അവനെ കാണുവാനുമായി നമുക്കൊരുങ്ങാം.\nതന്റെ ശിഷ്യന്മാരെ രണ്ടു പേരെവീതം ദൗത്യത്തിനയക്കുന്ന യേശുവിനെ കഴിഞ്ഞ ഞായറാഴ്ച കണ്ടു. ഇന്ന് നാം ശ്രവിച്ചത് ഈ ശിഷ്യന്മാർ മടങ്ങി വരുന്നതും തങ്ങൾ “ചെയ്തതും പഠിപ്പിച്ചതും” യേശുവിനെ അറിയിക്കുകയുമാണ്. അവരുടെ ദൗത്യനിർവ്വഹണത്തിൽ വിജയങ്ങൾ മാത്രമല്ല, പരാജയങ്ങളും, പ്രതിസന്ധികളും, ജനസമൂഹം അവരെ എങ്ങനെ സ്വീകരിച്ചു എന്ന വിവരണങ്ങളെല്ലാം ഉണ്ടായിരുന്നിരിക്കണം. നമ്മുടെ ഇടവക ദേവാലയത്തിലെ ഞായറാഴ്ചകളോട് സൂചിപ്പിക്കാവുന്നതാണിത്. ഓരോ ഞായറാഴ്ചയും ദേവാലയത്തിൽ വരുമ്പോൾ നമ്മുടെ ജീവിതവും യേശുവിനെ “അറിയിക്കുവാൻ” സാധിക്കണം. നമ്മുടെ ജീവിതത്തിൽ സ്വഭാവികമായും വിജയങ്ങൾ മാത്രമല്ല പരാജയങ്ങളും, നെടുവീർപ്പുകളും, സംശയങ്ങളുമുണ്ട്. യേശുവിനോട് ഹൃദയം തുറന്ന് സംസാരിക്കുവാനായ് വരുമ്പോൾ നമ്മുടെ ദേവാലയ സന്ദർശനങ്ങൾ നമ്മെ വീണ്ടും ആത്മീയ ഊർജ്ജം കൊണ്ടു നിറയ്ക്കുന്ന അവസരങ്ങളാകും.\nഇന്നത്തെ ഒന്നാം വായനയിലും, പ്രതിവചന സങ്കീർത്തനത്തിലും, സുവിശേഷത്തിലും നാം “ഇടയനെ കുറിച്ച്” ശ്രവിച്ചു. ഒന്നാമത്തെ വായനയിൽ ജെറിമിയ പ്രവാചകനിലൂടെ ഇടയന്മാരെ ശപിക്കുന്ന ദൈവത്തെ നാം കാണുന്നു. പ്രവാചകന്റെ കാലത്തെ “ഇടയന്മാർ” എന്ന പദത്തിലൂടെ അർത്ഥമാക്കുന്നത് ‘രാജാക്കന്മാരെ’ ആയിരുന്നു. ദൈവജനത്തെ നയിക്കുവാനും, നീതി നടപ്പിലാക്കുവാനുമായിട്ടാണ് ദൈവം രാജാക്കന്മാരെ തിരഞ്ഞെടുത്തത്. എന്നാൽ അവർ നീതി നടപ്പിലാക്കാതെ അധാർമ്മികമായ ഭരണം കാഴ്ചവെച്ചു. പ്രധാനമായും (യോഹാസ്, യോയാക്കീം, യോയാഹീൻ) എന്നീ രാജാക്കന്മാർ. ഇവരെ ദൈവം ശക്തമായി വിമർശിക്കുകയും അവരെയെല്ലാം മാറ്റി നിർത്തി ദൈവം തന്നെ ഇടയ ദൗത്യമേറ്റെടുത്തു കൊണ്ട് ഒരു പുതിയ ഇടയനെ വാഗ്ദാനം ചെയ്യുന്നു. “ദാവീദിന്റെ വംശത്തിലെ നിതിയുടെ ശാഖ”യായ ഇടയൻ നമ്മുടെ കർത്താവായ യേശു. ദൈവത്തിന്റെ ഈ ഇടയ ദൗത്യവും അതിന്റെ പ്രത്യേകതകളുമാണ് ഇന്നത്തെ പ്രതിവചന സങ്കീർത്തനത്തിലും നാം ശ്രവിച്ചത്: “കർത്താവാണ് എന്റെ ഇടയൻ എനിക്കൊന്നിനും കുറവുണ്ടാവുകയില്ല”.\nകുറവുകളുള്ള വൻ ജനാവലി ഓടിയണഞ്ഞപ്പോൾ യേശുവിന് അവരോട് അനുകമ്പ തോന്നി ‘അവർ ഇടയനില്ലാത്ത ആട്ടിൻപറ്റം പോലെയായിരുന്നു’. ഇടയനില്ലാത്ത ആട്ടിൻപറ്റങ്ങളുടെ അവസ്ഥ നമുക്കറിയാം അവർക്ക് നേതൃത്വമില്ല, എവിടെയാണ് ഉറങ്ങേണ്ടതെന്നറിയില്ല, എവിടെയാണ് അപകടം പതിയിരിക്കുന്നത് എന്നറിയില്ല, അവർ അവരറിയാതെ അപകടത്തിലേയ്ക്ക് നീങ്ങുന്നു. അവർ അനാഥരാണ്. യേശുവിന്റെ കാലത്ത് ആത്മീയമായി അരക്ഷിതാവസ്ഥ അനുഭവിച്ചവർ അവന്റെ അടുക്കലേയ്ക്ക് ഓടി വരുന്നു. ഇങ്ങനെ ഒടിവരുന്നവർക്ക് ആത്മീയ ഭക്ഷണം മാത്രമല്ല, തുടർന്ന് അഞ്ചപ്പം കൊണ്ട് എല്ലാവരുടേയും ഭൗതീകവിശപ്പും യേശു മാറ്റുന്നു. ഇന്ന് നാം ശ്രവിച്ചത് ഈ അപ്പം വർദ്ധിപ്പിക്കുന്ന അത്ഭുതത്തിന്റെ ആമുഖ സുവിശേഷമാണ്.


'ഈ നാട് തോൽക്കില്ല എന്ന മനോഹര സന്ദേശം കൂടിയാണത്'; വി കെ പ്രശാന്തിന്റെ വിജയത്തിൽ കടകംപള്ളി സുരേന്ദ്രൻ\n‘ഈ നാട് തോൽക്കില്ല എന്ന മനോഹര സന്ദേശം കൂടിയാണത്’; വി കെ പ്രശാന്തിന്റെ വിജയത്തിൽ കടകംപള്ളി സുരേന്ദ്രൻ\nവട്ടിയൂർക്കാവിൽ എൽഡിഎഫ് സ്ഥാനാർത്ഥി വി കെ പ്രശാന്തിന്റെ വിജയത്തിൽ പ്രതികരണവുമായി മന്ത്രി കടകംപള്ളി സുരേന്ദ്രൻ. പ്രശാന്തിന് നേരെയുണ്ടായ വ്യക്തിപരമായ അധിക്ഷേപങ്ങൾ ഉൾപ്പെടെ ചൂണ്ടിക്കാട്ടിയാണ് മന്ത്രി ഫേസ്ബുക്കിലൂടെ പ്രതികരിച്ചത്. വട്ടിയൂർക്കാവിൽ പ്രശാന്തിലൂടെ ജയിച്ചത് എൽഡിഎഫ് മാത്രമല്ല, ഇന്നാട്ടിലെ ജനതയുടെ രാഷ്ടീയ പ്രബുദ്ധതയുടെ തെളിവാണെന്നും മന്ത്രി പറഞ്ഞു.\nപ്രശാന്തിനെ സ്ഥാനാർത്ഥി ആക്കിയപ്പോൾ വ്യക്തിപരമായി അധിക്ഷേപിക്കപ്പെട്ട സമയത്ത് വട്ടിയൂർക്കാവിലെ ജനവിധി കുപ്രചാരണം നടത്തിയവർക്കുള്ള മറുപടി ആകുമെന്ന് താൻ പറഞ്ഞതാണെന്ന് മന്ത്രി പറഞ്ഞു. പ്രശാന്തിനെ തോൽപ്പിക്കാൻ സമുദായ ധ്രുവീകരണത്തിന് വരെ ശ്രമം ഉണ്ടായപ്പോൾ സമുദായ ശാസനകൾ മറികടന്ന് ജനങ്ങൾ ഒറ്റക്കെട്ടായി പ്രശാന്തിനെ വിജയിപ്പിക്കുന്നതിന് നിലയുറപ്പിച്ചത് നേരിട്ട് മനസിലാക്കാൻ തനിക്ക് കഴിഞ്ഞിരുന്നു. വട്ടിയൂർക്കാവ് തിരുത്തിയെഴുതിയത് കേവലമൊരു മണ്ഡലത്തിലെ തെരഞ്ഞടുപ്പ് ഫലം മാത്രമല്ല. ഈ ഫലം പകർന്നു നൽകുന്നത് ഈ നാട് തോൽക്കില്ല എന്ന മനോഹരമായ സന്ദേശം കൂടിയാണെന്നും മന്ത്രി ഫേസ്ബുക്കിൽ കുറിച്ചു.\nവട്ടിയൂർക്കാവിൽ പ്രശാന്തിലൂടെ ജയിച്ചത് എൽഡിഎഫ് മാത്രമല്ല. ഇന്നാട്ടിലെ ജനതയുടെ രാഷ്ടീയ പ്രബുദ്ധതയുടെ തെളിവാണ് വട്ടിയൂർക്കാവിൽ കണ്ടത്. ജാതി മത സമവാക്യങ്ങൾക്ക് അപ്പുറമാണ് ജനമനസുകളെന്ന് വ്യക്തമാക്കാനായതിൽ സന്തോഷം. പ്രശാന്തിനെ സ്ഥാനാർത്ഥി ആക്കിയപ്പോൾ വ്യക്തിപരമായി അധിക്ഷേപിക്കപ്പെട്ട സമയത്ത് ഞാൻ ഉറപ്പിച്ചു പറഞ്ഞിരുന്നു വട്ടിയൂർക്കാവിലെ ജനവിധി കുപ്രചാരണം നടത്തിയവർക്ക് മറുപടി ആകുമെന്ന്. പ്രശാന്തിനെ തോൽപ്പിക്കാൻ സമുദായ ധ്രുവീകരണത്തിന് വരെ ശ്രമം ഉണ്ടായപ്പോൾ സമുദായ ശാസനകൾ മറികടന്ന് ജനങ്ങൾ ഒറ്റക്കെട്ടായി പ്രശാന്തിനെ വിജയിപ്പിക്കുന്നതിന് നിലയുറപ്പിച്ചത് നേരിട്ട് മനസിലാക്കാൻ എനിക്ക് കഴിഞ്ഞിരുന്നു. വട്ടിയൂർക്കാവ് തിരുത്തിയെഴുതിയത് കേവലമൊരു മണ്ഡലത്തിലെ തിരഞ്ഞെടുപ്പ് ഫലം മാത്രമല്ല. ഈ ഫലം പകർന്നു നൽകുന്നത് ഈ നാട് തോൽക്കില്ല എന്ന മനോഹരമായ സന്ദേശം കൂടിയാണ്.


'ഷിഗല്ല' രോഗ ലക്ഷണങ്ങളും, പ്രതിരോധ മാർഗങ്ങളും; അറിയേണ്ടതെല്ലാം- Explained:Shigella Disease Symptoms, Precautions\n'ഷിഗല്ല' രോഗ ലക്ഷണങ്ങളും, പ്രതിരോധ മാർഗങ്ങളും; അറിയേണ്ടതെല്ലാം\nവേണ്ടത്ര ശ്രദ്ധിച്ചില്ലെങ്കിൽ ഷിഗല്ല രോഗം വളരെ പെട്ടെന്ന് വ്യാപിക്കും\nUpdated: December 20, 2020 3:23:17 pm\nകോഴിക്കോട്: കോവിഡ് രോഗവ്യാപനം തുടരുന്നതിനിടെ സംസ്ഥാനത്ത് ‘ഷിഗല്ല’ (Shigella) രോഗബാധ കണ്ടെത്തിയത് ആശങ്ക സൃഷ്ടിച്ചിരിക്കുകയാണ്. കോഴിക്കോട് ജില്ലയിൽ ‘ഷിഗല്ല’ രോഗബാധയുടെ ലക്ഷണങ്ങൾ കണ്ടെത്തിയവരുടെ എണ്ണം 50 കടന്നിട്ടുണ്ട്. കോഴിക്കോട് കോർപറേഷൻ പരിധിയിലെ 18-ാം ഡിവിഷനില് കോട്ടാംപറമ്പ് മുണ്ടിക്കല്‍താഴം ഭാഗത്താണ് ആദ്യം രോഗബാധ കണ്ടെത്തിയത്. രോഗവ്യാപനമുണ്ടായത് വെള്ളത്തിലൂടെയെന്ന് പ്രാഥമിക പഠന റിപ്പോർട്ട്. എന്നാൽ കോട്ടാംപറമ്പ് മേഖലയിൽ എങ്ങനെ ഷിഗെല്ല ബാക്ടീരിയ എത്തി എന്നത് ഇതുവരെ കണ്ടെത്താനായിട്ടില്ല.\nRead More: ഷിഗല്ല: രോഗലക്ഷണം റിപ്പോർട്ട് ചെയ്തവരുടെ എണ്ണം 50 കടന്നു, അതീവ ജാഗ്രതയിൽ ആരോഗ്യവകുപ്പ്\nഷിഗല്ല വിഭാഗത്തിൽപെടുന്ന ബാക്ടീരിയകളാണ് ഷിഗല്ലോസിസ് (shigellosis) അധവാ ഷിഗല്ലാ രോഗാണുബാധയ്ക്ക് കാരണമാവുന്നത്. വയറിളക്കമാണ് ഈ രോഗത്തിന്റെ പ്രധാന ലക്ഷണം. എന്നാൽ ഇത് സാധാരണ വയറിളക്കത്തേക്കാൾ ഗുരുതരമാണ്.\nജലത്തിലൂടെയും കേടായ ഭക്ഷണത്തിലൂടെയുമാണ് ഷിഗല്ലോസിസ് പകരുന്നത്. രോഗ ലക്ഷണങ്ങള് ഗുരുതരാവസ്ഥയിലെത്തിയാല് അഞ്ച് വയസിന് താഴെ രോഗം പിടിപെട്ട കുട്ടികളില് മരണ സാധ്യത കൂടുതലാണ്.\nവയറിളക്കം, പനി, വയറുവേദന, ഛര്‍ദ്ദി, ക്ഷീണം, രക്തംകലര്‍ന്ന മലം എന്നിവയാണ് ഷിഗല്ലരോഗ ലക്ഷണങ്ങള്. ഷിഗല്ല ബാക്ടീരിയ പ്രധാനമായും കുടലിനെ ബാധിക്കുന്നുവെന്നതിനാൽ വയറിളക്കമുണ്ടാവുമ്പോൾ രക്തവും പുറംതള്ളപ്പെടാം.\nകോഴിക്കോട് ജില്ലയിലെ ഷിഗല്ല രോഗബാധ\nകോഴിക്കോട് കോർപറേഷൻ പരിധിയിലെ 18-ാം ഡിവിഷനില് കോട്ടാംപറമ്പ് മുണ്ടിക്കല്‍താഴം ഭാഗത്താണ് ഷിഗല്ല രോഗബാധ കണ്ടെത്തിയത്. പ്രദേശത്തോടനുബന്ധിച്ച് ഒരു മരണവും 25 സമാന ലക്ഷണങ്ങളുള്ള കേസുകളും റിപ്പോര്‍ട്ട് ചെയ്തിട്ടുണ്ട്.\nമലത്തിന്റെ സാംപിള് പരിശോധനക്കെടുക്കുകയും പരിശോധനയില് ആറു കേസുകളില് ഷിഗല്ലസോണി ( Shigella sonnei ) എന്ന വിഭാഗത്തിലുള്ള ഷിഗല്ല ബാക്ടീരിയയുടെ സാന്നിദ്ധ്യം കണ്ടെത്തിയതായി ജില്ലാ മെഡിക്കൽ ഓഫീസർ അറിയിച്ചിട്ടുണ്ട്.പ്രദേശത്ത് നിന്ന് വെള്ളത്തിന്റെ സാംപിള് ശേഖരിച്ച് പരിശോധനക്ക് അയച്ചതായും ഡിഎംഒ വാർത്താക്കുറിപ്പിൽ അറിയിച്ചു.\nജില്ലാ സര്‍വയലന്‍സ് ഓഫീസറുടെ നേതൃത്വത്തിലുള്ള ടീം സ്ഥലം സന്ദര്‍ശിക്കുകയും പ്രതിരോധ പ്രവര്‍ത്തനങ്ങള് വിലയിരുത്തി. ആരോഗ്യ പ്രവര്‍ത്തകര് പ്രദേശത്തെ കിണറുകളില് സൂപ്പര് ക്ലോറിനേഷന് നടത്തുകയും വീടുകള് സന്ദര്‍ശിച്ച് ബോധവത്കരണം നല്‍കുകയും ചെയ്തു. അങ്കണവാടികളിലും മറ്റും ഒ.ആര്.എസ് പാക്കറ്റുകള് ലഭ്യമാക്കി. പ്രദേശത്ത് ജാഗ്രത പാലിക്കുവാന് ആരോഗ്യ പ്രവര്‍ത്തകര്‍ക്ക് നിര്‍ദ്ദേശം നല്‍കി. വയറിളക്കവും മറ്റുരോഗ ലക്ഷണവുമുള്ളവര് ആരോഗ്യപ്രവര്‍ത്തരെ വിവരം അറിയിക്കണമെന്നും ഡിഎംഒ നിർദേശിച്ചു.\nകടലുണ്ടി, ഫറോക്ക്, പെരുവയല്, വാഴൂര് പ്രദേശങ്ങളിലും ഷിഗല്ല കേസുകള് റിപ്പോര്‍ട്ട് ചെയ്തിട്ടുണ്ട്. ഇവിടങ്ങളിൽ ഒരാഴ്ച തുടര്‍ച്ചയായി ആരോഗ്യ പ്രവര്‍ത്തകരുടെ നേതൃത്വത്തില് പ്രതിരോധ പ്രവര്‍ത്തനങ്ങള് നടത്തും.\nKerala Health DepartmentKozhikode\nWeb Title: Shigella disease symptoms precaution


ചിറ്റൂർ വണ്ണാമടയിൽ നിന്ന് 350 ലിറ്റർ സ്പിരിറ്റ് പിടികൂടി: അറസ്റ്റിലായത് മണ്ണാര്‍ക്കാട് സ്വദേശികള്! | spirite seized from vannamada. - Malayalam Oneindia\n4 min ago ജനം ടിവി- സവ്യസാചി എക്‌സിറ്റ് പോള് ഫലം! എൽഡിഎഫിന്4മുതൽ7സീറ്റ് വരെ, യുഡിഎഫ് 11 മുതൽ 15 വരെ!\n4 min ago നിപ്പ വൈറസിന്‍റെ മറവില് ആത്മീയ വ്യാപാരമെന്ന് ആരോപണം; ശവകൂടീരത്തിനെതിരെ പ്രദേശവാസികളിലും എതിര്‍പ്പ്\n41 min ago വിജയം ഉറപ്പിച്ച് അമിത് ഷാ.... എന്‍ഡിഎ പാര്‍ട്ടികള്‍ക്ക് അത്താഴവിരുന്നുമായി ബിജെപി അധ്യക്ഷന്!!\n46 min ago പ്രീ പോളും എക്സിറ്റ് പോളും തട്ടിപ്പാണെന്ന് പ്രതിപക്ഷം, ന്യൂസ് 18 മാത്രം ഇടത് വിജയം പ്രതീക്ഷിക്കുന്നു\nUpdated: Tue, Dec 4, 2018, 15:31 [IST]\nപാലക്കാട്: എക്സൈസ് ഇന്റലിജൻസ് ബ്യുറോ യും ചിറ്റൂർ സർക്കിൾ ഓഫീസും സംയുക്തമായി നടത്തിയ റെയ്‌ഡിൽ ആഡംബര കാറും 350 ലിറ്റർ സ്പിരിറ്റ് മായി2 മണ്ണാർക്കാട് സ്വദേശികളെ പിടികൂടി . ചിറ്റൂർ വണ്ണാമടയിൽ വച്ച് പിടികൂടിയത്. മണ്ണാർക്കാട് നാട്ടുകൽ സ്വദേശികളായ ഫൈസൽ 32/18), അഹമ്മദ് അൻവർ 30/18) എന്നിവരാണ് പിടിയിലായത്. 35 ലിറ്റർ കൊള്ളുന്ന 10 കന്നാസിലാണ് സ്പിരിറ്റ് സൂക്ഷിച്ചത്. ഫൈസൽ മുൻപും സ്പിരിറ്റ് കേസിലെ പ്രതിയാണ്.\nഎക്സൈസ് ഇൻസ്‌പെക്ടർ മാരായ രജനീഷ്, പ്രശോബ് പ്രേവന്റിവ് ഓഫീസർ മാരായ രാജേഷ് കുമാർ, സെന്തിൽകുമാർ, സജിത്ത്, സജീവ്, യൂനിസ്,കലാധരൻ, ജയപ്രകാശ്, ഷാജികുമാർ,രവികുമാർ, സിവിൽ എക്സൈസ് ഓഫീസർ മാരായ മഹേഷ്, പുഷ്ക്കരൻ, ശ്രീധരൻ, ഡ്രൈവർ മാരായ കണ്ണദാസൻ, സത്താർ എന്നിവർ റെയ്‌ഡിൽ പങ്കെടുത്തു.\npalakkad excise car arrest സ്പിരിറ്റ് പാലക്കാട് എക്സൈസ് കാര് അറസ്റ്റ് മലയാളം വാര്‍ത്തകള്\nspirite seized from vannamada.


cot naseer | 'കിവീസ്' എന്ന സന്നദ്ധ സംഘടന രാഷ്ട്രീയ പക്ഷമില്ലാതെ പ്രവർത്തിക്കും; അക്രമത്തിന്റെ മുറിപ്പാടുകൾ ശരീരത്തെ വിഷമിപ്പിക്കുന്നുണ്ട്; എങ്കിലും എത്രയും വേഗം സാമൂഹ്യ പ്രവർത്തനത്തിൽ സജീവമാകും; തലശ്ശേരിയിൽ മാത്രം 200ൽ ഏറെ വർക്കിങ് മെമ്പർമാർ സംഘടനക്കുണ്ട്; ഷംസീറിന്റെ അറസ്റ്റിനായി സതീശൻ പാച്ചേനി നടത്തുന്ന ഉപവാസത്തിൽ പങ്കെടുക്കില്ല; സിഒടി നസീർ മറുനാടനോട് നിലപാട് വിശദീകരിക്കുമ്പോൾ - MarunadanMalayali.com\nJune 12, 2019 | 01:14 PM IST | Permalink\nകണ്ണൂർ: സി.ഒ.ടി. നസീറിനെ വധിക്കാൻ ശ്രമിച്ച സംഭവത്തിൽ ഷംസീർ എംഎൽഎ യെ അറസ്റ്റ് ചെയ്യണമെന്നാവശ്യപ്പെട്ട് ഡി.സി.സി പ്രസിഡണ്ട് സതീശൻ പാച്ചേനി നടത്തുന്ന ഉപവാസത്തിൽ നസീർ പങ്കെടുക്കില്ല. ഉപവാസത്തിൽ പങ്കെടുക്കാൻ കോൺഗ്രസ്സ് നേതൃത്വം തന്നെ ക്ഷണിച്ചിട്ടില്ലെന്നും നസീർ മറുനാടൻ മലയാളിയോട് പറഞ്ഞു. താൻ നയിക്കുന്ന ' കിവീസ് ' എന്ന സന്നദ്ധ സംഘടന രാഷ്ട്രീയ പക്ഷമില്ലാതെ പ്രവർത്തിക്കുമെന്നും നിലവിൽ ഓൺലൈൻ മെമ്പർമാരായി കേരളത്തിനകത്തും പുറത്തുമായി 4000 ത്തിലേറെ പേർ സംഘടനയിലുണ്ട്.\nതലശ്ശേരിയിൽ മാത്രം 200ൽ ഏറെ വർക്കിങ് മെമ്പർമാരും സംഘടനക്കുണ്ടെന്ന് നസീർ പറഞ്ഞു. ഇത്രയും പേരുടെ സേവനത്തിലൂടെ സാമൂഹ്യപ്രവർത്തനം ശക്തമാക്കും. വികസനത്തിനും ക്ഷേമപ്രവർത്തനത്തിനും മുൻതൂക്കം നൽകി കിവീസിന്റെ നേതൃത്വത്തിൽ വിദ്യാഭ്യാസ സ്ഥാപനങ്ങളും ആരംഭിക്കാൻ ഉദ്ദേശിക്കുന്നതായി നസീർ പറഞ്ഞു. എന്നാൽ ഇവയൊന്നും രാഷ്ട്രീയ പാർട്ടികളുടെ പിൻ ബലത്തിലാകില്ലെന്നും നസീർ പറയുന്നു. അക്രമത്തിന്റെ മുറിപ്പാടുകൾ ശരീരത്തെ വിഷമിപ്പിക്കുന്നുണ്ട്. എന്നാൽ എത്രയും വേഗം സാമൂഹ്യ പ്രവർത്തനത്തിനിറങ്ങാൻ തയ്യാറെടുക്കുയാണ് താനെന്നും നസീർ പറയുന്നു.\nഷംസീർ എംഎൽഎ ക്ക് തന്നെ അക്രമിച്ച സംഭവത്തിലെ പങ്കിനെക്കുറിച്ച് മൂന്ന് തവണ പൊലീസ് മൊഴിയെടുത്തിരുന്നു. അക്രമിക്കപ്പെട്ട് ആശുപത്രിയിൽ കഴിയുമ്പോൾ അർദ്ധ ബോധാവസ്ഥയിലാണ് ആദ്യത്തെ മൊഴി നൽകിയത്. പിന്നീട് ആശുപത്രിയിൽ വെച്ച് രണ്ട് തവണ മൊഴി ആവർത്തിക്കുകയും ചെയ്തു. കേസ് അട്ടിമറിക്കാനുള്ള ശ്രമം അന്നേ തുടങ്ങിയിരുന്നതായി സൂചന ലഭിച്ചതായും നസീർ പറഞ്ഞു. അന്ന് നൽകിയ രണ്ടാമത്തേയും മൂന്നാമത്തേയും മൊഴിയുടെ പകർപ്പിനുവേണ്ടി ആവശ്യപ്പെട്ടപ്പോൾ പൊലീസ് നിഷേധിക്കുകയായിരുന്നു. തനിക്ക് പൂർണ്ണനീതി ലഭിക്കുമെന്നുറപ്പില്ല. അതിനാൽ ഹൈക്കോടതിയെ സമീപിക്കാനാണ് താൻ ഉദ്ദേശിക്കുന്നത്.\nകഴിഞ്ഞ ദിവസം കോടതിയിൽ കീഴടങ്ങിയ കതിരൂർ കൊയിറ്റി വീട്ടിൽ സി. ശ്രീജിൻ (26), കാവുംഭാഗത്തെ ശ്രീലക്ഷ്മി ക്വാട്ടേഴ്സിൽ റോഷൻ ആർ ബാബു (26) എന്നിവരെ കോടതി പൊലീസിന് വിട്ട് നൽകിയിരിക്കയാണ്. ഇവരെ ചോദ്യം ചെയ്താൽ നസീർ വധശ്രമക്കേസിലെ ഗൂഢാലോചന പുറത്ത് വരുമെന്നാണ് പൊലീസ് കരുതുന്നത്. എന്നാൽ നസീർ ആക്രമ കേസിൽ എ. എൻ. ഷംസീറിനെതിരെയുള്ള തെളിവുകൾ പുറത്ത് വരാതിരിക്കാൻ കടുത്ത സമ്മർദ്ദം പൊലീസിന് മേൽ നടക്കുന്നുണ്ടെന്ന ആരോപണം ഉയരുന്നുണ്ട്. റോഷൻ ആർ ബാബുവിനെ ഒളിവിൽ കഴിയാൻ സഹായിച്ച തമിഴ്‌നാട് ഹുസൂറിലെ ബേക്കറി ഉടമ കൊളശ്ശേരിയിലെ ബിശ്വാസിനെ പൊലീസ് നേരത്തെ അറസ്റ്റ് ചെയ്തിരുന്നു.\nകഴിഞ്ഞ മാസം 18 നാണ് തലശ്ശേരി കായ്യത്ത് റോഡിൽ വെച്ച് നസീർ ആക്രമിക്കപ്പെട്ടത്. പണത്തിന് വേണ്ടി ആരുടെ ക്വട്ടേഷനും ഏറ്റെടുക്കുന്നവരാണ് റിമാന്റിലായ പ്രതികൾ. ഇവരെ നസീറിനെ അക്രമിക്കാൻ പാർട്ടി പ്രാദേശിക ഘടകം തന്നെ ക്വട്ടേഷൻ നൽകിയതായാണ് വിവരം. സിപിഎം. വിടുകയും പാർട്ടിക്കെതിരെ പ്രവർത്തിക്കുകയും ചെയ്ത വിരോധത്തിലാണ് നസീറിനെ അക്രമിക്കാൻ ക്വട്ടേഷനെടുത്തതെന്നാണ് പ്രതികൾ നൽകിയ വിവരം. ഇതിന് പുറമേ ഒരു ചൂതാട്ട സംഘത്തിന്റെ കൈയും അക്രമത്തിന് പിന്നിലുണ്ടെന്ന് പൊലീസിന് സൂചന ലഭിച്ചിട്ടുണ്ട്.\nഅതിനു മുമ്പും നസീറിനെ അപകടപ്പെടുത്താൻ ശ്രമം നടന്നിരുന്നു. വെട്ടേറ്റ് ഗുരുതരമായി പരിക്കേറ്റ നസീർ കോഴിക്കോട്ടെ ആശുപത്രിയിൽ ചികിത്സയിലായിരുന്നു. ആശപത്രി വിട്ട് വീട്ടിൽ വിശ്രമിക്കുന്ന നസീറിനെ സന്ദർശിക്കാൻ നിരവധി പേരെത്തുന്നുണ്ട്. സിപിഎം. ന്റെ പ്രാദേശിക നേതാക്കളെ കേന്ദ്രീകരിച്ചാണ് അന്വേഷണം മുന്നോട്ട് പോകുന്നത്. തലശ്ശേരി മുനിസിപ്പാലിറ്റിയിലേയും കൊളശ്ശേരി പഞ്ചായത്തിലേയും പ്രാദേശിക ഘടകങ്ങളിലെ ചിലർ ഗൂഢാലോചനയിൽ പങ്കെടുത്തായി സൂചനയുണ്ട്.\nഡൽഹിയിലെ അക്രമസംഭവങ്ങൾ ട്രംപിന്റെ സന്ദർശനം മുൻനിർത്തി ആസൂത്രണം ചെയ്തതോ? വടക്ക്-കിഴക്കൻ ഡൽഹിയിൽ രണ്ടുപേർ കൊല്ലപ്പെട്ടതോടെ അടിയന്തര യോഗം വിളിച്ച് അമിത് ഷാ; സംഘർഷത്തിൽ ജീവൻ നഷ്ടമായത് ഒരു ഹെഡ് കോൺസ്റ്റബിൾ അടക്കം മൂന്നുപേർക്ക്; 10 സ്ഥലങ്ങളിൽ നിരോധനാജ്ഞ; യുഎസ് പ്രസിഡന്റിന്റെ വരവ് ലക്ഷ്യമിട്ടുള്ള അക്രമങ്ങൾ ഒരുകാരണവശാലും വച്ചുപൊറുപ്പിക്കില്ലെന്ന് കേന്ദ്രസർക്കാർ; അക്രമങ്ങളെ അപലപിച്ച് രാഹുലും യെച്ചൂരിയും കെജ്രിവാളും


UK Malayalam Pathram - melbourn\nജീവിക്കാന് ഏറ്റവും യോഗ്യം മെല്‍ബണ് ; യുകെ നഗരങ്ങള് ബ്ളാക് ലിസ്റ്റില്\nലോകത്ത് ജീവിക്കാന് ഏറ്റവും യോഗ്യമായ നഗരങ്ങളുടെ പട്ടികയില് ഓസ്‌ട്രേലിയന് നഗരമായ മെല്‍ബണ് തുടരെ ഏഴാമതും ഒന്നാം സ്ഥാനത്ത്. ഇക്കണോമിസ്റ്റ് ഇന്റലിജന്‍സ് യൂണിറ്റിന്റെ റാങ്കിംഗിലാണ് മെല്‍ബണ് ഒന്നാം സ്ഥാനത്ത് എത്തിയത്.100 പോയിന്റുകളില് 97.5ഉം നേടിയാണ് വാര്‍ഷിക പട്ടികയില് സ്ഥാനം നിലനിര്‍ത്താന് മെല്‍ബണിനായത്. 97.4 പോയിന്റുകളുമായി ഓസ്ട്രിയന് തലസ്ഥാനമായ വിയന്ന രണ്ടാം സ്ഥാനത്തെത്തി. കാനഡയിലെ വാന്‍കൂവറിനാണ് മൂന്നാം സ്ഥാനം. 97.3 പോയിന്റുകള് നഗരം നേടി.\nടൊറന്റോ (കാനഡ), കാല്‍ഗാരി (കാനഡ), അഡലെയ്ഡ് (ഓസ്‌ട്രേലിയ), പെര്‍ത്ത് (ഓസ്‌ട്രേലിയ), ഓക്ക്‌ലാന്‍ഡ് (ന്യൂസിലാന്‍ഡ്), ഹെല്‍സിങ്കി (ഫിന്‍ലന്‍ഡ്), ഹാംബര്‍ഗ് (ജര്‍മനി) എന്നിങ്ങനെയാണ് ആദ്യത്തെ പത്ത് സ്ഥാനങ്ങള് നേടിയ രാജ്യങ്ങളുടെ പട്ടിക.\nആരോഗ്യസേവനം, സംസ്‌കാരം, വിദ്യാഭ്യാസം, അടിസ്ഥാന സൗകര്യം, സമാധാനം തുടങ്ങിയ നിരവധി കാര്യങ്ങള് വിശകലനം ചെയ്താണ് പട്ടിക തയ്യാറാക്കുന്നത്. എന്നാല് യുകെ നഗരങ്ങള് വളരെ താഴെക്കുപോയി. ആദ്യ അമ്പതില്‍പോലും ഇടം ലഭിച്ചില്ല. മാഞ്ചസ്റ്റര് 43ല് നിന്ന് അമ്പത്തിയൊന്നാം സ്ഥാനത്തേക്കാണ് താഴ്ന്നത്. ലണ്ടനാണെങ്കില് അതിലും താഴെയാണ്. മാഞ്ചസ്റ്റര് പിന്നോട്ട് പോകാന് പ്രധാന കാരണം കഴിഞ്ഞ മെയ് മാസത്തില് മാഞ്ചസ്റ്റര് അരീനയില് നടന്ന ബോംബിംഗാണെന്നും കണ്ടെത്തിയിട്ടുണ്ട്. തുടരെയുണ്ടായ തീവ്രവാദ ആക്രമണങ്ങളും കുറ്റകൃത്യങ്ങളുടെ പെരുപ്പവുമാണ് യുകെയിലെ നഗരങ്ങളെ പിന്നിലെത്തിച്ചിരിക്കുന്നത്.\nവെസ്റ്റ് മിന്‍സ്റ്റര്, ലണ്ടന് ബ്രിഡ്ജ് എന്നിവിടങ്ങളില് അടുത്ത കാലത്തുണ്ടായ ഭീകരാക്രമണങ്ങളെ തുടര്‍ന്നാണ് ലണ്ടന് ജീവിക്കാന് ബുദ്ധിമുട്ടുള്ള നഗരങ്ങളുടെ ഗണത്തിലേക്ക് പിന്തള്ളപ്പെട്ടിരിക്കുന്നത്. ഇതിന് പുറമെ മറ്റ് കുറ്റകൃത്യങ്ങളുടെ കാര്യത്തിലും ലണ്ടന് മുന്നിലാണ്.\nഅതേസമയം, കുറ്റകൃത്യങ്ങളുടെ നിരക്ക് കുറഞ്ഞതോടെ ആംസ്റ്റര്‍ഡാം 94 പോയിന്റുകള് നേടി 18-ാം സ്ഥാനത്തേക്ക് കുതിച്ചു. ഐസ് ലാന്‍ഡിലെ റെയ്ക്യാവിക്ക് 13 സ്ഥാനങ്ങള് മെച്ചപ്പെടുത്തി 50ല് നിന്ന് 37ലെത്തി. 89.9ആണ് ലഭിച്ച പോയിന്റുകള്. ടൂറിസത്തിലു വികസനത്തിലുമുണ്ടായ കുതിപ്പാണ് ഇതിന് കാരണം. 140 നഗരങ്ങളിലാണ് പഠനം നടത്തിയത്.


റോഹിംഗ്യന് മുസ്ലിംകള്‍ക്ക് ക്യാംപുകളിലും രക്ഷയില്ല; അതിര്‍ത്തിയില് നിന്ന് ഒഴിഞ്ഞുപോവണമെന്ന് മ്യാന്‍മര് സൈന്യം | myanmar orders rohingyan refugees to vacate border areas - Malayalam Oneindia\nUpdated: Sat, Mar 3, 2018, 10:04 [IST]\nധാക്ക: മ്യാന്‍മര് സൈനികരുടെ ക്രൂരതകളില് നിന്ന് രക്ഷപ്പെടാന് പലായനം ചെയ്ത് ബംഗ്ലാദേശ് അതിര്‍ത്തിയിലെത്തിയ ലക്ഷക്കണക്കിന് റോഹിംഗ്യന് അഭയാര്‍ഥികള്‍ക്ക് അവര് കഴിയുന്ന താല്‍ക്കാലിക ക്യാംപുകളിലും രക്ഷയില്ല. മ്യാന്‍മര് അതിര്‍ത്തി ചെക്ക്‌പോസ്റ്റുകളില് നിന്ന് ഏറെ അകലെ കിടക്കുന്ന സ്ഥലങ്ങളിലാണ് അഭയാര്‍ഥി ക്യാംപുകള് സ്ഥിതി ചെയ്യുന്നത്. എന്നാല്, ആരുടേതുമല്ലാത്ത പ്രദേശമായി പരിഗണിക്കപ്പെട്ടുവരുന്ന ഇവിടെ നിന്ന് അഭയാര്‍ഥികള് ഒഴിഞ്ഞുപോവണമെന്ന് നിര്‍ദ്ദേശം നല്‍കിയിരിക്കുയാണ് മ്യാന്‍മര് സൈന്യം. ഇതിന്റെ ഭാഗമായി ഇരുനൂറോളം മ്യാന്‍മര് സൈനികരെ ഭരണകൂടം അതിര്‍ത്തിയില് വിന്യസിച്ചു.\nബലൂണിനകത്ത് ബീജം നിറയ്ക്കാനാകില്ലെന്ന് ഡോക്ടര്\nഇതിനെതിരേ ശക്തമായ പ്രതിഷേധവുമായി ബംഗ്ലാദേശ് രംഗത്തെത്തി. മ്യാന്‍മര് അംബാസഡറെ വിളിച്ചുവരുത്തിയാണ് ബംഗ്ലാദേശ് തങ്ങളുടെ പ്രതിഷേധം അറിയിച്ചത്. അഭയാര്‍ഥികള്‍ക്കായുള്ള യു.എന് ഏജന്‍സിയും സംഭവത്തില് ആശങ്ക രേഖപ്പെടുത്തിയിട്ടുണ്ട്. എത്രയും വേഗം അതിര്‍ത്തിയിലെ സൈനിക നടപടിയില് നിന്ന് മ്യാന്‍മര് പിന്‍മാറണമെന്ന് ബംഗ്ലാദേശ് ആവശ്യപ്പെട്ടു.\nഎന്നാല് ഭീകരവിരുദ്ധ പ്രവര്‍ത്തനങ്ങളുടെ ഭാഗമായാണ് അതിര്‍ത്തിയിലെ സൈനിക നടപടിയെന്നാണ് മ്യാന്‍മര് സൈനികരുടെ വാദം. മ്യാന്‍മറിന്റെ അതിര്‍ത്തി വേലികളില് നിന്ന് ഏറെ അകലെ കിടക്കുന്ന പ്രദേശമാണെങ്കിലും ഔദ്യോഗികമായി മ്യാന്‍മറിന് അവകാശപ്പെട്ട സ്ഥാലമാണിതെന്നും സൈന്യം പറയുന്നു. ഇവിടെ നിന്ന് റോഹിംഗ്യന് അഭയാര്‍ഥികള് ഒഴിഞ്ഞു പോവണമെന്ന് ഉച്ചഭാഷിണിയിലൂടെ സൈന്യം ആവശ്യപ്പെടുകയുണ്ടായി.\nഭീകരവാദ പ്രവര്‍ത്തനങ്ങളുമായി ബന്ധപ്പെട്ട് തങ്ങള്‍ക്ക് ലഭിച്ച വിവരത്തിന്റെ അടിസ്ഥാനത്തിലാണ് സൈനിക നടപടിയെന്ന് മ്യാന്‍മര് ഭരണകൂടത്തിന്റെ വക്താവ് സാ ഹത്തെ പറഞ്ഞു. അറാകാന് റോഹിംഗ്യ സോളിഡാരിറ്റി ആര്‍മിയുടെ പ്രവര്‍ത്തനം ഇവിടെ സജീവമാണെന്നും ബംഗ്ലാദേശിനെ ബുദ്ധിമുട്ടിക്കുകയെന്നത് തങ്ങളുടെ ലക്ഷ്യമല്ലെന്നും അദ്ദേഹം പറയുകയുണ്ടായി.\nസൈനിക അതിക്രമങ്ങളുടെ പശ്ചാത്തലത്തില് കഴിഞ്ഞ ആഗസ്തിലാണ് റഖിനെ സ്റ്റേറ്റിലെ ഏഴു ലക്ഷത്തോളം വരുന്ന റോഹിംഗ്യന് മുസ്ലിംകള് ബംഗ്ലാദേശ് അതിര്‍ത്തിയിലേക്ക് പലായനം ചെയ്തത്. വളരെ മോശം സാഹചര്യങ്ങളില് ആവശ്യത്തിന് വെള്ളമോ ഭക്ഷണമോ മരുന്നോ മറ്റ് അടിസ്ഥാന സൗകര്യങ്ങളോ ഇല്ലാതെയാണ് ഇവര് താല്‍ക്കാലിക ക്യാംപുകളില് കഴിയുന്നത്. എന്നാല് ഇവിടെ നിന്നും ഒഴിഞ്ഞുപോവാനുള്ള സൈന്യത്തിന്റെ നിര്‍ദേശം വന് പ്രതിസന്ധിയാണ് സൃഷ്ടിക്കുകയെന്ന് വിലയിരുത്തപ്പെടുന്നു.\nrohingya myanmar bangladesh റോഹിംഗ്യന് മുസ്ലിംകള് മ്യാന്‍മര് സൈന്യം റോഹിംഗ്യന് അഭയാര്‍ഥികള് ബംഗ്ലാദേശ് ഭീകരവാദം\nMyanmar on Friday defended deployment of its troops near the Bangladesh border, where thousands of Rohingya refugees have taken shelter, calling it an


22 വര്‍ഷം ആഴ്‌സനലില് നിന്നത് വലിയ അബദ്ധമായിപ്പോയെന്ന് ആഴ്‌സണ് വെംഗര്..!! - FUTURELINE\n22 വര്‍ഷം ആഴ്‌സനലില് തുടര്‍ന്നതായിരിക്കും തന്റെ കരിയറിലെ ഏറ്റവും വലിയ അബദ്ധമെന്ന് മുന് പരിശീലകന് ആഴ്‌സണ് വെംഗര്. ജോലിക്ക് വേണ്ടി വളരെയധികം ത്യജിച്ചതില് ഖേദിക്കുന്നുണ്ടെന്നും വെംഗര് പറഞ്ഞു. ഫ്രഞ്ച് റേഡിയോയായ ആര്.ടി.എല്ലിന് നല്‍കിയ അഭിമുഖത്തിലാണ് മാറ്റം ആഗ്രഹിച്ചിരുന്നുവെന്ന് വെംഗര് തുറന്നു പറഞ്ഞത്.\nകരിയറിലെ ഏറ്റവും വലിയ തെറ്റ് എന്തായിരുന്നുവെന്ന ചോദ്യത്തിനാണ് വെംഗര് ഇങ്ങനെ മറുപടി നല്‍കിയത്. ‘ഒരു പക്ഷെ 22 വര്‍ഷം ഒരേ ക്ലബ്ബില് തുടര്‍ന്നതായിരിക്കും. പുതിയ കാര്യങ്ങള് ആഗ്രഹിക്കുന്നയാളാണ് ഞാന്. മാറ്റം ഇഷ്ടമാണ്. അതേ സമയം വെല്ലുവിളികളും ഇഷ്ടമാണ്. ഓരോ സമയവും വെല്ലുവിളികളുടെ തടവറയിലായിരുന്നു ഞാന്.\nജോലിയുടെ പേരില് കുടുംബത്തെയും അടുത്തുള്ളവരെയും അവഗണിച്ചതില് ഖേദമുണ്ടെന്നും ഭാവി എന്താണെന്ന് തീരുമാനിച്ചിട്ടില്ലെന്നും വെംഗര് പറഞ്ഞു. 1996ല് മുതല് ആഴ്‌സനലില് പരിശീലകനായിരുന്ന വെംഗര് മെയ് മാസത്തിലാണ് വിരമിച്ചത്.\nആഴ്‌സനലില് തന്റെ ശിഷ്യന്മാരായിരുന്ന തിയറി ഹെന്റിയും പാട്രിക് വിയേരയും പരിശീലകരാകാന് യോഗ്യരാണെന്നും നല്ല മാനേജര്‍മാരാകാനുള്ള യോഗ്യത ഇരുവര്‍ക്കുമുണ്ടെന്നും വെംഗര് പറഞ്ഞു. ഹെന്റി ഇപ്പോള് ബെല്‍ജിയം ടീമിന്റെ അസിസ്റ്റന്റ് കോച്ചും വിയേര ഫ്രഞ്ച് ക്ലബ്ബായ നീസിന്റെ പരിശീലകനുമാണ്.\nPrevious: വിവാദങ്ങള് വിട്ടൊഴിയാതെ ബിഗ് ബോസ് ;’ഇത്തരമൊരു ഗെയിം ആയിരുന്നെങ്കില് താന് വരുമായിരുന്നില്ല’; പൊട്ടിക്കരഞ്ഞ് പേളി മാണി..!!\nNext: ഹിമാചലില് മിഗ്-21 എയര്‍ക്രാഫ്റ്റ് തകര്‍ന്ന് പൈലറ്റിനെ കാണാതായി…\nഈ ചിത്രങ്ങള് നിങ്ങള്‍ക്ക് വാട്സ് ആപ്പില് ലഭിച്ചോ? സത്യം എന്താണെന്ന് അറിഞ്ഞോ..??\nപുതിയ പ്ലാനുമായി ബിഎസ്‌എന്‍എല്\n393 പേരെ രക്ഷപ്പെടുത്തി; മരിച്ചവരുടെ ബന്ധുക്കള്‍ക്ക് 10ലക്ഷം നല്‍കും- മുഖ്യമന്ത്രി


എന്തുകൊണ്ട് സഞ്ജു സാംസണ് ഇന്ത്യ ക്രിക്കറ്റിലെ സൂപ്പര് താരമാവുന്നില്ല; തുറന്നു പറഞ്ഞ് പീറ്റേഴ്സണ് | IPL 2021: Why Sanju Samson is not becomingasuperstar of Indian cricket ? answers Kevin Pietersen\nഅയാള് കളിക്കുന്ന പുള് ഷോട്ടുകളും, അതുവഴി നേടുന്ന സിക്സും സ്പിന്നര്‍മാരെ ഗ്രൗണ്ടിന്‍റെ നാലുപാടും പായിക്കുന്ന ഷോട്ടുകളും അത്രമേല് മനോഹരമാണ്. അയാള് സെഞ്ചുറി നേടുന്നതിനെക്കാള് മനോഹരമായ കാഴ്ച അധികംപേരില്‍നിന്നൊന്നും ഞാന് കണ്ടിട്ടില്ല.\nDubai - United Arab Emirates, First Published Sep 27, 2021, 3:43 PM IST\nദുബായ്: ഐപിഎല്ലില്(IPL2021) രാജസ്ഥാന് റോയല്‍സ്(Rajasthan Royals) നായകനായ മലയാളി താരം സഞ്ജു സാംസണെ(Sanju Samson) പ്രശംസകൊണ്ട് മൂടി ഇംഗ്ലണ്ട് മുന് താരം കെവിന് പീറ്റേഴ്സണ്.(Kevin Pietersen)ബാറ്റര് എന്ന നിലയില് എനിക്കേറ്റവും ഇഷ്ടപ്പെട്ട കളിക്കാരിലൊരാളാണ് സഞ്ജു സാംസണെന്ന് പീറ്റേഴ്സണ് സ്റ്റാര് സ്പോര്‍ട്സിനേട് പറഞ്ഞു.\nകാരണം അവിശ്വസനീയമാണ് അയാളുടെ ബാറ്റിംഗ്. അയാള് കളിക്കുന്ന പുള് ഷോട്ടുകളും, അതുവഴി നേടുന്ന സിക്സും സ്പിന്നര്‍മാരെ ഗ്രൗണ്ടിന്‍റെ നാലുപാടും പായിക്കുന്ന ഷോട്ടുകളും അത്രമേല് മനോഹരമാണ്. അയാള് സെഞ്ചുറി നേടുന്നതിനെക്കാള് മനോഹരമായ കാഴ്ച അധികംപേരില്‍നിന്നൊന്നും ഞാന് കണ്ടിട്ടില്ല. ഇന്ത്യന് ക്രിക്കറ്റിലെ അടുത്ത സൂപ്പര് സ്റ്റാറാവുന്നതില് നിന്ന് അയാളെ തടയുന്ന ഒരേയൊരു കാര്യം സ്ഥിരതയില്ലായ്മയാണ്.\nരാജസ്ഥാന്‍റെ നായകസ്ഥാനം സഞ്ജുവിന്‍റെ ബാറ്റിംഗിനെ ബാധിക്കുന്നുണ്ടാകാമെന്നും പീറ്റേഴ്സണ് പറഞ്ഞു. രാജസ്ഥാന് ക്യാപ്റ്റന് സ്ഥാനം സഞ്ജുവിന്‍റെ ബാറ്റിംഗിനെ ബാധിക്കാനുള്ള സാധ്യതയുണ്ട്. പക്ഷെ ഇക്കാര്യത്തില് പഞ്ചാബ് കിംഗ്സ് നായകന് കെ എല് രാഹുലില് നിന്ന് അയാള്‍ക്കേറെ പഠിക്കാനുണ്ട്. കാരണം, ബാറ്റ് ചെയ്യുമ്പോള് അയാള് അതില് മാത്രം ശ്രദ്ധിച്ചാല് മതി.\nബാറ്റ് ചെയ്യുമ്പോള് ക്യാപ്റ്റന്‍റെ റോളിനെക്കുറിച്ച് അദ്ദേഹം ചിന്തിക്കേണ്ട കാര്യമില്ല. രാഹുലിനെപ്പോലെ ബാറ്റിംഗില് മാത്രം ശ്രദ്ധിക്കുക. ഞാന് ബാറ്റിംഗിനിറങ്ങുകയാണ്. ഇത് ബാറ്റിംഗില് മാത്രം ശ്രദ്ധിക്കേണ്ട സമയമാണ്. ക്യാപ്റ്റന്‍റെ ചുമതലകള് ഇതു കഴിഞ്ഞാവാം എന്ന് രാഹുലിനെപ്പോലെ മനസില് പറഞ്ഞ് ബാറ്റിംഗിനിറങ്ങുകയാണ് സഞ്ജു ചെയ്യേണ്ടതെന്നും പീറ്റേഴ്സണ് പറഞ്ഞു.\nഇത്തവണ ഐപിഎല്ലില് ഒമ്പത് മത്സരങ്ങളില് ഒരു സെഞ്ചുറിയും ഒരു അര്‍ധസെഞ്ചുറിയുമടക്കം 351 റണ്‍സാണ് സഞ്ജു ഇതുവരെ നേടിയത്. സീസണിലെ റണ്‍വേട്ടയില് അഞ്ചാം സ്ഥാനത്താണിപ്പോള് സഞ്ജു. ഇന്ന് സണ്‍റൈസേഴ്സ് ഹൈദരാബാദിനെതിരെ നിര്‍ണായക പോരാട്ടത്തിനിറങ്ങുകയാണ് സഞ്ജുവിന്‍റെ രാജസ്ഥാന്. അവസാന സ്ഥാനത്തുള്റ ഹൈദരാബാദിനെ മറികടന്ന് പ്ലേ ഓഫ് സാധ്യതകള് സജീവമാക്കാനാണ് സഞ്ജുവും സംഘവും ഇറങ്ങുന്നത്.\nകഴിഞ്ഞ സീസണില് 14 മത്സരങ്ങളില് നിന്ന് 375 റണ്‍സെടുത്ത സഞ്ജു റണ്‍വേട്ടയില് പതിനാറാം സ്ഥാനത്തായിരുന്നു. ഈ സീസണില് അഞ്ച് മത്സരങ്ങള് കൂടി ബാക്കിയുള്ളതിനാല് കഴിഞ്ഞ സീസണിലെ പ്രകടം സഞ്ജു മെച്ചപ്പെടുത്തുമെന്നാണ് പ്രതീക്ഷിക്കുന്നത്.\nLast Updated Sep 27, 2021, 4:13 PM IST


ബാബരി മസ്ജിദ് തകര്‍ത്ത കേസിലെ കോടിതിയുടെ ആ അഞ്ച് നിരീക്ഷണങ്ങള് | മറുപുറം കേരള\nBreaking India News Religion\nSeptember 30, 2020 September 30, 2020 Web DeskLeaveaComment on ബാബരി മസ്ജിദ് തകര്‍ത്ത കേസിലെ കോടിതിയുടെ ആ അഞ്ച് നിരീക്ഷണങ്ങള്\nഖ്നോ: ബാബരി മസ്ജിദ് തകര്‍ത്ത കേസില് വിധി പ്രഖ്യാപിക്കുന്നതിനിടെ പ്രധാനമായും അഞ്ച് നിരീക്ഷണങ്ങളാണ് കോടതി നടത്തിയത്.\nബാബരി മസ്ജിദ് തകര്‍ക്കല് നേരത്തെ ആസൂത്രണം ചെയ്തതായിരുന്നില്ല\n*കുറ്റാരോപിതര്‍ക്കെതിരെ മതിയായ തെളിവില്ല\n*സി.ബി.ഐ സമര്‍പ്പിച്ച ഓഡിയോയുടേയും വീഡിയോയുടേയും ആധികാരികത തെളിയിക്കാനായില്ല\n*സാമൂഹിവിരുദ്ധരാണ് തകര്‍ക്കാന് ശ്രമിച്ചപ്പോള് അവരെ തടയുകയാണ് നേതാക്കള് ചെയ്തത്.\n*പ്രസംഗത്തിന്റെ ഓഡിയോ വ്യക്തമായിരുന്നില്ല\nഇന്നാണ് ബാബരിമസ്ജിദ് തകര്‍ത്ത കേസില് വിധി പ്രഖ്യാപിച്ചത്. ഇന്ത്യന് മതേതരത്വത്തിന് തീരാ കളങ്കമേല്‍പിച്ച ബാബരി മസ്ജിദ് തകര്‍ത്ത കേസില് മുഴുവന് പ്രതികളേയും വെറുതെ വിടുന്നതാണ് ലഖ്നോ പ്രത്യേക സി.ബി.ഐ കോടതി വിധി. 28 വര്‍ഷത്തിന് ശേഷമാണ് കേസില് വിധി വരുന്നത്. ലക്‌നൗവിലെ പ്രത്യേക സി.ബി.ഐ കോടതി ജഡ്ജി എസ്.കെ യാദവാണ് വിധി പറഞ്ഞത്.\nഇന്ത്യാ രാജ്യത്തിന്റെ മതേതര ചരിത്രത്തിന് കളങ്കമായ ബാബറി മസ്ജിദ് തകര്‍ത്ത കേസിലെ സുപ്രധാന വിധി ഇന്നാണ് പ്രസ്താവിച്ചത്. കേസില് പ്രതികളായ ബിജെപി നേതാക്കള് എല്.കെ അദ്വാനിയും മുരളി മനോഹര് ജോഷിയും ഉള്‍പ്പെടെ 32 പ്രതികളെയും കോടതി വെറുതെ വിട്ടു. തെളിവുകളുടെ അഭാവത്തിലാണ് കേസിലെ എല്ലാ പ്രതികളേയും കോടതി വെറുതെ വിട്ടത്. ബാബറി മസ്ജിദ് മുന്‍കൂട്ടി ആസൂത്രണം ചെയ്തു തകര്‍ത്തു എന്നതിന് തെളിവില്ലെന്ന് കോടതി വിധി പ്രസ്താവത്തില് പറഞ്ഞു. പള്ളി തകര്‍ത്തത് പെട്ടെന്നുണ്ടായ വികാരത്തിന്റെ അടിസ്ഥാനത്തിലാണ്. അല്ലാതെ ആസൂത്രിതമല്ലെന്നായിരുന്നു കോടതിയുടെ കണ്ടെത്തല്.1992 ഡിസംബര് ആറിന് അയോധ്യ പൊലീസ് സ്റ്റേഷനില് രജിസ്റ്റര് ചെയ്ത ക്രൈം നമ്പര് 197 / 1992 , ക്രൈം നമ്പര് 198/1992 എന്നീ കേസുകളിലെ വിധിയാണ് ഇന്ന് കോടതി വിധിപറഞ്ഞത്. പ്രതികള് ഗൂഢാലോചന നടത്തിയെന്നതിന് തെളിവ് ഹാജരാക്കാന് സിബിഐക്ക് കഴിഞ്ഞിട്ടില്ലെന്ന് കോടതി വിധി പ്രസ്താവത്തില് ചൂണ്ടിക്കാട്ടി. സിബിഐ മുന്നോട്ട് വച്ച വാദങ്ങളെല്ലാം തള്ളിയാണ് ലക്നൗ സിബിഐ കോടതിയുടെ നിര്‍ണായക വിധി. ലക്നൗവിലെ പ്രത്യേക സിബിഐ കോടതി ജഡ്ജി എസ്‌കെ യാദവ് ആണ് 2000 പേജുള്ള വിധി പ്രസ്താവിക്കുന്നത്.\nഎല്‍കെ അദ്വാനി , മുരളീ മനോഹര് ജോഷി, കല്യാണ് സിങ്, ഉമാഭാരതി അടക്കം 32 പേരായിരുന്നു കേസിലെ പ്രതികള്. എല് കെ അദ്വാനി, മുരളി മനോഹര്‍ജോഷി, ഉമാഭാരതി, കല്ല്യാണ് സിങ് ഉള്‍പ്പടെ കേസിലെ എല്ലാ പ്രതികളോടും വിധി പറയുമ്പോള് കോടതിയില് ഹാജരാകണമെന്ന് ആവശ്യപ്പെട്ടിരുന്നു. 32 പ്രതികളില് എല് കെ അദ്വാനി, മുരളി മനോഹര്‍ജോഷി, ഉമാഭാരതി, കല്ല്യാണ് സിങ്, നൃത്യ ഗോപാല് ദാസ് തുടങ്ങി ആറ് പേര് കോടതിയില് നേരിട്ട് ഹാജരാകുന്നതില് ഇളവ് തേടി. വീഡിയോ കോണ്‍ഫറന്‍സ് വഴിയാണ് ഇവര് വിധി പ്രസ്താവം കേട്ടത്.\n1992 ഡിസംബര്6ആണ് കേസിന് ആസ്പദമായ സംഭവം നടന്നത്. ബബറി മസ്ജിദ് കേസ് അന്വേഷണത്തിന് നിയോഗിക്കപ്പെട്ട ലിബറാന് കമ്മീഷന്റ് റിപ്പോര്‍ട്ട് 17 വര്‍ഷം വൈകിയെങ്കില്, 28 വര്‍ഷത്തിന് ശേഷമാണ് മസ്ജിദ് തകര്‍ത്ത കേസിലെ വിധി വരുന്നത്. കോവിഡ് കാലത്ത് വീഡിയോ കോണ്‍ഫറന്‍സിങ് വഴിയാണ് അദ്വാനിയുടെ വിചാരണ പൂര്‍ത്തിയാക്കിയത്. 354 സാക്ഷികളെ വിസ്തരിച്ചു. ആയിരക്കണക്കിന് രേഖകള് പരിശോധിച്ചു. ബാബറി മസിജ്ദ് തകര്‍ത്തത് കുറ്റമാണെന്ന് അയോദ്ധ്യ ഭൂമി തര്‍ക്ക കേസിലെ വിധിയില് സുപ്രീംകോടതി ഭരണഘടന ബെഞ്ച് വ്യക്തമാക്കിയിരുന്നു. സുപ്രീംകോടതി അനുമതിയോടെ അയോദ്ധ്യയില് രാമക്ഷേത്രം നിര്‍മ്മാണം ആരംഭിച്ചിരിക്കെയാണ് മസ്ജിദ് തകര്‍ത്ത കേസില് വിധി എന്നതും ശ്രദ്ധേയമാണ്.\nമസ്ജിദ് തകര്‍ത്തതിന് പിന്നില് പങ്കില്ലെന്നും ഗൂഢാലോചന നടത്തിയിട്ടിലെന്നുമാണ് എല് കെ അദ്വാനിയും ജോഷിയും മൊഴി നല്‍കിയത്. പക്ഷെ, മസ്ജിദ് തകര്‍ക്കുമ്പോള് ഈ നേതാക്കളുടെയെല്ലാം സാന്നിധ്യം ആ പ്രദേശത്ത് ഉണ്ടായിരുന്നു. ഇതെല്ലാം കോടതി വിശദമായി പരിശോധിച്ചു. 2001ല് ഗൂഢാലോചന കുറ്റത്തില് നിന്ന് അദ്വാനി ഉള്‍പ്പടെയുള്ളവരെ അലഹാബാദ് ഹൈക്കോടതി ഒഴിവാക്കിയിരുന്നു. അത് റദ്ദാക്കിയ സുപ്രീംകോടതി കേസില് എല്ലാ പ്രതികളും വിചാരണ നേരിടണമെന്ന് 2017 ല് വിധിക്കുകയായിരുന്നു. വിചാരണക്കായി പ്രത്യേക കോടതിയും രൂപീകരിച്ചു.\n48 പേരായിരുന്നു കേസിലെ പ്രതികള്. മറ്റുള്ളവര് ഇതിനോടകം മരിച്ചിരുന്നു. 1992 ഡിസംബര് ആറിന് ബാബറി മസ്ജിദ് പൊളിച്ച സംഭവത്തില് ഉത്തര്‍പ്രദേശില് രണ്ടിടത്തായാണ് വിചാരണ നടന്നിരുന്നത്. അജ്ഞാതരായ കര്‍സേവകര്‍ക്കെതിരായ കേസുകള് ലഖ്‌നൗവിലും പ്രമുഖ നേതാക്കള്‍ക്കെതിരേയുള്ളത് റായ്ബറേലിയിലും. സുപ്രീംകോടതിയുടെ 2017-ലെ ഉത്തരവുപ്രകാരം രണ്ടുകൂട്ടം കേസുകളിലെയും വിചാരണ ഒന്നിച്ചുചേര്‍ത്ത് ലഖ്‌നൗവിലെ അഡീഷണല് സെഷന്‍സ് കോടതിയിലേക്കുമാറ്റി. രണ്ടുവര്‍ഷത്തിനകം വിചാരണപൂര്‍ത്തിയാക്കണമെന്നായിരുന്നു സുപ്രീംകോടതി ആദ്യം ആവശ്യപ്പെട്ടത്. പിന്നീട് പലതവണ സമയം നീട്ടിനല്‍കി.\n92കാരനായ അദ്വാനി പ്രത്യേക സിബിഐ കോടതിയില് കഴിഞ്ഞ ജൂലൈ 24ന് വിഡിയോ കോണ്‍ഫറന്‍സിലൂടെയാണ് മൊഴി നല്‍കിയത്. 86 കാരനായ ജോഷി അതിന്റെ തലേന്നും മൊഴി നല്‍കി. തങ്ങള്‍ക്കെതിരെ ചുമത്തിയ കുറ്റം ഇരുവരും നിഷേധിച്ചു. പള്ളി തകര്‍ത്തതിന്റെ പേരില് തന്നെ ജയിലിലയക്കുകയാണെങ്കില് താന് അനുഗ്രഹിക്കപ്പെട്ടവളാകുമെന്നാണ് ഒന്നാം മോദി സര്‍ക്കാറില് മന്ത്രിയായിരുന്ന ഉമ ഭാരതി പറഞ്ഞത്. ദിവസേന വിചാരണ നടത്തി രണ്ടുവര്‍ഷത്തിനകം വിധി പറയാന് 2017 ഏപ്രിലില് സുപ്രീംകോടതി ഉത്തരവിട്ടിരുന്നുവെങ്കിലും നിരവധി തവണ പ്രത്യേക കോടതി ജഡ്ജി സുരേന്ദ്ര കുമാര് യാദവ് അവധി നീട്ടി വാങ്ങുകയായിരുന്നു. ഒടുവില് സുപ്രീംകോടതി നിശ്ചയിച്ച സമയപരിധിയാണ് സെപ്റ്റംബര് 30. ബാബരി മസ്ജിദ് തകര്‍ത്തത് ക്രിമിനല് കുറ്റമാണെന്ന് കഴിഞ്ഞവര്‍ഷം നവംബറില് പുറപ്പെടുവിച്ച വിധിയില് സുപ്രീംകോടതി വ്യക്തമാക്കിയിരുന്നു.\nഎന്നാല്, അതേ സുപ്രീംകോടതി എല്ലാവരെയും അമ്പരപ്പിച്ച് അഞ്ചു നൂറ്റാണ്ട് പഴക്കമുള്ള പള്ളി തകര്‍ത്ത സ്ഥലത്ത് രാമക്ഷേത്രമുണ്ടാക്കാന് തകര്‍ക്കുന്നതില് പങ്കാളിയായ വിശ്വഹിന്ദു പരിഷത്തിന് തന്നെ സ്ഥലം വിട്ടുകൊടുക്കുന്ന തരത്തിലായിരുന്നു വിധി പുറപ്പെടുവിച്ചത്. സുപ്രീംകോടതി ഭൂമി വിട്ടുകൊടുക്കാന് ഉത്തരവിട്ട ‘രാം ലല്ല വിരാജ്മാന്’ എന്ന കക്ഷിയായി കേസ് നടത്തിയത് വിശ്വ ഹിന്ദു പരിഷത്ത് ആയിരുന്നു. വിധി പറഞ്ഞ ബെഞ്ചിന് നേതൃത്വം നല്‍കിയ മുന് ചീഫ് ജസ്റ്റിസ് രഞ്ജന് ഗൊഗോയിയെ മൂന്നുമാസം കൊണ്ട് ബിജെപി സര്‍ക്കാര് രാജ്യസഭയിലെത്തിക്കുകയും ചെയ്തു.\n1992 ഡിസംബര് ആറിനാണ് കര്‍സേവ പ്രവര്‍ത്തകര് ബാബരി മസ്ജിദ് പൊളിച്ചത്. തുടര്‍ന്നുണ്ടായ സംഘര്‍ഷത്തില് രണ്ടായിരത്തിലേറെപ്പേര് കൊല്ലപ്പെട്ടു. 1992 ഡിസംബര് 16ന് ബാബറി മസ്ജിദ് പൊളിക്കല് അന്വേഷിക്കാന് ലിബര്‍ഹാന് കമ്മിഷനെ നിയോഗിച്ചു. 1993 ഒക്ടോബറിലാണ് ഉന്നത ബിജെപി നേതാക്കള്‍ക്കെതിരെ ഗൂഢാലോചനക്കുറ്റം ചുമത്തി സിബിഐ കേസെടുക്കുന്നത്.


എല്ലാം വിശപ്പടക്കാനല്ലേ... കർഷകരെ തല്ലിചതച്ച പോലീസിന് സദ്യ വിളമ്പി ഗുരുദ്വാര |\nമലയാളി യുവാവ് ബഹ്റൈനില് മരിച്...\nSaturday, November 28, 2020 2:02 PM IST\nകർണാൽ: കേന്ദ്രസര്‍ക്കാരിന്‍റെ കാര്‍ഷിക വിരുദ്ധനയങ്ങള്‍ക്കെതിരെ പ്രതിഷേധമുയരുന്ന ഡല്‍ഹിയിലും സമീപ സംസ്ഥാനങ്ങളിലും കര്‍ഷകര്‍ക്ക് നേരെ കിരാത നടപടിയാണ് പോലീസ് സ്വീകരിക്കുന്നത്. പലയിടങ്ങളിലും പോലീസും കര്‍ഷകരും ഏറ്റുമുട്ടുന്നുണ്ട്.\nഅതേസമയം, ജോലി ചെയ്ത് ക്ഷീണിച്ച പോലീസ് ഉദ്യോഗസ്ഥര്‍ക്ക് ഒരു സംഘമാളുകള് ഭക്ഷണം നല്‍കുന്നതിന്‍റെ ഹൃദയസ്പര്‍ശിയായ ദൃശ്യങ്ങള് സമൂഹമാധ്യമങ്ങളിലൂടെ കൈയടി നേടുകയാണ്.\nഹരിയാനയിലെ കര്‍ണാലില് നിന്നുമാണ് ഈ ദൃശ്യങ്ങള്. ഇവിടെ സ്ഥിതി ചെയ്യുന്ന ഒരു ഗുരുദ്വാര(സിഖ് മതവിശ്വാസികളുടെ ആരാധനാലയം)യില് നിന്നുമാണ് പോലീസ് ഉദ്യോഗസ്ഥര്‍ക്ക് സൗജന്യമായി ഭക്ഷണം നല്‍കിയത്.\nചോറും ദാല് കറിയും പച്ചക്കറികളും ചേര്‍ത്ത് ഉഗ്രന് സദ്യ തന്നെയാണ് ഗുരുദ്വാരയിലെ അധികൃതര് പോലീസിന് നല്‍കിയത്. ഭക്ഷണം കഴിച്ചതിന് ശേഷം നന്ദി അറിയിച്ചതിന് ശേഷമാണ് പോലീസ് ഉദ്യോഗസ്ഥര് മടങ്ങിയത്.\nഅതേസമയം, കേന്ദ്രസര്‍ക്കാരിന്‍റെ കാര്‍ഷികനയങ്ങള്‍ക്കെതിരായ ഡല്‍ഹി ചലോ മാര്‍ച്ചില് കൂടുതല് കര്‍ഷകര് പങ്കെടുക്കുമെന്ന് സൂചന. മാര്‍ച്ച് മൂന്നാം ദിവസത്തിലേക്ക് കടക്കുന്നതിനിടെയാണ് വിവിധ സംസ്ഥാനങ്ങളില് നിന്നും കൂടുതല് കര്‍ഷകര് മാര്‍ച്ചില് അണിനിരക്കുന്നത്.\nതിരുവനന്തപുരം: സർക്കാർ പ്ലാന്‍റിൽനിന്നുള്ള ഗുണമേ·യുള്ള കുപ്പിവെള്ളത്തിന് ആവശ്യക്കാർ കൂടുന്നതിനനുസ...


വിവാഹ ആൽബം ഇനി കൈക്കുള്ളിൽ കൊണ്ടുനടക്കാം! പുത്തൻ ആശയവുമായി യുവ ടെക്കികൾ | Digital Marriage Album\nThursday 08 February 2018 10:05 AM IST\nവിവാഹ ആൽബം ഇനി കൈക്കുള്ളിൽ കൊണ്ടുനടക്കാം! പുത്തൻ ആശയവുമായി യുവ ടെക്കികൾ\nസ്വന്തം വിവാഹ ആൽബം എപ്പോഴും കയ്യിൽ ഉണ്ടായിരുന്നെങ്കിലോ എന്ന് ഒരിക്കലെങ്കിലും ആഗ്രഹിക്കാത്തവർ വിരളമാണ്.. നമ്മുടെ ബന്ധു വീട്ടിൽ ചെല്ലുമ്പോഴോ, വിവാഹശേഷം വിരുന്നിനു പോകുമ്പോഴോ, ഓഫീസിലോ, ദൂരയാത്രയിലോ ആണെങ്കിലോ ഭാരമുള്ള ആൽബവും പേറി നടക്കാൻ ആർക്കും കഴിയില്ല. അതുപോലെ വിദേശത്തുള്ള ബന്ധുക്കളെ വിവാഹ ആൽബം ഒന്ന് കാണിക്കണമെന്ന് ആഗ്രഹിച്ചാലോ അതും നടക്കാത്ത കാര്യമാണ്. പിന്നെ വളരെ കുറച്ചു ഫോട്ടോസ് ഫെയ്‌സ്ബുക്കിലും വാട്സ്ആപ്പിലുമായി ഷെയർ ചെയ്യാമെന്നേയുള്ളൂ.എന്നാൽ അതിനൊരു ആൽബം കാണുന്നതിന്റെ ത്രില്ലും കിട്ടില്ല.\nഇത്തരം പരിമിതികൾ നിലനിൽക്കുമ്പോഴാണ് ഒരു പ്രിന്റഡ് ആൽബം ഡിജിറ്റൽ ആൽബമായാൽ എങ്ങനെയിരിക്കും എന്ന ചോദ്യം യുവ ടെക്കികൾക്കുള്ളിൽ ഉയർന്നുവരുന്നത്. അങ്ങനെയൊരു ചോദ്യത്തിൽ നിന്നാണ് പാലക്കാട്ടുകാരായ അരുൺരാജ് നടരാജൻ, ബിനോയ് മാത്യു, പ്രസാദ് സുബ്രഹ്മണ്യം എന്നീ മൂന്ന് യുവ ടെക്കികൾ ചേർന്ന് മൊബൈൽ ആൽബം എന്ന ആശയത്തിലേക്ക് എത്തിയത്. ഫെയ്‌സ്ബുകും ഗൂഗിൾ ഫോട്ടോസും എല്ലാം ഒരു അഗ്രഗേറ്റർ ആപ്പായി നിലകൊള്ളുന്നിടത്താണ് പേഴ്‌സണൽ ആപ്പ് എന്ന ആശയവുമായി ’മോയ്‌മി’യുടെ വരവ്.\nവളരെ ലളിതമായ എന്നാൽ എല്ലാവർക്കും ഉപകാരപ്രദമായ ഒരു പ്രൊഡക്റ്റാണ് മോയ്‌മി മുന്നോട്ടു വയ്ക്കുന്നത്. ഇതിനുവേണ്ടി ഓട്ടോമേറ്റഡായ ഒരു ക്‌ളൗഡ് ബേഡ്‌സ് പ്ലാറ്റ്ഫോം ആണ് കമ്പനി വികസിപ്പിച്ചിരിക്കുന്നത്. കസ്റ്റമേഴ്‌സിന് ആപ്പ് പൂർണ്ണമായും കസ്റ്റമൈസ്ഡ് ആയി ചെയ്യാവുന്ന രീതിയിലാണ് പ്ലാറ്റ്ഫോമിന്റെ പ്രവർത്തനം.\nനിങ്ങൾ ചെയ്യേണ്ടത് ഇത്രമാത്രം\nഡിജിറ്റൽ ആൽബം തയാറാക്കുന്നതിനായി www.moyme.com ൽ ലോഗ് ഇൻ ചെയ്യുക. ആദ്യമായി സൈൻ അപ്പ് ചെയ്യുക. പിന്നീട് ആൽബത്തിന്റെ പേരും ടാഗ്‌ലൈനും കൊടുത്ത് ആവശ്യമുള്ള ഫോട്ടോസ് കമ്പനിയുടെ പ്ലാറ്റ്ഫോമിലേക്ക് അപ്‌ലോഡ് ചെയ്യുക. സെക്കന്റുകൾക്കകം നിങ്ങളുടെ ആൽബം ആപ്പ് ഡൌൺലോഡ് ചെയ്യാൻ സാധിക്കും.\nഇങ്ങനെ തയാറാക്കുന്ന നിങ്ങളുടെ വിവാഹ ആൽബം ആപ്പ് വാട്സ്ആപ്പ് വഴിയോ, എസ്എംഎസ് ആയോ. മെയിൽ ആയോ സൗകര്യാർത്ഥം എങ്ങനെ വേണമെങ്കിലും കൂട്ടുകാർക്കോ ബന്ധുക്കൾക്കോ അയച്ചുകൊടുക്കാം.\nലോകത്തെവിടെയാണെങ്കിലും സ്വന്തം ആൽബം കൈക്കുള്ളിൽ.\nആപ്പായോ, ഒരൊറ്റ ഫോട്ടോ മാത്രമായോ ആർക്കും ഷെയർ ചെയ്യാം.\nപൂർണ്ണമായും നിങ്ങളുടെ സ്വകാര്യത കാത്തുസൂക്ഷിക്കുന്നു.\nഓരോ ഫോട്ടോയും സൂം ചെയ്ത് വലുതായി കാണാനുള്ള സൗകര്യമുണ്ട്.\nപ്രിന്റ് ആൽബം പോലെ പൂപ്പൽ പിടിച്ചു പോകും എന്ന പേടി വേണ്ട.\nആൽബം കാണാൻ ഡാറ്റ ആവശ്യമില്ല. ഓഫ്‌ലൈൻ മോഡിലും ആൽബം കാണാം.\nആൽബത്തിന്റെ ഒന്നിലധികം പ്രിന്റുകൾ എടുത്തു പണം കളയേണ്ട.


An empty street is seen near Wall street during the outbreak of the coronavirus disease (COVID-19) in Brooklyn | An empty street is seen in Washington Square Park during the outbreak of the coronavirus disease (COVID-19) in Brooklyn | An empty street is seen near the Oculus during the outbreak of the coronavirus disease (COVID-19) in Brooklyn | Outbreak of coronavirus disease (COVID-19) in New York | A person wearingamask to prevent contracting the coronavirus disease (COVID-19) walks along an empty street in Seoul, | South Korea reports 105 new coronavirus cases, total now at 9,583 - KCDC | Trump drops idea of New York lockdown as U.S. death count crosses 2,000 | UK coronavirus death toll under 20,000 would be 'good result' - health chief says | Spanish PM announces stricter lockdown measures to tackle coronavirus | 28-day paid leave for COVID-19 patients; factory, shop workers to get daily wage for lockdown period: Noida admin\nBy എന്റർടെയിൻമെന്റ് ഡെസ്ക് • 13/02/2020 at 5:59PM\nഈയിടെ ഒരു അഭിമുഖത്തിൽ അല്ലു പറഞ്ഞ സ്വപ്നങ്ങളാണ് ഇപ്പോൾ സോഷ്യൽ മീഡിയയിൽ ചർച്ചാവിഷയം. പ്രശസ്ത അവതാരകയായ അനുപമ ചോപ്ര അല്ലുവിനോട് ചോദിച്ചത് ഇങ്ങനെ; ഒരു അഭിനേതാവുന്നതിനു മുമ്പ് ജീവിതത്തിൽ ആരാവാനായിരുന്നു അല്ലുവിന്റെ സ്വപ്നങ്ങൾ?\nതെലുങ്കിലെ യുവതാരങ്ങളിൽ ശ്രദ്ധേയനായ അല്ലു അർജുൻ മലയാളികളുടെയും പ്രിയതാരമാണ്. അല്ലുവിന്റെ ആര്യയും ബണ്ണിയും ഹാപ്പിയുമൊക്കെ ഇവിടെ മൊഴിമാറ്റം ചെയ്ത് വന്നപ്പോൾ ഇരുകൈയ്യും നീട്ടി സ്വീകരിച്ചവരാണ് മലയാളി സിനിമാസ്വാദകർ. അവയ്ക്കൊപ്പം ഓരോ അല്ലു അർജുൻ പടങ്ങൾക്കും ഇവിടെ കിട്ടുന്ന ഹൈപ്പും വളരെ വലുതാണ്. അടുത്തിടെ ഇറങ്ങിയ അല വൈകുന്തപുറംലോ എന്ന ചിത്രം മൊഴിമാറ്റം ചെയ്ത് ഇവിടെ ഇറങ്ങിയപ്പോഴും വൻ വരവേൽപ്പാണ് ചിത്രത്തിന് ലഭിച്ചത്. ബോക്സ് ഓഫീസിൽ ഏതാണ്ട് 200 കോടിയിലേറെ ലാഭമാണ് ചിത്രം കരസ്ഥമാക്കിയത്.\nഈയിടെ ഒരു അഭിമുഖത്തിൽ അല്ലു പറഞ്ഞ സ്വപ്നങ്ങളാണ് ഇപ്പോൾ സോഷ്യൽ മീഡിയയിൽ ചർച്ചാവിഷയം.\nഅല്ലു ഒരു നിമിഷത്തെ ആലോചനയ്ക്കു ശേഷം പറഞ്ഞു, ആദ്യകാലത്ത് ഒരു പിയാനോ ടീച്ചറാവാനായിരുന്നു എന്റെ ആഗ്രഹം. അല്ലെങ്കിൽ ഒരു മാർഷ്യൽ ആJർട്സ് ടീച്ചർ. ഇടയ്ക്ക് നാസയിൽ ജോലി ചെയ്യണമെന്നും ആഗ്രഹിച്ചിരുന്നു.


ഇന്നിറങ്ങിയ ലോക്പാലിന്റെ വ്യാജ സിഡി വിപണിയില്,\nThursday, January 31, 2013 7:56 AM IST\nകോഴിക്കോട്: കോഴിക്കോട് നഗരത്തില് നടത്തിയ റെയ്ഡില് ഇന്ന് ഇറങ്ങാനിരിക്കുന്ന സിനിമകളുടെയടക്കം വ്യാജപകര്‍പ്പുകള് അടങ്ങിയ സിഡി പിടികൂടിയത് സിനിമാ ലോകത്തെ ഞെട്ടിച്ചു. രണ്ടായിരത്തോളം വ്യാജ സിഡികളാണ് ആന്റി പൈറസി സെല് നടത്തിയ റെയ്ഡില് പിടികൂടിയത്.\nമോഹന്‍ലാല് അഭിനയിച്ച ലോക്പാല് എന്ന സിനിമയുടേതടക്കമുള്ള സിഡികളാണ് പിടികൂടിയത്. ഈ സിനിമ ഇന്നാണ് തീയറ്ററിലെത്തിയത്. മലയാളത്തിലെ മറ്റൊരു ശ്രദ്ധേയമായ നീ കോ ഞാ ചാ എന്ന സിനിമയുടേയും തമിഴ്, ഇംഗ്ളീഷ് സിനിമകളുടേയും വ്യാജ സിഡികളാണ് പിടികൂടിയത്.\nആന്റി പൈറസി സെല് എസ്ഐ അനൂപ് ആര്. ചന്ദ്രന്റെ നേതൃത്വത്തിലുള്ള സംഘമാണ് റെയ്ഡ് നടത്തിയത്. കോഴിക്കോട് നഗരത്തില് ഇത്തരം വ്യാജ സിഡി വില്‍പന നടത്തുന്ന കടകളുണ്ടെന്ന് പോലീസിന് വിവരം ലഭിച്ചിട്ടുണ്ട്. ബാങ്ക് റോഡിലെ വ്യാപാരഭവന് ബില്‍ഡിംഗിലെ ലൈവ്ബാന്റ് സീഡി കടയില് നിന്നാണ് വ്യാജ സിഡികള് പിടികൂടിയത്. അറസ്റിലായ കടയുടമ അബ്ദുല് കരീമിനെ കോടതിയില് ഹാജരാക്കി.\nനേരത്തെ വ്യാജ സിഡി റെയ്ഡ് ശക്തമാക്കിയതിനെതുടര്‍ന്ന് ഇവയുടെ വില്‍പ്പനയും മറ്റും ഏറെക്കുറെ നിലച്ചിരുന്നു. ഇപ്പോള് പരിശോധന വഴിപാടായതിനെതുടര്‍ന്നാണ് വ്യാജ സിഡി വില്‍പന സജീവമായത്. നഗരത്തില് ചില ഷോപ്പുകളിലും വ്യാജ സിഡി വില്‍പന നടക്കുന്നുണ്െടന്ന് പോലീസിന് വിവരം ലഭിച്ചിട്ടുണ്ട്. ഇതിന്റെ അടിസ്ഥാനത്തില് വരും ദിവസങ്ങളില് പരിശോധന നടത്തുമെന്നും പോലീസ് അറിയിച്ചു.\nന്യൂഡൽ‌ഹി: നക്സലുകളെ നേർക്കുനേർ പോരാട്ടാത്തിനു വെല്ലുവിളിച്ച് കേന്ദ്ര ആഭ്യന്തരമന്ത്രി രാജ്നാഥ് സിംഗ്. ...


സുഡാന് രാഷ്ട്രീയത്തിലെ കരുത്തുറ്റ വനിത | islamonlive.in\nby ഖലീല് ചാള്‍സ്/ സാറ നഗല്ല\nനാഷണല് ഉമ്മ പാര്‍ട്ടി (എന്.യു.പി) സെക്രട്ടറി ജനറലായ സാറ അബ്ദുറഹ്മാന് നഗല്ല ഇന്ന് സുഡാന് രാഷ്ട്രീയത്തിലെ കരുത്തുറ്റ നേതാവാണ്. കഴിഞ്ഞ 29 വര്‍ഷമായി സുഡാനില് ഭരണം നടത്തുന്ന നാഷണല് കോണ്‍ഗ്രസ് പാര്‍ട്ടി(എന്.സി.പി)ക്ക് ഒരു ബദല് രാഷ്ട്രീയം അവതരിപ്പിക്കുകയാണിവര്. സാറ നഗല്ലയുമായി മിഡിലീസ്റ്റ് മോണിറ്റര് പ്രതിനിധി ഖലീല് ചാള്‍സ് നടത്തിയ അഭിമുഖത്തില് നിന്നും.\nരാഷ്ട്രീയത്തിലേക്കുള്ള കടന്നു വരവ് ?\nപിതാവിന്റെ പാത പിന്തുടര്‍ന്നാണ് ഈ മേഖലയിലെത്തുന്നത്. ആധുനിക സുഡാന് ചരിത്രത്തില് അല് മഹ്ദി കുടുംബത്തിന് ഇന്ന് വലിയ പ്രാധാന്യമുണ്ട്. സുഡാന്റെ മുന് വിദേശകാര്യ മന്ത്രിയായിരുന്നു പിതാവ്. എന്റെ വല്യുപ്പയും സഹോദരനുമെല്ലാം സുഡാന് രാഷ്ട്രീയത്തില് സജീവമായിരുന്നു. 1885ല് സുഡാനിലെ ബ്രിട്ടീഷ് കൊളോണിയല് ആധിപത്യത്തില് നിന്നും സുഡാനെ സ്വതന്ത്രമാക്കാന് പണിയെടുത്തവരാണ് അവര്.\nഇന്ന് ഞാന് മറ്റൊരു യുദ്ധത്തിലാണ്\nസുഡാനിലെ ഇന്നത്തെ സാമ്പത്തിക രാഷ്ട്രീയ മേഖലകളില് നേരിടുന്ന പ്രശ്‌നങ്ങള് പരിഹരിക്കാനുള്ള മറ്റൊുരു യുദ്ധത്തിലാണ് ഞാന്. ഇതിനായി സമ്മേളനങ്ങളും ശില്‍പശാലകളും സംഘടിപ്പിക്കുകയാണ് തന്റെ പാര്‍ട്ടി ചെയ്യുന്നത്. പുതിയ സര്‍ക്കാര് രൂപീകരിച്ച് യഥാര്‍ത്ഥ മാറ്റം കൊണ്ടുവരാനുള്ള ശ്രമത്തിലാണ് ഞാന്.\n2020ലെ തെരഞ്ഞെടുപ്പും ഉമ്മ പാര്‍ട്ടിയും\nവരാനിരിക്കുന്ന തെരഞ്ഞെടുപ്പില് സാറ അബ്ദുറഹ്മാന്റെ ഉമ്മ പാര്‍ട്ടി മത്സരിക്കില്ല. തെരഞ്ഞെടുപ്പ് സുതാര്യമോ സ്വതന്ത്രമായിട്ടോ അല്ല നടക്കുന്നത്. അതിനാല് തന്നെ തങ്ങളുടെ പാര്‍ട്ടി വിട്ടു നില്‍ക്കും.\n2010ലെ തെരഞ്ഞെടുപ്പില് നിന്നും അവസാന നിമിഷമാണ് തങ്ങളുടെ പാര്‍ട്ടിയെ പുറന്തള്ളിയത്. ഇതില് വൈരുദ്ധ്യങ്ങള് നിലനില്‍ക്കുന്നുണ്ട്.\nഉമ്മ പാര്‍ട്ടിയിലേ്കുള്ള കടന്നുവരവ് ?\nകോളജില് പഠിക്കുന്ന സമയത്താണ് ഞാന് രാഷ്ട്രീയത്തിലേക്ക് കടന്നു വരുന്നത്. 2014 സുഡാന് രാഷാഷ്ട്രീയത്തിലേക്ക് വരുന്ന ആദ്യ സ്ത്രീയെന്ന ഖ്യാതി നേടിയെടുത്തു. അന്നാണ് നാഷണല് ഉമ്മ പാര്‍ട്ടിയുടെ അംഗത്വമെടുക്കുന്നത്. ഈ പാര്‍ട്ടി സുഡാന് ഭരിക്കുന്ന എന്.സി.പിയെക്കാള് മുന്‍പന്തിയിലല്ല. എന്നാല് തന്റെ പാര്‍ട്ടിയില് വനിതകള്‍ക്ക് നല്‍കുന്ന പ്രാധിനിത്യത്തിലും ആദരവിലും ഞാന് ബഹുമാനിക്കുന്നു.\nപാര്‍ട്ടിയിലെ സ്ത്രീ പ്രാധിനിത്യം ?\nതന്റെ പാര്‍ട്ടിയാണ് സുഡാനില് സ്ത്രീകള്‍ക്ക് അംഗത്വം നല്‍കിയ ആദ്യ പാര്‍ട്ടി. ഇന്ന് പാര്‍ട്ടിയിലെ 30 ശതമാനം സ്ഥാനങ്ങളും വനിതകള്‍ക്കാണ്. പാര്‍ട്ടിയെ ശരിയായ ദിശയിലേക്ക് നയിക്കാന് യുവത്വത്തിലാണ് പാര്‍ട്ടി പ്രതീക്ഷയര്‍പ്പിക്കുന്നത്. അതിനായും ബദല് സര്‍ക്കാര് രൂപീകരിക്കാനുള്ള കാത്തിരിപ്പിലാണ് എല്ലാവരും. നുഗല്ല പറയുന്നു.\nഖലീല് ചാള്‍സ്/ സാറ നഗല്ല


'കാത്തിരിക്കാന് വയ്യ ലാലേട്ടാ.., അദ്ദേഹത്തെ മലയാള സിനിമയിലേക്ക് തിരികെ കൊണ്ടുവരുന്നതില് ഒരു ഭാഗമായതിന് നന്ദി'\n22 April 2019 5:31 AM GMT\nമോഹൻലാലിൻറെ സംവിധാന രംഗത്തേക്കുള്ള കടന്ന് വരവ് വളരെ ആവേശത്തോടെ ആണ് ആദരാധകർ ഏറ്റെടുത്തിരിക്കുന്നത്. ചിത്രത്തിനായി വളരെ ആവേശത്തോടെയുള്ള കാത്തിരിപ്പിലാണ് നടൻ പൃഥ്വിരാജും.\n"എനിക്കറിയാം ഈ ചിത്രം എന്താണെന്ന്.. അതുപോലെ ഈ ചിത്രത്തെക്കുറിച്ചുള്ള അങ്ങയുടെ കാഴ്ചപ്പാടും.. കാത്തിരിക്കാന് വയ്യ ലാലേട്ടാ.. എല്ലാ വിധ ആശംസകളും.. .ഇന്ത്യന് സിനിമയിലെ തന്നെ ഇതിഹാസങ്ങളില് ഒരാളായ ജിജോ സാറിനെ മലയാള സിനിമയിലേക്ക് തിരികെ കൊണ്ടുവരുന്നതില് ഒരു ഭാഗമായതിന് നന്ദി..."വാര്‍ത്ത പങ്കുവച്ചുകൊണ്ടു പൃഥ്വി കുറിച്ചു.\n‘ബറോസ്സ്’ എന്നാണ് മോഹൻലാൽ സംവിധായകനാകുന്ന ചിത്രത്തിന് പേരിട്ടിരിക്കുന്നത്. കുട്ടികൾക്കും വലിയവർക്കും ഒരുപോലെ ആസ്വദിക്കാവുന്ന ചിത്രമാണിതെന്നും മോഹൻലാൽ വ്യക്തമാക്കിയിരുന്നു. ബ്ലോഗിലൂടെയാണ് താന് ചിത്രം സംവിധാനം ചെയ്യാന് പോകുന്നുവെന്ന വാര്‍ത്ത മോഹന്‍ലാല് ആരാധകരെ അറിയിച്ചത്.\nപോർച്ചുഗീസ് പശ്ചാത്തലത്തിലാണ് സിനിമ തയ്യാറാകുന്നത്. ‘അറബിക്കഥകൾ വിസ്മയങ്ങൾ വിരിച്ചിട്ട നിങ്ങളുടെ മനസ്സുകളിൽ പോർച്ചുഗീസ് പശ്ചാത്തലത്തിൽ ബറോസ്സിന്റെ തീർത്തും വ്യത്യസ്തമായ ഒരു ലോകം തീർക്കണം എന്നാണ് എന്റെ സ്വപ്നം…’- ലാൽ തന്റെ ബ്ലോഗിൽ പറഞ്ഞു.\nമുമ്പ് താനും ടികെ രാജീവ് കുമാറും ചേർന്ന് ഒരു 3D സ്റ്റേജ് ഷോ നടത്തണമെന്ന് ആലോചിച്ചിരുന്നെന്നും അതിനു വേണ്ടിവരുന്ന ഭീമമായ തുക ചെലവിടാൻ കഴിയില്ലായെന്നതിനാൽ പിൻവാങ്ങുകയായിരുന്നെന്നും മോഹൻലാൽ വ്യക്തമാക്കി. അന്നത്തെ ആലോചനയാണ് ഇന്ന് മറ്റൊരു വിധത്തിൽ സഫലമാകാൻ പോകുന്നതെന്ന് ലാൽ പറഞ്ഞു.\nfacebookpost mohanlal MohanlalToDirectAMovie prithviraj


ദേശീയതലത്തിലും ഏഷ്യയിലും വെല്ലുവിളികളില്ലാത്ത നീരജ് ചോപ്രയുടെ ഏറ്റവും മികച്ച പ്രകടനങ്ങള് വരാനിരിക്കുന്നേയുള്ളൂ. ഇന്ത്യക്കായി ജാവലിന് ത്രോയില് ഒളിംപിക്‌സ് മെഡല് ഈ 20കാരന് നേടുമെന്ന് ഉറപ്പിക്കാം.\n28 Aug, 2018 at 05:54 AM\nഇന്ത്യക്കാര് അന്താരാഷ്ട്ര കായികവേദികളില് എടുത്തുപറയത്തക്ക പ്രകടനങ്ങള് നടത്തിയിട്ടില്ലാത്ത ഇനമാണ് ജാവലിന്‍ത്രോ. ഈയിനത്തിലാണ് അന്താരാഷ്ട്ര നിലവാരത്തിലുള്ള ഒരു കായികതാരമായി നീരജ് ചോപ്രയെന്ന ഇരുപതുകാരന് ഉദിച്ചുയരുന്നത്. 'തലമുറയിലെ പ്രതിഭ' എന്നാണ് മുന് പരിശീലകനായിരുന്ന ഗാരി കല്‍വെര്‍ട്ട് നീരജിനെ വിശേഷിപ്പിച്ചത്. ഇപ്പോള് തന്നെ ദേശീയതലത്തിലും ഏഷ്യയിലും വെല്ലുവിളികളില്ലാത്ത ഈ യുവാവിന്റെ ഏറ്റവും മികച്ച പ്രകടനങ്ങള് വരാനിരിക്കുന്നേയുള്ളൂവെന്ന് ഉറപ്പ്.\n88.06 മീറ്റര് ദൂരത്തേക്ക് ജാവലിന് എറിഞ്ഞാണ് നീരജ് ചോപ്ര ഏഷ്യന് ഗെയിംസില് സ്വര്‍ണ്ണം നേടിയത്. ഒരു ഇന്ത്യക്കാരന് ആദ്യമായാണ് ജാവലിന് ത്രോയില് ഏഷ്യന് ഗെയിംസില് സ്വര്‍ണ്ണം നേടുന്നത്. നീരജിന്റെ കരിയറിലെ ഏറ്റവും മികച്ച ദൂരവും ഈ ദേശീയറെക്കോഡ് പ്രകടനം തന്നെ. ദോഹയില് ഈ വര്‍ഷം നടന്ന ഡയമണ്ട് ലീഗില് എറിഞ്ഞ 87.43 മീറ്ററായിരുന്നു ഇതുവരെയുള്ള മികച്ച ദൂരം. പ്രകടനത്തിലെ സ്ഥിരതയാണ് നീരജ് ചോപ്രയുടെ ഏറ്റവും വലിയ പ്രത്യേകത. ഏഴ് തവണയാണ് 85 മീറ്ററിലേറെ അദ്ദേഹം ജാവലിന് എറിഞ്ഞത്.\nജാവലിനില് പുതുചരിത്രം രചിച്ച് നീരജ്, ലോങ്ജംപില് നീനക്ക് വെള്ളി\nജാവലിന് താരങ്ങളിലെ മികച്ച പ്രകടനം പുറത്തുവരിക അവരുടെ 20കളുടെ അവസാനത്തിലും 30കളുടെ തുടക്കത്തിലുമാണെന്നാണ് കണക്കുകള് പറയുന്നത്. ആ കണക്കും 20കാരനായ നീരജിന് അനുകൂലമാണ്. മലയാളി ലോങ്ജംപ് താരം അഞ്ജു ബോബി ജോര്‍ജ്ജ് പറഞ്ഞതുപോലെ, 'ഇന്ത്യയുടെ ഏറ്റവും മികച്ച അത്‌ലറ്റുകളിലൊരാളാണ് ഇപ്പോള് തന്നെ നീരജ് ചോപ്ര. അദ്ദേഹത്തിന്റെ ഏറ്റവും മികച്ച പ്രകടനം വരാനിരിക്കുന്നതേയുള്ളൂ'. അഞ്ജുബോബി ജോര്‍ജ്ജിന്റെ വാക്കുകളെ തെളിയിച്ചുകൊണ്ടിരിക്കുന്ന പ്രകടനങ്ങളാണ് നീരജ് ചോപ്ര നടത്തിക്കൊണ്ടിരിക്കുന്നത്.\nജര്‍മ്മനിയുടെ തോമസ് റോഹ്‌ലര് 90.30 മീറ്റര് എറിഞ്ഞാണ് 2016ലെ റിയോ ഒളിംപിക്‌സില് ജാവലിന് സ്വര്‍ണ്ണം നേടിയത്. 20 വയസുള്ളപ്പോള് അദ്ദേഹത്തിന്റെ മികച്ച ദൂരം 80.79 മീറ്ററായിരുന്നു. റിയോയില് വെള്ളി നേടിയ കെനിയന് താരം ജൂലിയസ് യേഗോ ചോപ്രയുടെ പ്രായത്തില് 75.44 മീറ്റര് വരെയാണ് പരമാവധി എറിഞ്ഞത്. അതുകൊണ്ടുതന്നെയാണ് നീരജ് ചോപ്ര ഒരിന്ത്യക്കാരനും ഇതുവരെ മറികടന്നിട്ടില്ലാത്ത 90 മീറ്ററിലേറെ എറിയുമെന്ന് പറയുമ്പോള് അസ്വാഭാവികമായി ഒന്നും തോന്നാത്തതും.\n2016ലെ ലോക ജൂനിയര് ചാമ്പ്യന്‍ഷിപ്പില് പതിനെട്ടാം വയസില് സ്വര്‍ണ്ണം നേടിയശേഷം പാനിപ്പത്തുകാരനായ നീരജ് ചോപ്രയുടെ കരിയര് മുകളിലേക്ക് മാത്രമാണ് വളര്‍ന്നിട്ടുള്ളത്. നീരജിന്റെ കരിയറിലെ ഏറ്റവും മികച്ച വര്‍ഷമാണ് 2018. പട്യാലയില് നടന്ന ഫെഡറേഷന് കപ്പില് ദേശീയ റെക്കോഡ്(85.94 മീറ്റര്) സ്വന്തം പേരിലേക്ക് മാറ്റിയെഴുതിക്കൊണ്ടായിരുന്നു തുടക്കം. കോമണ് വെല്‍ത്ത് ഗെയിംസില് ഈ റെക്കോഡ് 86.47 മീറ്ററാക്കി ഉയര്‍ത്തി. പിന്നീട് ദോഹയിലെ ഡയമണ്ട് ലീഗില് 87.43 മീറ്ററെറിഞ്ഞപ്പോഴും റെക്കോഡ് വഴിമാറി. ഇപ്പോഴിതാ ഏഷ്യന് ഗെയിംസില് വീണ്ടും റെക്കോഡ് തിരുത്തുന്ന പ്രകടനം നീരജ് നടത്തിയിരിക്കുന്നു. ഏഷ്യന് ഗെയിംസില് കാര്യമായ വെല്ലുവിളികള് പോലും നീരജിന് നേരിടേണ്ടി വന്നിരുന്നില്ല.\nദേശീയ പരിശീലകനായ ഉവെ ഹോനാണ് നീരജ് ചോപ്രയേയും പരിശീലിപ്പിക്കുന്നത്. ജാവലിന്റെ ചരിത്രത്തില് 100 മീറ്ററിലേറെ എറിഞ്ഞ ഏക താരമാണ് ഉവെ ഹോന്. നീരജ് ചോപ്രയുടെ അടുത്ത ലക്ഷ്യം 90മീറ്റര് ക്ലബാണ്. പിന്നെ 2020ലെ ടോക്യോ ഒളിംപിക്‌സും. ഈ ഫോം തുടര്‍ന്നാല് ഇന്ത്യക്കായി ജാവലിന് ത്രോയില് ഒളിംപിക്‌സ് മെഡല് ഈ 20കാരന് നേടുമെന്ന് ഉറപ്പിക്കാം.


കപ്പലില് വെച്ച് കാലൊടിഞ്ഞ ഫ്രഞ്ച് വനിതയെ ആശുപത്രിയിലെത്തിച്ചു | Malayalam News\nകപ്പലില് വെച്ച് കാലൊടിഞ്ഞ ഫ്രഞ്ച് വനിതയെ ആശുപത്രിയിലെത്തിച്ചു\nജിദ്ദ- നടുക്കടലിലൂടെ ടൂറിസ്റ്റ് കപ്പലില് സഞ്ചരിക്കുന്നതിനിടെ കാലൊടിഞ്ഞ ഫ്രഞ്ച് യാത്രികയെ ജിദ്ദ പ്രിന്‍സ് മുഹമ്മദ് ബിന് നായിഫ് നാവിക താവളത്തിനു കീഴിലെ അതിര്‍ത്തി സുരക്ഷാ സേനാ കപ്പല് കരയിലെത്തിച്ച് ആംബുലന്‍സില് ആശുപത്രിയിലേക്ക് നീക്കി.\nഒമാനിലെ സലാലയില് നിന്ന് ജോര്‍ദാനിലെ അഖബ തുറമുഖത്തേക്ക് ചെങ്കടലിലൂടെ പോകുന്നതിനിടെയാണ് ഇറ്റാലിയന് കപ്പലിലെ യാത്രികയായ 85 കാരിയുടെ കാലൊടിഞ്ഞത്. ഇവരെ ആശുപത്രിയിലേക്ക് നീക്കുന്നതിന് സഹായം തേടി കോസ്റ്റ ലുമിനോസ എന്ന കപ്പലില് നിന്ന് സന്ദേശം ലഭിച്ചതായി ജിദ്ദ കിംഗ് അബ്ദുല് അസീസ് എയര്‍പോര്‍ട്ട് സെര്‍ച്ച് ആന്റ് റെസ്‌ക്യു സെന്ററില് നിന്ന് ജിദ്ദ സെര്‍ച്ച് ആന്റ് റെസ്‌ക്യു കോ-ഓര്‍ഡിനേഷന് സെന്ററിന് വിവരം ലഭിക്കുകയായിരുന്നെന്ന് അതിര്‍ത്തി സുരക്ഷാ സേനാ വക്താവ് ലെഫ്. കേണല് മിസ്ഫര് അല്‍ഖരൈനി പറഞ്ഞു.\nഈ സമയത്ത് കപ്പല് അസീര് പ്രവിശ്യയിലെ അല്‍ഖഹ്മ സെക്ടറിന് വടക്കുപടിഞ്ഞാറായിരുന്നു. കപ്പല് ക്യാപ്റ്റനുമായി ബന്ധപ്പെട്ട് ഏകോപനം നടത്തി അതിര്‍ത്തി സുരക്ഷാ സേനക്കു കീഴിലെ കപ്പലില് യാത്രികയെ കരയിലെത്തിച്ച് സൗദി ജര്‍മന് ആശുപത്രിയിലേക്ക് നീക്കുകയായിരുന്നെന്ന് ലെഫ്. കേണല് മിസ്ഫര് അല്‍ഖരൈനി പറഞ്ഞു.\nSaudi ship accident Hospital Jeddah


അയര്‍ലണ്ടിന്റെ സൗന്ദര്യം ഒപ്പിയെടുത്ത വീഡിയോ ശ്രദ്ധേയമാകുന്നു Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഅയര്‍ലണ്ടിന്റെ സൗന്ദര്യം ഒപ്പിയെടുത്ത വീഡിയോ ശ്രദ്ധേയമാകുന്നു\non March 10, 2014\tഡബ്ലിന്: ഏഴ് ദിവസം നീളുന്ന ഒരു അയര്‍ലണ്ട് ട്രിപ്പ് കിട്ടിയാല് ഒരു ടൂറിസ്റ്റ് എന്തൊക്കെയാകും അയര്‍ലണ്ടില് കാണാനായി പദ്ധതിയിടുക?. ഒരു പക്ഷേ പെട്ടെന്ന് ഉത്തരം പറയാന് പ്രയാസമായിരിക്കും. എന്നാല് അവര്‍ക്കുള്ളതാണ് ദൃശ്യവിരുന്നായി മാറിയേക്കാവുന്ന ഈ വീഡിയോ.അയര്‍ലണ്ടില് ഉടനീളം യാത്ര ചെയ്ത് 2013 ല് എടുത്ത ഈ വീഡിയോ വൈറലായി മാറുന്നുണ്ട്.\nമര്‍വിന് കമ്പോസും നാലു സുഹൃത്തുക്കളും ചേര്‍ന്നുള്ള റോഡ് ട്രിപ്പാണ് വിഷയമെങ്കിലും അയര്‍ലണ്ടിന്റെ മനോഹാര കാഴ്ചകള് ഒപ്പിയെടുക്കാന് ഈ അഞ്ചുമിനിറ്റ് വീഡിയോയ്ക്ക് കഴിഞ്ഞിട്ടുണ്ട്. ഏഴ് ദിവസം അയര്‍ലണ്ടില് ചുറ്റിയടിച്ച സംഘം വിവിധ ഇടങ്ങളിലെ ലാന്‍ഡ് സ്‌കേപ്പുകളാണ് പകര്‍ത്തിയിട്ടുള്ളത്.\nഅയര്‍ലണ്ടിലെ പ്രധാന ഇടങ്ങളിലേക്ക് ഒരു യാത്ര മനസ്സില് സൂക്ഷിക്കുന്നവര്‍ക്ക് ഏറെ ആകാംഷ പരത്തുന്നതാണ് വീഡിയോ. പ്രകൃതിയും നിറവും സംഗമിക്കുന്ന അയര്‍ലണ്ടിലെ മനോഹരതീരങ്ങള് പകര്‍ത്തിയിരിക്കുന്നത് ഉന്നത നിലവാരത്തിലുള്ള ക്യാമറയിലാണ്.


ഒരേ ദിവസം രണ്ട് അപകടങ്ങൾ നടന്നതോടെ ഞെട്ടലിലാണ് താനൂർ നിവാസികൾ - Media Malayalam (മീഡിയ മലയാളം)\nഒരേ ദിവസം രണ്ട് അപകടങ്ങൾ നടന്നതോടെ ഞെട്ടലിലാണ് താനൂർ നിവാസികൾ\nതാനൂർ: ഒരേ ദിവസം രണ്ട് അപകടങ്ങൾ നടന്നതോടെ ഞെട്ടലിലാണ് താനൂർ നിവാസികൾ. താനൂർ ദേവധാർ മേൽപാലത്തിന് മുകളിലാണ് ലോറിയും മിനി ബസും കൂട്ടിയിടിച്ച് ആദ്യ അപകടമുണ്ടായത്. വൈകുന്നേരം അഞ്ചര മണിയോടെയാണ് അപകടം നടന്നത്. സംഭവത്തിൽ ലോറി ഡ്രൈവർ കോഴിക്കോട് കുറ്റിക്കാട്ട് മുനീർ (40)യാണ് മരണപ്പെട്ടു. കോഴിക്കോട്ട് നിന്നും ഗോതമ്പുമായി കുറ്റിപ്പുറം ഭാഗത്തേക്കു പോകുകയായിരുന്ന ലോറിയും തിരൂർ ഭാഗത്ത് നിന്നും യാത്രക്കാരുമായി വരികയായിരുന്ന മിനി ബസ്സുമാണ് കൂട്ടിയിടിച്ചത്.\nafter two accidents on the same day\nResidents of Tanur are in shock\nPrevious articleപ്ലസ് വൺ പ്രവേശനത്തിനുള്ള രണ്ടാം ഘട്ട അലോട്ട് മെന്‍റും ഇന്ന് പ്രസിദ്ധീകരിക്കും\nNext articleജമ്മു കശ്മീരിൽ ഒരു മണിക്കൂറിനിടെ മൂന്നിടങ്ങളിലായി നാട്ടുകാർക്ക് നേരെ ഭീകരരുടെ ആക്രമണം


ഹിന്ദുമഹാസഭ നേതാവുമായി കൈകോര്‍ത്ത് ഹാര്‍ദിക് പട്ടേല്, വേദിയില് കോണ്‍ഗ്രസ് നേതാവ് ദിഗ് വിജയ് സിംഗും: ഗാന്ധി ഘാതക സംഘടനയെ കൂട്ടുപിടിച്ച് മോദിയെ എതിരിടാന് കോണ്‍ഗ്രസ്\nFeb 8, 2019, 11:21 am IST\nഹിന്ദു മഹാസഭ നേതാവും, ഹാര്‍ദിക് പട്ടേലും, കോണ്‍ഗ്രസ് നേതാവ് ദിഗ് വിജയ് സിംഗും ഒരേ വേദിയില്. ഹാര്‍ദിക് പട്ടേല് ലോകസഭ തെരഞ്ഞെടുപ്പില് മത്സരിക്കുമെന്ന് പ്രഖ്യാപിച്ച വേദിയിലാണ് വിവാദ സംഘടനയായ ഹിന്ദു മഹസഭയിലെ നേതാവ് പിന്തുണ പ്രഖ്യാപിച്ച് പങ്കെടുത്തത്. അഹമ്മദബാദില് നടന്ന പരിപാടിയിലായിരുന്നു ഹാര്ഡദിക് പട്ടേലിന്റെ തെരഞ്ഞെടുപ്പില് മത്സരിക്കുമെന്ന പ്രഖ്യാപനം. ഹാര്‍ദിക് തന്നെയാണ് പരിപാടിയുടെ സംഘടാകനും.\nഗാന്ധിജിയെ പ്രതീകാത്മകമായി വെടിവെച്ചു കൊന്ന സംഭവത്തെ തുടര്‍ന്ന് ഹിന്ദു മഹാസഭയുടെ പ്രവര്‍ത്തനങ്ങള് സജീവ ചര്‍ച്ചയായിരുന്നു. മോദി വിരുദ്ധ നിലപാടുകളുമായി ഹിന്ദു മഹാസഭ മുന്നോട്ട് പോകുന്നതിനിടയിലും സംഘടന ആര്‍എസ്എസ് അനുകൂലമെന്ന പ്രചരണം പല കേന്ദ്രങ്ങളും നടത്തി. ഇതിനിടയിലാണ് ഹിന്ദുമഹാ നേതാവിനെ ഒരേ വേദിയില് അണിനിരത്തി ഹാര്‍ദിക് പട്ടേലിന്റെ മോദിയ്‌ക്കെതിരെ പടപുറപ്പാട് പ്രഖ്യാപനം ഉണ്ടായത്.\nതാനേത് പാര്‍ട്ടിയില് ചേര്‍ന്ന് മത്സരിക്കുമെന്ന് ഹാര്‍ദിക് പ്രഖ്യാപനത്തില് വ്യക്തമാക്കിയില്ല. എന്നാല് കോണ്‍ഗ്രസ് ഹാര്‍ദികിനെ സ്വാഗതം ചെയ്തിട്ടുണ്ട്. ഗുജറാത്ത് നിയമസഭ തെരഞ്ഞെടുപ്പില് കോണ്‍ഗ്രസ് ഹാര്‍ദിക് പട്ടേലിനെ പിന്തുണച്ചിരുന്നു.\nTags: congresshardik patelhindu maha sabha\nതിരുവനന്തപുരം പാല്‍ക്കുളങ്ങരയില് സംഘര്‍ഷം : മൂന്ന് ആര്.എസ്.എസ് പ്രവര്‍ത്തകര്‍ക്ക് വെട്ടേറ്റു


Double vote controversy: Elamaram Kareem slams Opposition leader Ramesh Chennithala | പ്രതിപക്ഷ നേതാവിന്‍റെ ഉണ്ടയില്ലാ വെടികള്; ഇരിക്കുന്ന കസേരയുടെ മഹത്വം ഓര്‍ക്കണമെന്ന് എളമരം കരീം - Malayalam Oneindia\n10 min ago മോദിയ്ക്ക് മന്‍മോഹന് സിങ്ങിന്റെ ഉപദേശം; കൊവിഡ് പ്രതിരോധത്തിന് അഞ്ചിന നിര്‍ദ്ദേശങ്ങള് ഇങ്ങനെ...\n19 min ago തിരുവനന്തപുരത്ത് 990 പേര്‍ക്കു കൂടി കോവിഡ് സ്ഥിരീകരിച്ചു; 651 പേര്‍ക്കു രോഗമുക്തി\n23 min ago IPL 2021: ഐപിഎല്ലില് ധോണിയുടെ ആ റെക്കോര്‍ഡ് മറികടന്ന് രോഹിത്, മുന്നിലുള്ളത് ഡിവില്യേഴ്‌സ്\nMovies സുഹൃത്തുക്കളോട് യാത്ര പറഞ്ഞ് അഡോണിയും സന്ധ്യയും; ബിഗ് ബോസില് അപ്രതീക്ഷിത എവിക്ഷന്?\nSports IPL 2021: കപ്പില്ലെങ്കിലെന്താ? ഒരു കാര്യത്തില് ആര്‍സിബി നമ്പര് വണ്! മുംബൈ നാലാമത്\nkerala assembly election 2021 elamaram kareem ramesh chennithala nadapuram നാദാപുരം രമേശ് ചെന്നിത്തല\nUpdated: Thu, Apr 1, 2021, 11:27 [IST]\nകോഴിക്കോട്: ഇരട്ട വോട്ട് ആരോപണങ്ങള്‍ക്ക് തെളിവായി പ്രതിപക്ഷ നേതാവ് രമേശ് ചെന്നിത്തല പുറത്തുവിട്ട രേഖകള്‍ക്കെതിരെ വിമര്‍ശനവുമായി സിപിഎം നേതാവ് എളമരം കരീം. പറയുന്ന കള്ളങ്ങൾ ഒരു വസ്തുതയുടെയും പിന്തുണയില്ലാതെ ആവർത്തിക്കാനും അവ കയ്യോടെ പിടിക്കപ്പെടുമ്പോൾ തെറ്റേറ്റുപറയാനുള്ള ആർജവം പോലും കാണിക്കാതെ മാധ്യമങ്ങളെയും സാമൂഹ്യ മാധ്യമങ്ങളിൽ ഇടപെടുന്നവരെയും കുറ്റപ്പെടുത്തി നിർലജ്ജം അടുത്ത ആരോപണങ്ങളിലേക്ക് നീങ്ങാനും അദ്ദേഹം മടി കാണിക്കാറില്ല. ഇത്തരത്തിൽ ഉണ്ടായില്ലാ വെടികൾ മുഴക്കുന്നതിന് മുൻപ്, താൻ ഇരിക്കുന്ന കസേരയുടെ മഹത്വത്തേക്കുറിച്ചെങ്കിലും അദ്ദേഹം ഒന്ന് ഓർക്കുന്നത് നല്ലതാവുമെന്നും എളമരം കരീം ഫേസ്ബുക്കില് കുറിക്കുന്നു.\n#KLElection2021 ഇരട്ട വോട്ട് വിവാദം; ചെന്നിത്തലയ്‌ക്കെതിരെ എളമരം കരീം\nകഴിഞ്ഞ കുറച്ചു നാളുകളായി കേരളത്തിൽ ഇരട്ടവോട്ടുകൾ ഉള്ള ആൾക്കാരെ കണ്ടെത്തുകയെന്ന വ്യാജേനെ സിപിഐഎമ്മിനെയും ഇടതുപക്ഷത്തെയും താറടിക്കാനുള്ള വൃഥാ വ്യായാമത്തിലായിരുന്നു അദ്ദേഹം. നാല് ലക്ഷത്തിലധികം ഇരട്ട വോട്ടർമാരെ കണ്ടെത്തിയെന്ന അവകാശവാദത്തോടെ ഇന്നലെ അദ്ദേഹം ഒരു പുതിയ വെബ്സൈറ്റ് മുഖേനെ വോട്ടർമാരുടെ പേരുകൾ പുറത്തുവിട്ടിരുന്നു. എല്ലായ്പ്പോഴത്തെയും പോലെത്തന്നെ ഈ ആരോപണവും കാറ്റുപോയ ബലൂന്നിന്റെ അവസ്ഥയിലായിരിക്കുകയാണ്. കുറെ സാങ്കേതിക വിദഗ്ധരുടെ സഹായത്തോടെ വോട്ടർ പട്ടികയിലെ ഫോട്ടോകൾ തമ്മിൽ ഒത്തുനോക്കിയാണ് അദ്ദേഹം ഈ മഹത്തായ കണ്ടുപിടുത്തം നടത്തിയത് എന്നാണ് അറിയാൻ കഴിഞ്ഞത്.\nഒന്നുകിൽ അദ്ദേഹത്തിന്റെ ടീമിലുള്ളവർ തന്നെ അദ്ദേഹത്തെ പറ്റിച്ചു. അല്ലെങ്കിൽ ഇതൊന്നും ആരും വിശദമായി പരിശോധിക്കാൻ പോകുന്നില്ല എന്ന് അവർ തെറ്റിദ്ധരിച്ചു. കാരണം, വെബ്സൈറ്റ് വഴി പുറത്തുവിട്ട പേരുകളിൽ ഭൂരിഭാഗവും ഇരട്ട സഹോദരന്മാരോ സഹോദരിമാരോ ആണ്. പയ്യന്നൂർ മണ്ഡലത്തിലെ ഒരു സഖാവാണ് എന്നെ ഈ കാര്യം വിളിച്ചറിയിക്കുന്നത്. ഒറ്റ നോട്ടത്തിൽ തന്നെ അദ്ദേഹത്തിന്റെ പരിചയത്തിലുള്ള പത്തോളം ഇരട്ടകൾ പ്രതിപക്ഷ നേതാവിന്റെ ലിസ്റ്റ് പ്രകാരം ഇരട്ട വോട്ടർമാരായിരിക്കുന്നു.\nഅതായത് ഒന്നിലധികം വോട്ടുള്ളവർ എന്ന നിലയിൽ പേരുകൾ പുറത്തുവിട്ട് പതിനായിരക്കണക്കിന് ഇരട്ട സഹോദരങ്ങളെയാണ് പ്രതിപക്ഷ നേതാവ് പൊതു സമൂഹത്തിനുമുന്നിൽ അപമാനിച്ചിരിക്കുന്നത്. തെരഞ്ഞെടുപ്പ് ഉദ്യോഗസ്ഥർ വോട്ടർമാരുടെ പേര് ചേർക്കുമ്പോൾ ഉണ്ടാകുന്ന പിശകുകളുടെയോ മറ്റ് സാങ്കേതിക പ്രശ്നങ്ങളുടെയോ ഭാഗമായി വോട്ടർ ലിസ്റ്റിൽ ഡ്യൂപ്ലിക്കെറ്റ് എൻട്രി വരികയും ഒരാൾക്ക് ഒന്നിൽ കൂടുതൽ സഥലങ്ങളിൽ വോട്ട് ഉണ്ടാവുകയും ചെയ്തു എന്നതൊഴിച്ചാൽ അദ്ദേഹത്തിന്റെ ലിസ്റ്റിലെ ബാക്കിയുള്ളവ മുഴുവൻ ഇരട്ടകളും സമാനമായ പേരുകളുള്ള വ്യത്യസ്ത വ്യക്തികളുമാണ്.\nഫോട്ടോയിൽ ഉള്ള മുഖ സാദൃശ്യം മൂലം സോഫ്റ്റ്‌വെയർ അവരെ ഇരട്ട വോട്ടുള്ളവരായി തെറ്റിദ്ധരിച്ചു. അത് ഒരു മഹാ കാര്യമായി നമ്മുടെ പ്രതിപക്ഷ നേതാവ് വെബ്സൈറ്റ് വഴി പ്രസിദ്ധപ്പെടുത്തി. ഏന്തായാലും operation twins എന്ന പേരിൽ അദ്ദേഹം പുറത്തുവിട്ട ഈ മഹാ സംഭവം പേരുപോലെതന്നെ ഇരട്ടകളെ കണ്ടെത്താനുള്ള ഒരു പ്രക്രിയയായി മാറി. കേരളത്തിൽ വോട്ടവകാശമുള്ള മുഴുവൻ ഇരട്ടകളുടെയും വിവരങ്ങൾ ക്രോഡീകരിച്ച് വെബ്സൈറ്റ് വഴി പ്രസിദ്ധപ്പെടുത്തിയ പ്രതിപക്ഷ നേതാവിന്റെ ഈ തമാശ ഏതായാലും നന്നായി. എത്രമാത്രം ലാഘവത്തോടെയും നിരുത്തരവാദപരമായുമാണ് പ്രതിക്ഷ നേതാവും അദ്ദേഹത്തിന്റെ കൂട്ടാളികളും സർക്കാരിനെതിരെ ആരോപണങ്ങൾ പടച്ചുവിടുന്നത് എന്നതിന് മറ്റൊരു തെളിവുകൂടി പൊതുസമൂഹത്തിന് മുന്നിൽ വന്നിരിക്കുകയാണ്.\nDouble vote controversy: Elamaram Kareem slams Opposition leader Ramesh Chennithala\nവരും ദിവസങ്ങളിലും സംസ്ഥാനത്ത് മഴ തുടരും; മൂന്ന് ജില്ലകളിൽ യെല്ലോ അലർട്ട്